text:
水巨蜥
水巨蜥,俗稱五爪金龍,巨蜥,圓鼻巨蜥等,係蜥蜴中體型最大的其中一種,身長一般超過 1 米,有啲甚至可長達 4 米.個身灰色或啡色,身上佈滿唔係太完整嘅圓圈印斑,排成橫間.幼年時圖案好清晰,但長大後就逐漸變暗,甚至完全消失.尾部黃黑相間,長大後亦變得模糊.每趾都有巨大嘅爪,非常孔武有力,頸長,鱗甲成珠形,尾長而粗壯,大約等於身長嘅一半.
水巨蜥同原產印尼嘅科莫多巨蜥有親緣關係,但科莫多巨蜥更大條,而且會食人.
習性同食性[編輯]
水巨蜥鍾意住響近森林邊嘅沼澤濕地,屬肉食性,會隨年紀改變飲食習慣.嘢食包括大型昆蟲,甲殼類,雀鳥以至小型哺乳動物,亦會進食動物屍體.水巨蜥係機會主義者,有襲擊雞隻同家畜嘅記錄.
繁殖[編輯]
夏天繁殖,可以生 10 - 30 隻蛋,BB 孵出嗰陣可以有 30 厘米長.
分布[編輯]
中國南部(廣東,廣西,海南島,雲南)以至東南亞等地.佢哋可同時住響河流同鹹水沼澤,所以當地又叫佢做水怪.
香港嘅生態情況[編輯]
雖然水巨蜥係香港嘅原生品種,但係因為佢哋個樣比較得人驚,加上非法入口難以估計佢個種群,所以直到而家香港並無水巨蜥嘅詳細資料,只知佢係香港唯一嘅巨蜥品種.不過相信野生個體已經喺香港絕跡,第一次喺新界發現野生水巨蜥係 1961年,最近一次喺香港島出沒就喺1930年代左右,之後再冇記錄.因為香港嘅天然濕地已受到嚴重破壞而導致絕種,就算係米埔自然保護區呢個濕地生境良好嘅地方,亦好多年再冇發現過水巨蜥嘅蹤影.
現時喺野外發現到嘅水巨蜥可能係喺街市走甩或者俾人放生.雖然機會好微,但相信個別入口水巨蜥已適應咗香港嘅天然環境.位於香港食物鏈一定位置,可能同緬甸蟒蛇一樣,係年幼野豬嘅天然捕獵者.
2010年11月,粉嶺坪輋村公廁水坑爬行發現懷疑鱷魚動物,其後證實係一條4呎長嘅五爪金龍.嘉道理農場暨植物園同爬蟲館 (屯門公園)而家各養咗一條水巨蜥.
睇埋[編輯]
參考[編輯]
- 《香港生態情報》
- 《香港的兩棲類及爬行類》


c: text/html

text:
PHP
PHP係一種流行嘅開源程式語言.官方正式名係「PHP: Hypertext Preprocessor」.
PHP主要用喺伺服器端應用程式同動態網頁上,但係亦都可以用喺命令列上執行,或者係開發獨立嘅圖形使用者介面(GUI).
目錄
發展歷史[編輯]
PHP/FI[編輯]
1994年,格陵蘭籍嘅程式設計師Rasmus Lerdorf開發咗一組Perl腳本,用嚟追蹤佢嘅線上履歷幾時畀人使用到,佢叫呢組腳本做「Personal Home Page Tools」.隨著呢個腳本嘅功能日趨複雜,Lerdorf開始用C語言做一啲功能,例如連接資料庫,簡易嘅動態網頁開發.Lerdorf決定釋出呢組程式嘅原始碼,畀大眾可以修改,並叫呢個程式做PHP/FI(Personal Home Page / Forms Interpreter).隨著PHP 3出現,PHP/FI好快就結束開發.
PHP 3[編輯]
1997年,Tel Aviv公司嘅Zeev Suraski同Andi Gutmans改寫PHP嘅解析引擎PHP/FI,Rasmus Lerdorf亦決定中止PHP/FI嘅開發,並將PHP重新命名做「PHP: Hypertext Preprocessor」.經過9個月嘅測試,喺1998年釋出咗PHP 3.PHP 3最大嘅特色係加入咗延伸函式庫嘅功能,吸引咗好多人投入PHP延伸函式庫嘅開發,豐富咗PHP嘅功能,另外物件導向嘅功能亦喺PHP 3開始出現(不過唔係好完整).1999年兩個人喺以色列成立咗Zend Technologies公司嚟投入PHP嘅開發工作,並且開始製作下一代嘅PHP解析引擎 - Zend引擎.
PHP 4[編輯]
2000年5月22號,以Zend引擎 1.0為解析引擎嘅PHP 4.0 發佈.呢個亦都係PHP開始大受歡迎嘅版本,最新版本係2007年2月發佈嘅PHP 4.4.5版.
PHP 5[編輯]
2004年7月13號,以Zend引擎II為基礎嘅PHP 5.0 發佈,同時亦加入咗好多新特性:[1]
- 更完整嘅物件導向支持:基本上到PHP 5之後PHP先算係比較完整嘅面向對象語言.
- 透過新嘅Zend引擎,提升咗PHP執行嘅速度.
- 對MySQL資料庫有更完整嘅支援.
- 更好嘅XML支援.
- 內建SQLite資料庫(但係喺PHP 5.1取消內建,改用延伸函式庫嘅方式).
- 整合咗SOAP嘅支援.
- 提供例外處理.
- 新嘅資料庫存取介面PDO(PHP Data Objects).
PHP 6[編輯]
PHP 7[編輯]
第一版由PHP Group喺2015年12月3號推出.較PHP 5增強咗性能同功能.
應用[編輯]
PHP主要應用響網頁伺服器,處理使用者嘅輸入嚟產生網頁.但係命令列程式或者圖形使用者介面(GUI)嘅開發都係PHP嘅主要應用範圍.
伺服器端程式語言[編輯]
PHP最初就係設計成伺服器端程式語言,因此呢個亦都係PHP應用得最廣嘅部份.喺呢個領域有好多其他競爭者,例如ASP.NET,ColdFusion,JSP,Perl,Ruby on Rails等等.
喺網絡工業領域,PHP係LAMP架構嘅其中一部分,所謂嘅LAMP係指Linux,Apache,MySQL同PHP所組成嘅網絡環境,提供咗好多安全,可靠嘅網頁應用程式.PHP目前已經係全世界最受歡迎嘅伺服器端程式語言,跨平台嘅特性更令PHP廣為流傳,目前世界上有超過2000萬台伺服器安裝咗PHP[2].
命令列程式[編輯]
PHP亦可以用喺命令列上執行,例如分析紀錄檔,系統管理工作等.呢啲工作過去都係由一啲其他嘅程式語言例如Perl, Python, awk等嚟執行,PHP喺命令列上嘅使用則逐漸增加.
圖形使用者介面(GUI)[編輯]
透過同GUI函式庫GTK+的結合,PHP亦都可以應用喺圖形使用者介面(GUI)嘅開發上,目前嘅應用仲未普遍.
語法[編輯]
PHP嘅語法參考咗Perl,C語言,而且可以整合喺HTML入面,以下係一個簡單嘅Hello World程式:

PHP剖析引擎只剖析 之間嘅程式碼,而不包含喺 之間嘅內容就會直接送出,所以可以用以下嘅方式嚟將PHP程式碼嵌入喺HTML之中:
HTML內容
但是響判斷語句中嘅HTML唔會被直接送出:
<?php
if (false) {
?>
HTML內容
<?php
}
?>
PHP可以用三種註解嘅形式:C同埋C++用嘅「/*...*/」同「//」,同埋Perl嘅「#」.
類型[編輯]
PHP主要有以下四種標量類型:
- 整數(integer)
- 浮點數(float)
- 布林值(boolean)
- 字串(string)
兩種複合類型:
- 陣列(array)
- 物件(object)
兩種特殊類型:
- NULL
- 資源(resource)[3]
變數[編輯]
PHP中嘅變數用「$」跟著變數名稱嚟表示.變數名係區分大細楷嘅.有效嘅變數名以字母或底線開始,後面可以係任意數量嘅字母,數字或者底線.[4]
物件導向[編輯]
PHP從PHP 3開始已經有咗基本嘅物件導向特性,但係直到PHP 5將物件導向部份重新改寫之後,PHP嘅物件導向功能先比較完善.而家PHP可以話係一個有完整物件導向功能嘅語言.
PHP相關資源[編輯]
函式庫[編輯]
- 內文: PHP函式庫列表
內建多樣化嘅函式係PHP主要嘅特點之一,這啲開放程式碼嘅函式提供咗各種唔同嘅功能,例如檔案處理,FTP,字串處理等等.呢啲函式嘅用法同C語言相似(例如printf),呢個亦都係PHP流行原因之一.
除咗內建嘅函數之外,PHP亦都提供咗好多延伸函式庫(extension),好似係各種資料庫連接函式,資料壓縮函式,圖形處理等等.有啲延伸函式庫需要由PECL(PHP Extension Community Library)取得.
原始碼編碼和加速[編輯]
PHP原始碼係可以直接讀取嘅,即使放上伺服器上執行都係一樣.雖然令PHP多咗彈性,但係相對造成安全危機同性能下降嘅問題.
透過PHP編碼器,可以保護PHP嘅原始碼唔會被讀取(對商業軟體嚟講特別有需求),亦都可以提升執行嘅效能.有好多公司或團體開發PHP嘅編碼器,將PHP程式編譯成位元組碼,再透過伺服器上安裝對應嘅程式嚟執行PHP程式.
除咗透過編碼器加速之外,PHP仲可以透過動態嘅快取機制嚟提升速度,加速工具有商業版嘅,例如Zend Platform,亦有開放原始碼嘅加速軟體如eAccelerator,APC,XCache.
樣板引擎[編輯]
樣板引擎令PHP應用程式可以做到邏輯同使用介面上嘅分離.其中一個受歡迎嘅樣板引擎係PHP官方開發嘅Smarty.
PEAR[編輯]
PEAR係PHP Extension and Application Repository嘅縮寫,由Stig S. Bakken喺2000年響PHP開發者會議(PHP Developers' Meeting, PDM)上提出,目的係做出可以重複使用嘅函式庫嚟提供PHP社群使用.到今日PEAR已經包含好多類型嘅函式庫,例如資料庫連接,內容快取,數學計算,電子商務等等.
PECL[編輯]
PECL係PHP Extension Community Library的縮寫,目的係提供PHP社群各種延伸函式庫.PECL喺2003年由PEAR專案分離出嚟,而家已經係一個獨立運作嘅專案.
對PHP嘅批評[編輯]
即使PHP係廣受歡迎嘅程式語言,但係仍然受到好多批評,例如:
- PHP無原生支援Unicode或者多位元字集(例如中文,日文,韓文等需要用兩個或以上ASCII字元嚟表示嘅字集),導致用PHP寫嘅軟體喺國際語言化上遇到相當多嘅困難.
- PHP無名字空間(Namespace)嘅設計,降低咗PHP語言設計上嘅彈性,亦都導致函式名稱過長嘅問題.
- PHP嘅函式命名規則非常混亂,好多函式功能類似,但係用上不同嘅函式名稱同參數順序,例如strpos($haystack, $needle) 同 in_array($needle, $haystack),strcasecmp 和 stristr,導致編寫PHP程式時需要做相當多嘅手冊查詢工作,初學者都往往不知不覺重新編寫已經內建嘅函數,降低咗開發嘅效率.
- PHP嘅魔術引號(magic quotes)功能可以自動處理使用者輸入字串中嘅脫逸字元,有效避免SQL隱碼攻擊(SQL injection),但係因為唔係每個使用者嘅輸入都會寫入去資料庫,處理呢啲唔會寫入資料庫嘅字串就浪費效能.另外唔係每個PHP環境都會開啟魔術引號,設計程式時需要對不同嘅伺服器環境做適應,造成程式設計上嘅麻煩.魔術引號功能預計會喺PHP 6時取消.
- 有啲PHP嘅延伸函式庫唔係執行緒安全(threadsafe),導致PHP安裝響多執行緒嘅伺服器例如Apache 2上會發生唔穩定嘅情況.[5]
未來發展[編輯]
PHP 7目前重更新緊,將會針對PHP 5嘅一啲缺點改進[6],例如:
- 原生Unicode支援
- 移除魔術引號(magic quotes)
- 移除全域變數(register_globals)
- 移除安全模式(safe_mode)
PHP 7好多功能重未定案,仍然討論緊.

robotstxt: allowed

filter: keep


text:
聖胡安 必去景點及聖胡安門附近酒店推介
聖胡安門附近酒店預訂
累積 10 晚,送 1 晚
仲可享精選酒店神秘優惠價
聖胡安必去推介 - 聖胡安門
想去 聖胡安 自由行?等 Hotels.com 帶你玩盡 聖胡安聖胡安門 啦!留意我地文章,話你知去聖胡安 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖胡安聖胡安門 附近有咩酒店,等你更加容易計劃行程,慳返酒店來回景點嘅時間.
聖胡安聖胡安門 自由行
去得聖胡安聖胡安門 自由行最緊要一定係揀啱日子去.一啲熱門景點例如,聖胡安 嘅 聖胡安門,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖胡安聖胡安門 交通
想去聖胡安門 暢順無阻濟,最好就係出發前,睇清楚聖胡安聖胡安門 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖胡安聖胡安門 必食必買攻略
聖胡安聖胡安門一直都係旅遊熱門地點,去到聖胡安聖胡安門,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
1 Jan 2018 London
終於到左租車嗰日,我揀左係Sixt租,因為未夠25歲,唔係間間公司都可以租到,總共租左六日,其實未夠25歲真係有啲唔抵,因為要比Young Age Waiver,加上我考左牌之後好耐都無揸過,所以唔敢唔買保險.Sixt係倫敦City Centre都有得pick up,不過考慮到City Centre交通好繁忙,我會好驚,所以都係喺Heathrow pick up,好似會無咁易有危險.
一開始我reserve左Peugeot 308,但佢最終比左架好浮誇既紅色Volvo我,check清楚架車就開始了,揸落感覺都唔錯,係Heathrow附近操左一陣,就出左motorway南下.英國既路況幾好,其他車好禮讓,cut線時佢地讓就會眨一下車頭燈,但我唔係好識點樣可以令車頭燈眨,唔知係邊度操作,同埋因為冬天,我又係唔識點樣令個玻璃無咁大霧氣,我返到香港問老豆,佢話開少少冷氣吹個玻璃😂 仲有,架車其實都幾煩,佢會無啦啦話 ‘driver alert, take a break’,有時會比佢嚇親.
Chippenham 英式小村
我地分別南下,之後返London睇波,之後再北上,主要都係英格蘭既山區.第一站去左一個好舊既小鎮,離London差唔多兩個鐘(可能係我揸得慢),搭火車既話搭起Chippenham再轉巴士.揸車既話個度有Free Parking,但我見好多車都係泊係未入村前面既路邊.
條村其實好快行完,建築同生活模式都好舊英式feel,好靜,聽講有人會係隔離條村騎馬過黎.如果自駕向英格蘭西面或者南下,都可以過黎依度睇下.


text:
由6月開始直到而家都係忙,月中去旅行更加忙
大家都以為包包餐餐都精美,其實唔係
有時佢飯餐都會有d Hea,不過…當我稍有時間就會煮得好d比佢
佢可能由晌我肚內開始都食慣好東西,對食物有要求
每次午餐佢都會先望下食乜,佢喜歡同唔喜歡好容易知
今日呢個"南瓜燉飯"佢就"嘩"一聲
我好少比南瓜佢食,因為南瓜比較濕熱
久唔久先會煮一餐比佢,當然佢唔會特別喜愛南瓜所以我都要想下法子
我用南瓜煮醬汁後就加入煮好白飯咁就方便好多
唔會用煮意大利飯方法,因為跟本呀包未懂得食
佢見到都已經開心就代表我成功了一半,哼
食譜:份量可以自己加多減少
南瓜 1/4個
煙肉 1片(可skip)
洋蔥 半個
蒜頭 1粒
蝦或雞肉隨意
雞湯 500ml
水 200ml
飯 1碗
做法:
今次用虎蝦配,先將虎蝦剝殼去腸起肉,蝦殼同蝦頭留下
煎完蝦就爆香煙肉同洋蔥,煙肉可以唔落的
加埋蒜頭同露筍,大家可以加其他蔬菜
呢個時候加入雞湯去炆煮直到南瓜融化(有個快方法,先蒸南瓜20分鐘就快好多)
正常唔使落鹽都夠味,唔夠先加鹽,煮到南瓜成濃醬汁就將蝦回鑊電倒入白飯撈勻直到飯粒沾上南瓜便完成
大少奶's Delicatessen
宣傳你的專頁


text:
HR小薯蓉 Facebook Page blogger,做咗HR十年多,由薯仔做到變薯蓉.見盡奇形怪狀CV,見工奇行種,各式各樣嚇死HR事件,深明做HR嘅辛酸.堅信人先係公司最大資產,專業能夠改變HR邪惡嘅形象.2016年開設個人網誌,2017年5月推出《我係邪惡HR》一書,貼地分享HR世界.
踢走憂鬱星期一
時間係上午6點鐘,你正享受緊同男神╱女神喺日本富士山下睇完日出,佢依偎喺你身邊.淡黃色嘅天空,旁邊伴著悅耳嘅雀仔叫聲,陣陣清風吹過,揚起對方嘅秀髮,彷彿世界只剩下你地兩個.天空慢慢變得明亮,你地相互對望,雙方被浪漫氣氛籠罩,你地面對面開始靠近,雙眼合上,感受著對方嘅氣息,嘴唇亦漸漸接近對方.就喺呢個時候,你聽到一漸怪叫,嘟嘟嘟嘟……
初時你以為係某種怪鳥嘅叫聲,但啲聲音愈嚟愈近,亦愈嚟愈清晰.你慢慢張開雙眼,男神╱女神不見了,你見到嘅係一件對人類好重要而又好乞人憎嘅發明 —— 就係你牀邊嘅鬧鐘!
你心裡面爆咗無限句粗口,大大力一手拍熄佢,心情極度惡劣.你感到討厭嘅原因唔係因為佢喺最重要嘅時刻奪走了你嘅男神╱女神,而係你諗起今日又係星期一,一個痛苦循環嘅開端.
你日復日,年復年活喺呢個循環入面,痛苦慢慢麻木,尤如溫水煮蛙,你不自覺咁將痛苦看成習慣.世界上有好多人都痛苦得好舒服,因為佢地永遠留喺Comfort zone入面痛苦.如果今個星期一你依然喺起身嘅時候感到痛苦,有冇諗過痛苦可以唔係必然?其實你可以改變,但你首先要認清你痛苦嘅原因.
因為工作時間?
喺外星人消滅宇宙一半人口之前,香港嘅長工時應該會繼續喺呢個宇宙名列前矛.你係唔係每日由朝早工作至凌晨,失去自己嘅生活?失去對自己人生嘅掌控權?人冇咗生活嘅感覺就好似冇存在過一樣,唔好到外星人將你化灰嘅時候先後悔.
因為工作內容?
當你返朝九晚五,計埋OT,你可能一日有十幾個鐘貢獻咗比你份工.既然工作佔咗我地人生大部分時間,如果你對做嘅工作冇興趣甚至討厭你每日做緊嘅嘢,你會過得痛不欲生.份工作係咪太苦悶?係咪冇興趣?會唔會因為工作太重覆令你失去熱情?有冇諗過自己可以做其他嘢?
因為人工低?
我諗呢個世界冇邊個唔想人工高啲,我聽過唔少人講:「如果你加我人工,我幫你做多啲又點話?」但事實係加咗人工之後,依然不停埋怨工作好痛苦.錢固然重要,唔係點供樓養妻活兒,但錢未必係長遠消除痛苦嘅解藥.最近蘋果CEO庫克就喺一個畢業禮上勉勵過年輕人:唔應該為錢工作,因為錢永遠唔夠,你應該要知道自己鍾意做咩,點先會有熱情,一份同自己價值觀相約嘅工比巨額收入更重要.
你的工作有意義嗎?
一份工作對每個人嚟講都應該有一個意義,呢個意義可以係遠大至好似SpaceX嘅員工咁致力送人類上火星;細至可以係為咗令公司每個人都可以享用到乾淨嘅Pantry嘅茶水姐姐.我地要問下自己我地到底係為咗咩而工作?我地做嘅嘢對於自己,對公司,甚至對呢個世界有咩意義?


text:
怡和午炮
怡和午炮(The Jardine Noonday Gun)喺香港銅鑼灣避風塘嘅岸邊,屬於怡和洋行所有嘅一座炮台,係每日中午12點鳴放禮炮,所以叫怡和午炮,鳴炮前會搖8響鐘,起源自東角年代嘅怡和總寫字樓同倉庫,表示上晝工作時段結束.除咗每日鳴放嘅午炮外,每年除夕最後一分鐘重有加放炮,叫做「子夜鳴炮」迎接新年.呢個係香港其中一個特色旅遊景點,而家只要捐某個金額畀「思健」(MINDSET),就可以安排鳴放禮炮,自1989年開始,已經籌得超過500萬港元善款.
典故[編輯]
怡和公司1841年喺香港成立,怡和洋行由香港政府買入銅鑼灣岸邊土地,興建渣甸貨倉,設有運貨碼頭,用嚟起卸貨船上貨物.為咗對付海盜,怡和洋行就喺嗰處設一座炮台.而每當公司自己嘅船出入碼頭,都會放禮炮.1850年代有一日,怡和洋行總經理羅拔渣甸爵士啱啱由英國返香港,員工就為佢放咗廿一響禮炮.就噉,英軍不滿,認為怡和洋行只係商行,冇權放禮炮.由於當時嘅海事禮節規定:只得英國皇室人員或皇家高級海軍先有鳴炮致敬嘅殊榮.怡和洋行為表示歉意,就負責喺每日中午十二點正放禮炮報時,作為自我懲罰.當時嘅禮炮長三尺,炮聲大到維多利亞港兩岸都聽到.1941年,日軍佔香港,將大炮拎走,至今下落不明.1945年香港重光之後,英國海軍送一座六磅型大炮畀怡和,令怡和午炮嘅傳統可以延續.1947年7月1號,怡和午炮恢復正常運作,一直至今.
花絮[編輯]
自1989年起,怡和集團支持香港公益金籌款活動,任何人士捐贈超過三萬三千元畀公益金,就會獲邀主持鳴炮儀式,亦可保留刻上佢個名嘅複製炮殼做紀念.另外,由於香港警察樂隊支持呢個公益活動,如日子許可會派出一個風笛手助興,但係佢嘅交通費就由捐款人負責.
交通[編輯]
搭港鐵去到銅鑼灣站D1出口(或者搭其他交通工具到銅鑼灣),然後行到去告士打道怡東酒店嘅地下停車場入口,沿住樓梯向下行,去到停車場轉右就見到行人隧道,之後就去到炮台.


text:
(逆緣)極速衰老明抄米路吉遜扮冷凍人? TVB又「撞」舊片橋段
撰文:陳栢宇
最後更新日期:
《逆緣》踏入結局階段,劇情愈來愈緊張刺激之餘,亦有好多謎團尚待解決.雖然剛剛就揭曉咗殺死陳山聰嘅兇手真正身份,但最近故事又揭示咗陳家樂嘅衰老速度比正常人快幾十倍,即將迎接生命終結,令大家更想知陳家樂最後會點.一直以來,好多觀眾話冷凍人解凍後嘅生活呢個Concept係「參考」超級英雄片《美國隊長》系列,但其實陳家樂條線嘅佈局比起《美國隊長》系列,更似由米路吉遜(Mel Gibson)主演嘅《Forever Young》,而且內容仲有八成相同,或者呢套舊荷里活戲可以揭示到《逆緣》之後嘅故事發展.
《逆緣》裡面陳家樂條線,同1992上映,米路吉遜主演嘅荷里活片《Forever Young》結構極度相似,好難唔想像到前者有「參考」後者.(網上圖片)
米路吉遜喺1992年上映嘅《Forever Young》裡面,因為女友伊沙貝格拉瑟(Isabel Glasser)撞車昏迷變植物人,萬念俱灰嘅佢就決定接受冷凍實驗,暫時自己生命.不過,米路吉遜並冇照原定計畫咁一年後甦醒,反而係到咗1992年先由兩個無意中闖入實驗室嘅小朋友喚醒.其後,快速衰老嘅米路吉遜同新相識嘅女性朋友(即係其中一個小朋友嘅媽咪)四出找尋當年嘅實驗團隊以及研究計劃,但係完全徒勞無功.不過,米路吉遜意外地發現女友冇死到,亦搵到對方嘅下落.最後,已成老人嘅米路吉遜同伊沙貝格拉瑟再次相遇,而女方應承男方嘅求婚.
由冰封後再機緣巧合下被解封,到主角身體機能急速衰老同與情人重逢,《逆緣》同《Forever Young》就算唔係一模一樣,都有八成相似.(電影畫面)
+18
+17
+16
雖然《逆緣》花咗好大篇幅去講講黎耀祥點樣做神棍斂財,但係對於觀眾嚟講最新鮮最養眼都係靚仔陳家樂嗰條線,當中仲有人覺得呢條線先至係主線.呢條線一開始就係陳家樂機緣巧合下喺防空洞嘅冷凍室裡面甦醒,之後佢就四出找尋失散多年,由湯洛雯飾演嘅老婆,經過一啲錯摸後佢就開始拋低往日嘅事,去接受中日混血兒林夏薇並與之發展.當大家以為佢哋會開花結果時,就無啦啦爆出陳家樂正在急速老化,加上最近嘅劇透就預告咗湯洛雯會再度亮相,即使大家仲未確定到湯洛雯係真係另一個角色,還是明明係老婆卻扮新身份,但結構上,轉折點上都可以話《Forever Young》極度相似,只係細節位有所不同咁.
湯洛雯喺《逆緣》第34集裡再度亮相,到底真正身份係邊個,係陳家樂嘅元配夫人,定係另外一個角色,未到結局都冇一個好肯定嘅答案.
或者我哋可以用《Forever Young》嘅情節去估計《逆緣》嘅最後發展.當陳家樂與湯洛雯「重逢」後,陳家樂有唔細嘅機會搵方法同湯洛雯「再續前緣」,甚至求多次婚,兜口兜面同林夏薇講Bye Bye.不過,如果最後真係咁,又真係幾令人失望,畢竟我哋睇住陳家樂同林夏薇由誤會到相識相知,之後發展成情侶,有個感情喺度,同埋咁搞法真係十成十抄《Forever Young》,難睇.為咗探求真相,早一步知道個結局,清楚監製王心慰(Amy)一向口密嘅我,就向一班公關妹妹埋手,睇下會唔會收到咩風,點知其中一位就話:「Amy姐唔肯爆呀,話條橋一講就穿,總之觀眾睇完會有個想像空間.(咁陳家樂最後係同邊個一齊?)應該就係林夏薇嘅.」又有想像空間,又應該同林夏薇,真係好難觸摸.
雖然從公關口中得知,陳家樂最後「應該」會情歸林夏薇,但都唔係一個確定嘅答案.


text:
男朋友問我拿錢又成日話比人偷錢
-
kinkin2017
啱啱我生左bb,bb就快兩個月大.未生之前同男朋友一齊住,但之前以經成日拖業主租金,基於租約係我簽,業主話我有責任俾租,咁無可耐何之下,無工作既我唯有唔想煩自己交租,我成日就為左男朋友幾時先交租而同佢嘈又喊咁.
生之前有—日,突然覺得咁樣落去唔係辦法,我又無野做,仲要喺佢唔知既情況下,自己嘔啲租出黎,決定賠一個月租金都唔再租.生完之後我返左娘家住.就喺生完之後幾日,知道佢曾經帶個女同事上去,唔知佢帶上去我租嗰度做咩啦.去佢公司到,個女同事問我坐月唔係唔可以出街既咩?我心諗你得閒就走上去做咩呢?
到我決定交匙比番業主嗰日,男朋友唔知做咩KEEP住條匙,追問下先交出來.唔知點解佢咁做?
而家我喺娘家住,佢個個月都話下個月俾幾千蚊家用,但次次最尾都係一千蚊以內.成日話被偷錢,公司/網吧又試過,半年內幾次,又唔開戶口放啲錢入去.如果真係被偷錢,都已經可以交廿幾年既稅啦~.仲叫我問我媽借錢俾佢.
你地話佢究竟喺度諗緊咩?
-
iloveubo
其實都好明顯啦..你自己巳經心中有數啦..係咪..即係佢揾食但又唔行遠啲囉..
-
kisssuet
你已經上左賊船


text:
You are here
跟著女神去練跑
跑步嘅好處真係多如天上星,所以愈來愈多明星加入跑步行列,就連天生麗質嘅女神都日日慢跑keep fit.
尤其渣馬在即,無論facebook定instagram,條timeline都仿佛佈滿跑步嘅汗水.
其實無論你有冇報到渣馬,都可以試著跟隨女神嘅跑步路線,消脂減磅之外,分分鐘預到女神,集郵呃like無難度.
鄭秀文
無論係咪開show都keep住fit爆嘅鄭秀文,都係慢跑嘅愛好者,閒時當然係同許志安跑跑步,佢哋最鍾意喺寶雲道出沒!
徐濠縈
跑到街知巷聞嘅阿徐,平時都鍾意同一大班朋友喺少人啲嘅港島半山一帶同埋南區沿海跑.前排拉埋老公陳奕迅出動,最近連女女都跑埋一份.
劉心悠
心悠BB鍾意一個人跑,有時會去運動場跑,有時就喺跑步機上.間中亦會同朋友一齊跑,不過佢每次都會set唔同地點出發,想撞到心悠BB就要努力跑多啲唔同地方喇.
蘇麗珊
為咗備戰馬拉松,蘇麗珊最近經常於中環新海濱出沒哦.
江海迦
上年去過日本參加女子馬拉松賽事的AGA,鍾意晨早流流起身跑,有時亦會到屋企樓下Gym room一邊跑一邊聽歌,尋求創作靈感.
Text > Goosie Lam
Photo > Internet


text:
丹尼士標槍
丹尼士標槍(Dennis Javelin)係英國丹尼士車廠(同埋後來嘅TransBus International/亞歷山大丹尼士)出嘅中置引擎巴士.佢取代咗丹尼士Dorchester中置引擎巴士.
丹尼士標槍喺1986年亮相.當時款車有11米同埋12米客車可以揀,副引擎係擺喺底盤中間而挨埋驅動軸,水箱就擺喺引擎側邊,而前軸同埋引擎之間就整咗個預製空間去擺行李(即係所謂嘅太空艙底盤設計).後來丹尼士出埋標槍8.5米同埋10米版客車,巴士版以及12米嘅標槍GX(Javelin GX)客車,其中巴士版同埋8.5米客車版標槍係冇預製行李空間(即係所謂嘅樓梯式底盤設計).另外丹尼士標槍亦出過三軸版本.
丹尼士標槍嘅引擎劃一用康明斯C系,後來改為劃一用康明斯ISBe引擎,而波箱可以係棍波或自動波.
丹尼士標槍喺車軸之間同埋尾輪跨加埋有多啲位擺行李,兼且受惠於Bedford Vehicles嘅車喺1986年全線停產,令一啲買開Bedford巴士嘅公司改買丹尼士標槍,因此丹尼士標槍嘅銷路比之前嘅丹尼士Dorchester好.另外英國國防部亦買咗多架丹尼士標槍巴士,包括右軑同埋左軑版,佢哋啲座椅可以喺短時間內拆走並改成救護車,用嚟運送傷兵.
丹尼士標槍喺2005年之後曾經有一段時間冇出過,不過喺2007年亞歷山大丹尼士睇見丹尼士標槍嘅倉貨重有公司要,兼且英國國防部對丹尼士標槍重有需求,因此將丹尼士標槍改良到可以用歐盟四型或以上嘅引擎.不過亞歷山大丹尼士喺大概2010年出咗最後一批丹尼士標槍底盤之後,丹尼士標槍就冇再被開發並宣佈停產.
另外由丹尼士同埋馬來西亞UMW合組嘅UMW-Dennis公司曾經裝嵌丹尼士標槍底盤(稱為UMW-Dennis Javelin),供應東南亞同埋大洋洲市場.


text:
維也納 必去景點及聖馬克思墓地附近酒店推介
聖馬克思墓地附近酒店預訂
累積 10 晚,送 1 晚
仲可享精選酒店神秘優惠價
維也納必去推介 - 聖馬克思墓地
想去 維也納 自由行?等 Hotels.com 帶你玩盡 維也納聖馬克思墓地 啦!留意我地文章,話你知去維也納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維也納聖馬克思墓地 附近有咩酒店,等你更加容易計劃行程,慳返酒店來回景點嘅時間.
維也納聖馬克思墓地 自由行
去得維也納聖馬克思墓地 自由行最緊要一定係揀啱日子去.一啲熱門景點例如,維也納 嘅 聖馬克思墓地,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維也納聖馬克思墓地 交通
想去聖馬克思墓地 暢順無阻濟,最好就係出發前,睇清楚維也納聖馬克思墓地 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維也納聖馬克思墓地 必食必買攻略
維也納聖馬克思墓地一直都係旅遊熱門地點,去到維也納聖馬克思墓地,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
PCCW 有可能成為美國國防授權法案2019嘅制裁對象,呢個尋日我講咗,只不過, PCCW 唔單只有國企持股,以及喺香港使用華為器材咁碎料, PCCW 玩埋一帶一路呢家嘢,隨時成為美國首要追擊目標,香港人仲玩乜一帶一路,玩咗俾中國玩死咗都未天光.
PCCW 點只用華為器材咁簡單
比起ZTE,華為係更明顯美國狙擊對象,因為華為係做電訊公司同企業器材,佢比起手機更危機好多,而且係一般平民百姓睇唔到果隻危險,果吓大劑.而華為旗下有間叫華為海洋(Huawei Marine)嘅公司,專門做海底光纜器材同工程生意,大家知道,海底光纜至係真正對國家安全構成威脅,否則澳洲政府唔會二話不說,拒絕華為海洋參與澳洲嘅海底光纜計劃,都係因為喺國家安全嘅重要性.
而PCCW旗下嘅PCCW Global呢次出事嘅地方,正係參與果隻一帶一路嘅project,只係當一盤生意,但完全無顧慮當中嘅國家安全問題.喺2018年3月華為出嘅新聞稿,PCCW Global同華為合作,興建毛里求斯至Rodrigus島嘅光纖,咁無喇喇喺兩個小島起條光纖做乜,乜好多錢賺?又唔係乜嘢多人口嘅地方.只不過,你睇Rodrigus同毛里求斯嘅地理位置,如果我係美國佬,唔煮重 PCCW 米就出奇.
毛里求斯喺戰略位置上好重要,條光纖好明顯會對查戈斯群島,即係英屬印度洋領地(British Indian Ocean Territory)構成威脅,點解毛里求斯獨立前,英國將查戈斯群島劃出嚟,就係因為戰略位置重要,攞咗去俾美軍做基地,雖然果啲地方嘅主權係英國嘅,絕大部分居民,唔係美軍嘅果啲外判商,就係英軍,根本無乜平民住,你覺得華為海洋搞呢個project想點,PCCW Global仲走去玩埋一份喎,依家美國佬對付華為,仲唔連埋你呢間有國企持股嘅 PCCW 一併煮埋?你話如果我係PCCW嘅股民,你覺得應該點做好呢,唔通想變成俄鋁啲苦主咁咩?三十六著走為上著,幾時都係啱嘅,喺呢個時勢.


text:
萬能key呢家嘢,真係可遇不可求,只不過有一件叫 陳帆 嘅膠官,同埋唔知係真心膠,定曲線人士嘅政府新聞處人員,竟然將 陳帆 變成一張萬能key嘅張,只要𡛾Photoshop嘅簡單退地技術,就可以將呢班膠人key去任何地方,包括港珠澳大橋人工島,都係十分之好嘅萬能key出現地點.
陳帆 點解變鬼咗萬能key
有人話政府係造假,但根據我知嘅資料,呢次政府唔係造假,只不過打燈打到錯晒,打到唔駛綠布或藍布,都有藍布或綠布嘅效果,應該同不當嘅正面打燈有關,當啲人無晒立體感果陣,加上相機鏡頭嘅對焦問題,後面啲景物全部blur晒,結果一張千載難逢嘅萬能key照片就此誕生,仲要係 陳帆 官方提供一張萬能key相片,應該係自全職賭撚二世嘅ICQ戶口被發現,發現大批萬能key相片以嚟,上帝對一眾改圖友仔最大嘅恩賜,可能近排缺乏改圖好悶,而港珠澳大橋加高鐵連衰兩鑊,仲要佢負責埋一地兩檢嘅工作,上帝想懲罰一吓呢啲膠人,咪將佢變成萬能key,當然我講嘅上帝,唔係基督教嘅上帝,而係提供膠力於世人嘅小丑神.(當然,小丑神嘅獨生子,都應該仍然全職賭撚二世,呢個係毫無疑問).
當然,好多市民都唔信呢張唔係key出嚟,咁可以理解嘅,呢個政府講大話當食生菜,依家港珠澳大橋同一地兩檢都成堆假話,一個政府無公信力成咁,完全係佢地自己攞嚟嘅,真係與人無由嘅喎,呢啲嘢,唔該政府自己好好檢一下.
仲有,發現呢張相嘅Facebook Page 新聞噏乜9,大家應該鼎力支持,簡單嚟講就係like咗佢,香港咁多膠到無朋友嘅傳媒人,係需要一個咁嘅page去鞭策,唔好最後變成一堆同屎都差唔多嘅嘢,咁大家不如睇高登或連登仲有營養.作為一個仍然喺主流傳媒有地盤嘅人,我對依家所謂主流傳媒持極大保留態度,更加唔好講果啲抄抄子或賣屎忽網媒.新聞噏乜9呢啲,就叫真係傳媒監察力,有件姓黃嘅老屎忽仲claim自己乜嘢傳媒監察力,就唔該叫佢快啲早抖,做咗政棍嘅人係無資格講監察傳媒.


text:
哈爾堡縣 必去景點及哈爾堡市政廳城市快鐵站附近酒店推介
哈爾堡市政廳城市快鐵站附近酒店預訂
累積 10 晚,送 1 晚
仲可享精選酒店神秘優惠價
哈爾堡縣必去推介 - 哈爾堡市政廳城市快鐵站
想去 哈爾堡縣 自由行?等 Hotels.com 帶你玩盡 哈爾堡縣哈爾堡市政廳城市快鐵站 啦!留意我地文章,話你知去哈爾堡縣 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋哈爾堡縣哈爾堡市政廳城市快鐵站 附近有咩酒店,等你更加容易計劃行程,慳返酒店來回景點嘅時間.
哈爾堡縣哈爾堡市政廳城市快鐵站 自由行
去得哈爾堡縣哈爾堡市政廳城市快鐵站 自由行最緊要一定係揀啱日子去.一啲熱門景點例如,哈爾堡縣 嘅 哈爾堡市政廳城市快鐵站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
哈爾堡縣哈爾堡市政廳城市快鐵站 交通
想去哈爾堡市政廳城市快鐵站 暢順無阻濟,最好就係出發前,睇清楚哈爾堡縣哈爾堡市政廳城市快鐵站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
哈爾堡縣哈爾堡市政廳城市快鐵站 必食必買攻略
哈爾堡縣哈爾堡市政廳城市快鐵站一直都係旅遊熱門地點,去到哈爾堡縣哈爾堡市政廳城市快鐵站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
有一單同 上海仔 有關嘅新聞,大部分睇完都要度過點寫,因為香港江湖史上搞到用YouTube嚟劈友, 上海仔 可謂開先河,佢大爆嘅內幕,好多喺香港討論呢件事,應該會光速收到律師信,所以啲人唔敢公開討論係正常,成件事實在太爆.
上海仔 段片政府係要回應
依家 上海仔 段片,啲人比較敢回應嘅部分,係關於黃毓民嘅部分,孰真孰假大家評斷.只不過,我純粹由保留新聞資料嘅立場,我建議大家係食花生前download晒段嘅內容先,以作研究之用,因為我相信好快有人要求 YouTube 刪晒啲片,你到時再上去睇就無得睇,而我都係咁講,依家係網上劈友,用 YouTube 嚟劈友,正常人有backup段片都唔會敢再upload返上網,嫌命長咩,定嫌自己錢太多?所以食花生前,自己backup,至於點backup,條片喺邊度搵到,大家自己用Google搞掂佢喇,識做嘅人係應該有得食花生,唔識做嘅,呢啲花生都唔啱佢地食,咁佢地就唔食好過食喇.
我都係戴頭盔果句, 上海仔 講乜,我唔知真假,有乜法律責任唔好拉到我頭上,未有法院判決前,任何人都係清白嘅,只不過, 上海仔 有部分指控係涉及政府,甚至一啲刑事案件,特別涉及警隊,保安局以及政府,係有必要回應涉及警隊嘅部分,依家係一個大家都知嘅黑人物,喺 YouTube 片段度,指控有警方高層同 上海仔 口中嘅另一幫黑人物有來往,咁政府首先要講, 上海仔 指控果啲人係唔係黑人物,以及警隊行事係唔係同某啲人嘅私人交情有關.呢啲指控,係絕對會涉及警隊嘅公信力嘅,雖然依家咁多休班警,當更警爭住犯法,香港黑警剩番幾多公信力,我睇都十分之成疑問.此外, 上海仔 段片有部分涉及一宗刑事案件嘅內情,係唔係律政司要回應一下,我相信好多人都想知.
當然,喺香港無人敢用 YouTube 劈友下, 上海仔 竟然開先河,仲要將佢啲聯誼活動片段都攞埋出嚟,咁樣玩大攬炒,究竟邊個俾個膽 上海仔 做賭撚,相信呢個亦係好多香港人想知嘅問題,睇嚟一場大風暴至係啱啱開始.


text:
Wednesday, March 28, 2018
引以為傲
好耐都無update,呢幾日發生一些我覺得好proud既事,都想記底佢. 首先琴日終於收到成績單啦,考天才班出左結果,hannah考出86分,而emma居然考到96!!我發夢都無諗過佢會考到咁高分呢! 佢之前有補習開,但佢補習時都係focus得唔好,成日都好似遊魂咁,所以,佢有咁高分我真係好好好大滿足呀!跟住今日去左emma學校家長會,所有d comment都好positive, 佢好中意畫畫,老師話佢大個可能做插圖畫家,不過佢真係日日都係屋企畫畫畫,但我都keep左佢好多畫呀! 跟住今日返屋企,見到hannah比老師pick 左做scholar of the month!!我真係好引以為傲呀!雖然呢個scholar of the month係個個月都有,但我相信都吾容易做到呀!我都覺得佢有進步,雖然D spelling依舊係好差,哈哈哈!不過上次家長會,老師話佢地呢個age吾係要求佢地串字岩,係要佢地sound it out,所以spelling吾岩係情有可願. 好開心既news同大家分享,希望得閒再寫啦!嘻嘻!
7 comments:
我都替妳超高興,兩姊妹都咁叻叻又乖乖,Mr and Mrs Wu絕對功不可沒呀!ReplyDelete
睇黎要快啲跪求Emma幫我畫幅畫作,我驚佢第時成名後我買唔起呀!Replies
邊有咁誇張呀! 哈哈哈! 都係畫d公仔,不過佢畫完就講個story 出黎,好搞笑. 我要take 呢個credit, 因為而家work fr home 多d 時間照顧佢地讀書方面,所以賺錢都係靠mr wu 算啦!Delete
真係好值得記低,Mrs Wu嘅努力無白費呀!繼續加油,希望兩姐妹讀書都開開心心呢~~ReplyDelete
Good job, girls!ReplyDelete
兩姊妹都叻叻,當然媽媽都有功勞,繼續加油呀!!!ReplyDelete


text:
比利·何利第
Billie Holiday(1915年4月7號—1959年7月17號),外號 Lady Day(婦女節,亦有人譯做淑女黛小姐),係一個美國爵士樂歌手,喺爵士樂界一個好有盛名嘅爵士樂歌后.佢有個標誌就係佢成日帶朵花喺頭髮度.
生平[編輯]
Billie Holiday喺1915年4月7號美國馬利蘭州巴爾的摩出世,佢老竇 Clarence Holiday 係一個結他手,喺十幾歲嗰陣唔小心搞大咗人個肚而生咗Billie Holiday,Billie一直由佢亞媽湊大,同佢老竇關係唔係咁好.
Billie 11歲嗰年曾經畀人強姦,15歲嗰年開始賣淫,直到18歲開始喺一間酒店仔駐唱,結束咗佢賣淫生涯.就係喺駐唱期間識咗佢音樂上嘅好拍檔 Benny Goodman,喺 Benny 穿針引線之下,喺唱片公司錄咗幾隻歌,就咁開始咗佢音樂事業.
1939年佢翻唱《Strange Fruit》(奇異果實),係一首關於反對種族歧視嘅歌,係講美國南部私刑嘅情況,結果引嚟好多白人知識份子同自由主義者支持,個個做晒佢歌迷.
不過喺佢嗰個年代,黑人喺美國都係受種族歧視,Billie Holiday係一個黑人女性,雖然佢嘅才藝受到認同,但好多地方都因為佢係黑人而唔畀佢表演,遇到呢啲情況,就搵到個叫 Helen Forrest 嘅白人女藝人,用同Billie Holiday一式一樣嘅風格代替佢表演,重好受歡迎.
喺嗰個年代,爵士樂壇亦好興吸毒,Billie Holiday嘅感情生活亦過得唔太好,佢成日都畀男友毆打,於是佢開始吸毒同飲酒,最後喺佢44歲嗰年因為心臟問題而過身.


text:
大部分人嘅牙齒唔系完全亮白嘅,很多人嘅牙齒甚至系發黃發黑.呢種牙齒對形象影響非常大,很多人因此唔敢喺人前露出牙齒,缺少了笑容,你會發現人與人之間相處特別難.依家比較好嘅牙齒美白方式就系冷光美白了,咁深圳美白牙齒價錢要幾多呢?
深圳鵬程醫院口腔醫師指出:牙齒變色唔止對形象上有影響,如果呢些色素污漬一直沉積喺牙齒上,會刺激牙齦等部位,誘發各類嘅炎症,嚴重嘅就系牙齒脫落.所以需要我哋及時做牙齒美白,而很多嘅牙齒染色系喺我哋嘅牙齒內部進行嘅,洗牙系無法清潔到,呢個時候就需要做牙齒美白.
深圳牙齒美白價錢要幾多?深圳鵬程醫院專家指出,佢受到以下因素嘅影響,包括所處嘅醫院嘅品級唔同,醫生嘅操作水平唔同等因素而有所唔同.
1,醫院嘅唔同:唔同醫院提供嘅技術服務,而專家資格都系唔同嘅,專業嘅牙科醫院所提供嘅服務和技術都系比較好嘅,相應嘅美白牙齒價錢也系比較貴嘅.
2,技術嘅唔同:唔同嘅冷美白技術也系影響價格嘅一個因素.有嘅皓齒美白很唔舒服,美白效果唔好,持續時間也唔長,呢類嘅美白牙齒價錢相對也平點.而深圳鵬程醫院口腔科采用低溫技術,完全避免了操作過程中對牙神經嘅唔適.該技術不僅可以去除牙齒表面嘅色素沉積,同時可進入牙齒深層達到脫色嘅效果,具有,完全,高效嘅優點.
以上就系「 深圳美白牙齒價錢」嘅具體介紹.深圳鵬程口腔醫院擁有頂級嘅醫師團隊同優越嘅治療環境,喺美白牙齒有多年嘅經驗,至今已幫助多位香港口腔患者重拾牙齒健康,深受香港地區口腔患者嘅信賴.如有疑問仲可以在線咨詢或通過whatsapp同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.
相關推薦:


text:
各位sis會揀旅行結婚定係擺酒?
-
manman
我同男朋友都拍拖拍左好幾年,
諗住都係嚟緊呢兩三年就會結婚,
眼見愈來愈多朋友旅行結婚, 搞到自己心郁郁,
但係決定唔到旅行結婚好定係香港擺酒好, 各位sis會點揀??
有冇經驗之談分享下??
-
firelau
其實主要睇下雙方家長想唔想擺酒, 大部份父母都想擺酒請哂D親戚朋友黎飲番餐, 而旅行結婚就輕鬆D, 但如果想請埋屋企人去觀禮, 其實洗既錢唔會少過擺酒好多
-
arlenecheng
話哂結婚都係開心事
家人角度難得仔女出嫁都係想大排筵席 同人分享呢份喜悅既
不過宜加好多屋企都好open 兩家人簡簡單單食餐飯都得
-
iamcamy
我係旅行結婚ge, 其實係我奶奶吾想擺酒, 因為老公個邊無咩親友, 但係我個邊就勁多人, 奶奶覺得大搞好似吾好睇, 所以唔想擺, 之後我同老公就join左EGL個海外婚禮服務, 帶左幾個比較親ge屋企人去沖繩註冊同行禮, 雖然好簡單, 但可以係浮係大海ge教堂行禮, 都好接近我渴望ge婚禮
-
evelynlaugh
擺酒係為咗同屋企人交代姐, 如果有得揀, 我寧願兩個人靜靜地旅行結婚, 順便honeymoon


text:
今日又係好開心
同我既良朋歡聚 幫sasa補慶返生日
參與成員有我,嵐嵐,阿4同sasa
去左cafe度傾計,講下大家既近況 時間過得超快
之後又影貼貼 好靚啊 !!! 我好鐘意
sasa同阿4都話我曲髮好睇d 真好
haha 真的似日本人嗎???? 搞笑
夜晚去左香港仔食飯 做冬
食到好忟 好悶 ....d餸又黎得耐!
之後同father送麻麻返去養老院
依家麻麻身體差左好耐 ..
行動下便唔可以自己照顧自己
雖然有工人睇住 但最後唔放心都送左麻麻入養老院
起碼24小時都有姑娘睇住 我地會放心好多
今晚麻麻血糖升左好耐 我地都擔心
因為今晚除左做冬,重係幫麻麻做生日
佢唔聽話食左好多野 最後結果真係超標左好多
姑娘都話咁高 可能 麻麻會訓訓下昏迷 叫我地要有心理準備
聽到咁真係好想喊 雖然我同麻麻個邊感情無咁深厚
但係聽到自己既親人好像快要離我而去 個心好痛好酸
father都話麻麻唔會捱得好耐 叫我多d過黎探佢
佢又講返麻麻後生既野 麻麻真係好叻
1手湊大9個仔女 重要自己1路做野1路養
依家佢個個仔女都好孝順 真係佢積落黎既福
即使現在百年歸老 佢亦會去得安心無掛
我唔敢望麻麻會突然變得好健康
只希望佢現在可以生活得舒服 唔好再受病魔帶來既痛苦


text:
早些時候講過「Free rider」,成日妄想不勞而獲,而有些討厭同事則愛抽水,無分國籍,無分男女,無聲無色……只要有人嘅地方,總會有無良同事做錯事後賴得就賴,推卸責任,或搵人祭旗.面對不同類型嘅抽水哥,抽水姐,唔想俾佢哋逍遙法外,點樣力保不失?
領功領勞型:預早同老闆備案
若然抽水友擅長趁機領功領勞,喺佢哋出手前,你要比佢快人一步,經常向老闆表現自己嘅專長同貢獻,例如在開會時或發電郵俾上司時不妨多點提及自己正在處理的事項,無論大小事均備案,等佢冇機會靠佔人便宜搏上位.
踩住上位型:適時回禮
呢類無恥之徒經常喺上司面前反駁其他人嘅建議,平日冇咩建樹,但對人哋嘅構思會出力惡意批評,成個專家口吻.要阻截呢類卑鄙族類乘虛而入,每次同上司表達構想前要諗定幾個方案.亦可趁抽水友發表偉論時給力回禮,牢記佢講嘅每個重點,反駁時要對事不對人,並搵具體實例逐點擊破.
幸災樂禍型:全情負責到底
當你俾上司指責,俾客戶投訴時,佢哋展現一副隔岸觀火嘅幸災落禍格,仲同上司講:「不如個客俾我跟﹗」或「等我幫佢執手尾﹗」,以打救世人嘅姿態出場.想避免呢類情況發生,要主動了解上司對每項工作嘅指引同意見,就算衰咗都要表現出負責到底嘅精神,免得抽水友打你主意.
搏同情型:要劃清界線
唔係所有抽水分子都裝出強者姿態,另有一群族類會扮忙扮慘搏你同情,希望你幫佢分擔一啲任務,做得好當然佢唔會出聲,一但出咗事又話你差隻腳埋嚟搞衰咗.如你身邊有呢類變臉小人,要同佢保持君子之交,佢講到幾慘你都扮懵接收唔到,等佢冇法子點你做嘢.
無時間搵工但又想工搵你? 立即建立你的jobsDB檔案 無時間搵工但又想工搵你? 立即更新你的jobsDB檔案
無時間搵工但又想工搵你? 立即建立你的jobsDB檔案
無時間搵工但又想工搵你? 立即更新你的jobsDB檔案


text:
索雷 必去景點及荷蘭公園附近酒店推介
荷蘭公園附近酒店預訂
累積 10 晚,送 1 晚
仲可享精選酒店神秘優惠價
索雷必去推介 - 荷蘭公園
想去 索雷 自由行?等 Hotels.com 帶你玩盡 索雷荷蘭公園 啦!留意我地文章,話你知去索雷 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋索雷荷蘭公園 附近有咩酒店,等你更加容易計劃行程,慳返酒店來回景點嘅時間.
索雷荷蘭公園 自由行
去得索雷荷蘭公園 自由行最緊要一定係揀啱日子去.一啲熱門景點例如,索雷 嘅 荷蘭公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
索雷荷蘭公園 交通
想去荷蘭公園 暢順無阻濟,最好就係出發前,睇清楚索雷荷蘭公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
索雷荷蘭公園 必食必買攻略
索雷荷蘭公園一直都係旅遊熱門地點,去到索雷荷蘭公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
之前係FB見到長腳蟹代言間公司做$388激光脫毛,個價錢就真係好抵啦,之後上網search下間公司dream beauty pro,有好有唔好,不過有啲好似中肯啲,都講明有sell不過都出到門口…
最後再搵下其實公司,又真係唔多打正旗號$388激光兼永久脫毛,最後都係人一世物一世心態,衰極都係$388啫…
到做脫毛嗰日上到佢地旺角分店(其實我想講近油麻地多啲!),一路我都Keep住無咩笑容,費事佢地以為我好nice可以sell爆我!!!! 一入到去我同reception姐姐講約左做underarm脫毛,之後佢就叫我坐坐叫我飲杯茶,因為第一次做顧問要同我講返啲脫毛護理嗰啲,嗰陣我諗唔好一開波就sell掛…不過好出奇,個顧問同我講解完個做法同簽左份同意書就比我入房換衫.換完衫之後個美容師姐姐入左黎幫我清潔左個underarm先,之後就開始剃毛,剃嗰斛佢問我係咪以前成日「炆毛」,我心諗你又知,不過我扮晒野唔太應佢淨係嗯嗯下,之後佢同我講話我underarm有毛囊閉塞,多數都係以前「炆毛」多引致,呢個時候佢叫我可以試下加做個「毛囊淨化」開先囊,咁做激光脫毛個效果會好啲,不過我就同佢講「我唔想加錢!」(係咪好型呢???!!!) 之後佢就笑笑口話無所謂,可以考慮下先啦~ 可能佢都知我唔好sell,成個過程佢都淨係同我傾下閒計同埋講解下做緊咩程序~
做完之後換返衫,就出返去飲杯茶,個顧問又再一次現身啦! 當然都係問下效果滿唔滿意,個過程O唔OK咁,無可避免,梗係問下有無興趣做埋其他位置呀嗰啲,我話唔洗住啦,諗下先啦,咁佢都無死冤住我,比我簽完之後同我約埋時間就走人,過程OK,唔算話要出晒功夫打走人~
我都明白間間美容院sell客都在所難免,如果好似呢間咁既程度我都可以接受,起碼唔洗天光sell到天黑攪到要報警咁滯,整體黎講環境質素都OK,都值得一試既~


text:
U花 U草
恒管長髮女神 鄭曼妮:儲起自己嘅頭髮!
Ads by Google
係女人都貪靚,閒閒哋每個月花幾千蚊執靚個樣,特別係個髮型,整吓個頭做吓 treatment,成個人感覺清新晒!不過讀緊恒生管理學院工商管理副學士 Yr.2嘅鄭曼妮( Manni), 21歲女堅持唔去髮型屋剪頭髮.
恒生管理學院工商管理副學士 Yr.2 鄭曼妮( Manni)
小學畢業後由廣州嚟咗香港讀書,訪問期間成日將溫書掛喺口邊,「就嚟 mid-term喇!𠵱家 GPA都過 3,希望上到 degree啦,我仲想讀埋碩士㗎!」認真乖女!
自從兒時陰影後, Manni甚少去髮型屋,寧願自己親自操刀都唔想冒險畀人剪.
除咗睇書, Manni(中)都鍾意睇戲,「喺學校我係電影學會會員,雖然有免費飛派,但太多會員,好多時都要排長龍拎免費飛,不過入戲院睇戲真正原因都係為咗食爆谷!」
中文成績一向平平嘅 Manni,為了提升自己中文水平,幾年前開始寫愛情小說,將身邊人嘅愛情經歷加入幻想寫成小說,「都寫過 200幾頁㗎,不過上次搬屋唔見晒啲手稿,心痛死我,𠵱家睇小說多,最鍾意張小嫻!」
原來 Manni自從細個去髮型屋剪咗個冬菇頭之後,自此與髮型屋絕緣,頭髮長咗只會叫媽咪同家姐出手,「大概六歲剪咗個冬菇頭,剪完喊咗好耐,覺得自己好醜樣,我就決定以後都唔再出街剪頭髮,前面就自己剪番,一嚟我唔使驚屋企人會亂咁剪,二嚟出去剪頭髮要幾百蚊,慳番啲錢好過!」
現在長髮長到過腰嘅 Manni,仲試過儲起自己嘅頭髮做紀念,又試過呃前男友自己識剪頭髮,幫對方操刀,但 Manni自稱拒做髮型師,「我唔得㗎,我純綷好珍惜自己啲頭髮!日日都會護髮,避免吹頭,一有開叉就自己修吓,可能因為自己鍾意睇古裝劇,覺得長髮嘅女仔有種古典美,好吸引,自從嗰次冬菇頭之後,我都冇剪過短頭髮喇!」
撰文:葉浩婷
攝影:何榮亮
形象及化妝: Kika Wong


text:
杜拜海岸 必去景點及莎弗公園附近酒店推介
莎弗公園附近酒店預訂
累積 10 晚,送 1 晚
仲可享精選酒店神秘優惠價
杜拜海岸必去推介 - 莎弗公園
想去 杜拜海岸 自由行?等 Hotels.com 帶你玩盡 杜拜海岸莎弗公園 啦!留意我地文章,話你知去杜拜海岸 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋杜拜海岸莎弗公園 附近有咩酒店,等你更加容易計劃行程,慳返酒店來回景點嘅時間.
杜拜海岸莎弗公園 自由行
去得杜拜海岸莎弗公園 自由行最緊要一定係揀啱日子去.一啲熱門景點例如,杜拜海岸 嘅 莎弗公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
杜拜海岸莎弗公園 交通
想去莎弗公園 暢順無阻濟,最好就係出發前,睇清楚杜拜海岸莎弗公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
杜拜海岸莎弗公園 必食必買攻略
杜拜海岸莎弗公園一直都係旅遊熱門地點,去到杜拜海岸莎弗公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
無錯!又到左"嘩!Box教室"嘅時間o勒~有櫈仔嘅Blog友nana淋担好,未有櫈仔嘅話可以過去已經担左櫈仔嘅blog友o個邊搶.Wah hahahaha.......
喂~借小小位嚟講下近況先下~
小王子終於正式放Term Break o勒,放Term Break嘅第一日我同左小王子去打書釘,點知小王子一打就打左6個鐘,成功咁比佢刨完1.5本厚過字典嘅小說.而我就好漂亮咁慳左廿餅o勒~Wah ha ha ha ha,不過代價係要陪小王子一齊"釘C"左o係間Book shop度.跟住落嚟嘅Term Break又會發生d咩呢?等過兩位禮拜放完至話你地聽下~
好!講返呢個"日式可樂餅"先~
我相信應該無小朋友會5鍾意食呢個可樂餅.咩係可樂餅?
米誤會呀可樂餅5係用可樂整gar!!
因為如果照呢個理論嚟推斷......可樂餅係用可樂整嘅話.......咁......老婆餅米........
要用個老婆嚟整law?!?!
查實係咁嘅~用薯仔泥加埋其他配料,再o係上面包上面包糠嚟炸,日本通常呢種食物為"可樂餅".不過查實而家可樂餅已經演變到好多5同嘅做法同口味,再5係只限於用薯泥嘅做.不過今次"嘩!Box教室"教你地做嘅~係最基本嘅可樂餅,由最基本嘅學起,第日再教你地做由基本變化出嚟嘅新一代可樂餅.
o拿!就咁嘅~我希望每次你地睇"嘩!Box教室"嘅視像教學之前,都睇一次我嘅溫馨提示先.因為我寫得o係溫馨提示度嘅,都一定係我覺得係最重要,同埋係我應為係Tips嚟嘅,又或者係我嘅經驗之談.所以你地一定要留心每次我o係溫馨提示度究竟寫咩o野,咁樣就可以將失敗指數降到最 最 最 低o勒!
材料:
薯仔 500g
牛肉碎 150g
洋蔥 半個
鹽,糊椒粉 少許
日式面包糠
蛋
面粉
溫馨提示:
1. 洋蔥切得越細越好,而洋蔥一定要用中慢火炒到金黃色,因為少至金黃色嘅洋會有一種好特別嘅甜味,佢會令成個可樂餅嘅風味完全5同哂,而呢重甜味係用糖代替5到嘅.
2. 如果洋蔥未炒到熟透就用嚟做可樂餅,你會發覺o係用手搓薯餅嘅時候,薯泥因為洋蔥嘅左格而不能順利搓成薯餅形.
3. 炒好嘅洋蔥牛肉碎一定要放至完全凍哂至可以加入熱薯泥裡面,因為熱嘅洋蔥牛肉會有油脂,將未放涼嘅洋蔥牛肉加入薯泥裡面,薯泥就會因為有油而無辦法搓成薯泥.
4. 雖然洋蔥牛肉要放涼至可以加入薯泥裡面,但係薯泥就一定要趁熱同洋蔥牛肉撈均,5洗擔心洋蔥牛肉加入熱嘅薯泥度就會溶返d油脂出嚟,因為Boiling Point5同,所以薯泥嘅熱度係5會將洋蔥牛肉嘅油脂溶返出嚟.
5. 洋蔥牛肉同薯泥一撈均就要即刻用手搓成薯餅形.
6. 撈洋蔥牛肉同薯泥嘅時候5洗太大力,撈均就好,5好係咁攪~攪到薯泥出黏狀.
7. 我o係HK試過做可樂餅,去Super度買薯仔,諗住買來佬o野實無死,於是買左美國薯仔,點知整完出嚟完全無可樂餅嘅香味,食落口完全係兩會事.所以o係HK嘅Blog友們千奇米買美國薯仔嚟整.
8. 撈洋蔥牛肉同薯泥嘅時候,可以試味,如果太淡可以o係呢個時候落鹽.
PS. Video o係最下面~


text:
又到左小王子媽媽教你地整o野食嘅時間o勒~好多Blog友問我究竟點樣瀄朱古力花,其實要瀄朱古力花5係好難,但係就要識得個技巧,只要係學識瀄朱古力花嘅技巧,咁就瀄咩都5係問題o勒~無論係cream又好icing又好,因為其實所有o野都係一樣咁瀄 ga啫.
朱古力係一樣好神奇嘅食材,無論係咩甜品都好,只要有朱古力o係裡面就會變得特別好食,保存期特別耐,特別濕潤,連整o個甜品都特別易成功.就以海綿蛋糕為例,海綿蛋糕無論係材料一或係做法,都貌似易到嘔,但係相信好多鍾意焗蛋糕嘅BLog友都試過~o係海綿蛋糕上面滑鐵爐.但係如果你試下轉焗朱古力味嘅海綿蛋糕,可能又會成功gar喎.朱古力o係甜品界裡面簡直就係"神來之手",佢能令所有不同嘅甜品都變得好好食.
係學瀄朱古力花之前當然要溶朱古力先la~但係一講到溶朱古力就有一大堆學問na,所以o係我上次教你地整o個個"夾心朱古力波"我話﹣﹣>
"中級組嘅同學可以試下將個"夾心朱古波"coat melted chocolate."
又好多鍾意煮o野食嘅人一講到朱古力就驚,5知試過幾多次萬事俱備~獨係盤melted chocolate "喎"左,攪到真係一鑊泡.其實o係煮食嘅過程上面有失敗未必係一件壞事,因為我地往往都可以o係失敗嘅過程中學到新o野,就算係我都5係每一次一煮就成功~
失敗無問題﹣﹣但係一定要知道點解!
如果5知道"點解",下一次就無辦法進步gar na.
焗西餅 5同煮飯,煮飯可以樣樣卓量.但係整西餅係一種Science,每個step都有得解,面每個解釋都係其中一個令呢個西餅成功嘅原因.即使係一d用開眼嚟落份量嘅人都一樣係有一個特定嘅份量,只係佢地係用自己對眼嚟量啫~真正卓量係好似你炒菜落鹽咁,真係可以連望都5洗望,求其落少少.
以下我講嘅o野好重要,雖然o係Video裡面我有講,但係因為太~重要o勒,所以我一定要用字再打出嚟一次,等你地5記得o個時可以即刻上嚟呢度睇返,5洗再成個video再睇多次咁煩.你地一定要記到實,因為呢d就係溶朱古力嘅最基本但係又係最最最重要嘅技術.
1.朱古力價錢有貴有平,究竟係咩令到佢地嘅價錢錯咁遠呢?就係Cocoa butter嘅含量,越高Cocoa butter含量嘅朱古力就會越貴,朱古力味越濃.
2. 朱古力雖然同咖啡好老死,但係同水就係世仇.要不你就落一杯水,千奇米落小小,有種hot chocolate就係用大量牛奶同朱古力溶埋一齊嚟飲ga o勒~所以落大量水嘅話就無問題,問題係一滴,半滴,即使係個碗未乾透,一或係個匙未抺乾.5好睇小嘅小小濕氣,佢會令一大盤朱右力毀於一旦.
3. 永遠5好用木制品嚟放朱古力or 攪d朱古力,因為無論你抺到幾乾,木制品裡面都會有濕氣.呢個就係點解我地炸o野嘅時候會放對快子落d油度睇下有無泡,你有無諗過o個d泡究竟係咩嚟?點解會有嘅?就係因為木快子裡面嘅水氣na.
4. 受左濕氣影晌嘅朱古力會結成一舊舊,用5到ga na!
5. 市面上有三種最普通嘅朱古力,就係黑朱古力,牛奶朱容力同白朱古力.其實呢個世界係無白朱古力呢樣o野,嚴格嚟講白朱古力5算係朱右力,佢係因為世界需求而做出嚟ga啫.
6. 白朱右力好易吸水氣,好似我之前所講,吸左水氣嘅朱古力係無可能溶得成功嘅.由其係想用嚟做蛋糕裝飾,如果朱古力o係溶嘅過程上面失敗,咁你就一定無可能裝飾得成功na.所以開左又未用完嘅白朱右力要特別用膠袋放好,盡量5好比佢受潮.
7. 牛奶朱古力雖然無白朱古力咁易受潮,但係一樣會受濕氣影晌,所以要放好.其實無論係邊一種朱古力,只要我係開左又未用完,我都會用密實袋裝好,以免受潮.
8. 整開西餅嘅人會知道,有一種朱古力叫Cooking chocolate,比我地平時食開o個d朱古力平d.究竟Cooking chocolate又同我地平時食嘅chocolate有咩5同呢?首先Cooking chocolate嘅Cocoa butter含量比較低,That's why Cooking chocolate嘅價錢比平,咁當然朱右力味無咁濃la~咁究竟應該用邊種Chocolate嚟整o野食好d呢???
9. 用嚟當作材料咁放入個甜品度一齊煮嘅~當然係揀Cocoa butter 越高,味道越濃嘅朱古力就越好味.
10. 但係講到用嚟做蛋糕裝飾就完全5同o勒~用越靚嘅朱古力gi出嚟嘅朱容力花,set嘅時間就會越長,就係你等嚟等去都未可以做下個step.
11. o係Video裡面我話要加熱到60度,其實我噏錯左,係30﹣40至o岩.
好o勒~準備好未?準備好就要去片o勒,正因為朱古力有一大堆學問,所以Video嘅前半段會比較長,請Blog友們耐心d睇o勒.Video o係最下面.


text:
又開學了!美國呢邊大部份學校,8月中開始就陸續開學,呔仔細細都唔例外,已經返左幾日學喇~ 呔仔升小二,細細升小一,等我簡介下佢地一向返學情>>其實同大家想像一樣,真係輕鬆得好緊要.
之前都有寫過,hea又唔代表佢地學唔到野喎,相反,過去學校生活,佢地響輕鬆無壓既教學方式之中,各方面都學到好多野.但老實講,有D位真係連我教仔態度咁放寬,都忍唔住問呔仔一年級時個老師,佢咁咁咁喎!無問題咩? 究竟得唔得架?? 當時佢老師既答案係,無問題喎,仲答左句 “Kids are kids!” 佢咁講我咁聽啦,加上自己教開佢地,其實OK既,所以無特別迫佢地要改D咩~
好喇!黎到呔仔升小二第一日,放學開開心心搵新老師影相,埋黎第一句就 “Tyler got a yellow card today!” 真係心臟病呀,第一日返得果4個鐘學,可以比人罰黃牌!果個驚嘛程度係10級,平時自己個仔不嬲攪事既,就話預左,第一日就咁樣,真係接受唔到… 好啦用左一晚時間去平伏下,據了解後,原來係佢keep住遊魂,老師叫佢10幾次都好似聽唔到咁,非常唔專心,所以拎左 yellow card.跟住老師仲問起呔仔飲食習慣,佢話太多糖份,會影響小朋友專注力, 叫呔仔戒糖份同吸收多D蛋白質,對學習有幫助.知道問題後,其實都放心左既,起碼唔係攪事或者唔聽話.一開學發夢我OK既,話晒返香港玩足兩個月,返黎一星期就開學,都要D時間進入狀態,然後返多兩日學,呔仔已經開始重返地球了,希望佢黎緊繼續專心D上堂吧!
諗返,其實都關係每個老師對學生有唔同要求,點都要時間去磨合,了解老師要求.之前呔仔既班主任太放鬆喇!變左今年呢個老師,相比之下一定係嚴格好多,但睇得出非常錫班小朋友,呔仔入佢果班就岩晒,係時候比老師提點下!而我做媽媽的,更應該放手配合老師,先可以改善到小朋友問題.朋友提醒,老師教同自己教真係唔同, 身份唔同,自己幾嚴都會錫住,大個仔喇,出去撞下板,比老師教下係好事! 絕對同意既,希望呔仔黎緊呢一年會有明顯改進啦! 在此都祝各家長同學生:開學大吉!遇到一班好老師!!


text:
04 -06 Jan 2018
Day 2
經過左早上大霧既山景,中午開始好天,太陽都出左,其實係一邊好天一邊唔好天,我地返左去Mam Tor個頭,揸過去Edale同Castleton,途中景色都唔錯,冬天唔係旺季加上係星期五所以唔算好多車同人,只有好多羊羊,空氣好好,有時覺得依邊個天好矮好近.
有一個地方好鍾意,都幾surprise,同埋好似係屋主推介.Exactly地點唔係好sure但係由西邊揸去東邊就會經過一個山谷,因為依個谷去左兩次.一開始係上斜坡之後落斜係會比兩座山圍住,嘩左出黎,又係影相都影唔到既壯觀(第二日比較好天)
Derwent
依個地方我係google睇到,Derwent有個edge,叫Derwent Edge,有一舊大石可以睇,好似好壯觀,所以我地就傻下傻下去左,泊左架車係Derwent Dam,其實唔知可唔可以揸近啲,總之我地由Dam開始行,經過左大壩小山農場羊羊大湖,最終係去唔到個edge,其實係好遠的,同埋唔夠時間,行左兩個幾鐘差唔多天黑就要行返去了,好彩天氣都唔係太凍.
行完之後就去Sheffield食個亞洲菜,揀左間食越南河,碗野大過塊面,同埋依邊物價幾低,有間超市叫ALDI,真係好平😀


text:
今次我地嘅澳門之旅可以話有一個新嘗試,絕對係可以用藝高人膽大嚟形容小小豬,因為小小豬體驗左一個難能可貴嘅機會,可以深入舞台表演場地嘅後台攪攪陣,仲學做一特技人添~
2017年8月6日星期日
(澳門親子之旅)西遊記後台攪攪陣
2 AUGUST 2017(WED)
今次我地嘅澳門之旅可以話有一個新嘗試,絕對係可以用藝高人膽大嚟形容小小豬,因為小小豬體驗左一個難能可貴嘅機會,可以深入舞台表演場地嘅後台攪攪陣,仲學做一特技人添~
坦白講,初時我都以為只係影啲合照就完事,點知我地跟住慢慢行,最後目的地就係深入去表演場地睇部分綵排呀~
今次我地嘅澳門之旅可以話有一個新嘗試,絕對係可以用藝高人膽大嚟形容小小豬,因為小小豬體驗左一個難能可貴嘅機會,可以深入舞台表演場地嘅後台攪攪陣,仲學做一特技人添~
由於澳門喜來登酒店正值舉行全球最大型嘅室內舞台《西遊記》,所以公關姐姐就帶我地去同西遊記演員見面.
有得睇綵排都已經覺得好特別,但原來之後仲有驚喜,就係小小豬可以踏上台板,同啲表演哥哥姐姐一齊玩呀!
睇哥哥姐姐綵排時都睇到我同小小豬都嘩..嘩聲,當大會職員問小小豬想唔想一試時,我都以為小小豬會驚,點知佢九秒九唔洗就衝左上舞台,二話不說走左去哥哥身旁,準備升上天啦~
玩一次仲唔夠,佢來來回回都好似升左兩次上半空,最後一次仲同哥哥係天空上打圈添(我想大家睇短片可以更加清楚升上半空係有幾高)~
其實我係台下睇都真係有點高,雖然我都係信得過哥哥嘅功力,不過媧終都擔心小小豬會驚到發傻.點知佢同哥哥玩左好幾次,仲話一啲都唔驚,仲不知幾投入想玩多好幾次.我想如果唔係有下一個環節要綵排,我想小小豬一定轉到哥哥頭暈都唔肯走呀!
下一個環節就係睇姐姐利用平衡車跳舞,當然小小豬都有份去試,不過佢今次就唔成功啦~
之後就跟美猴王學耍金剛棒,估唔到小小豬都有少少天份,連美猴王都讚佢啦~
仲有跟哥哥玩人肉盪鞦韆,依隻大膽豬玩到最後仲雙手唔捉住哥哥,有冇咁大膽小朋友呀~
一眾哥哥仲為我地表演跳彈床,佢地彈彈下睇到我地個個嘩嘩聲,真係好利害呀~
小小豬當然唔放過機會,佢又嚟彈下啦.原來哥哥係想抱住小小豬係假山頂上彈落嚟,依隻豬仔終於識驚了,哥哥點引佢都唔肯,只顧自己周圍彈~
唔覺唔覺我地都玩成成個鐘,真係多謝各位哥哥姐姐陪小小豬玩,最後佢地仲做左好朋友,一眾哥哥仲捉住小小豬不停傾計(好在佢地都明小小豬嘅國語..哈哈哈). 最後當然唔少得同一眾演出者影相留念啦~
唔係經過今次後台攪攪陣,我都估唔到小小豬原來係大膽成咁,佢真係好似唔識個驚字點寫,咩都要試去玩,仲完全唔捨得離開個舞台,係離開時仲問我幾時可以再同哥哥玩轉轉轉.
睇完後台綵排,真係覺得好吸引(可能睇見小小豬咁興奮投入參與就覺得更正),好想完完整整咁睇晒整套舞台劇.不過因為我地之後節目都好豐富,所以時間唔容許我地去睇表演,雖然係有啲可惜,不過就等下次再嚟澳門時先再嚟睇,唔知到時小小豬記唔記得自己曾經參與過啲表演綵排呢!
佢一定記得啦....因為到依家都仍然問我幾時再去搵美猴王,完全感受到佢真係好鐘意依個體驗呀!
訂閱: 發佈留言 (Atom)


text:
首個偶像病逝 蘇永康激讚西城秀樹出色
日本男歌手西城秀樹因病離世,終年63歲.歌手蘇永康對西城秀樹的死訊感到婉惜,他向東網表示:「其實喺佢第二次中風,我已經有心理準備,因為依家網上平台發達,我喺網上睇佢前年60歲再同啲歌迷再聚嘅最後一張唱片,我有特登飛去日本買.雖然我有心理準備,但我都唔開心,因為西城秀樹1978年第一次嚟香港,佢應該係我生命中第一個偶像.」
激讚西城秀樹出色
蘇永康續說:「如果大家睇番好多佢過去嘅演出,傳統所有藝人應有嘅聲色藝,佢都有!佢原本係一個鼓手,佢打鼓好叻,佢亦都自創咗一個表演風格出嚟,影響當代好多歌手.可惜佢喺48歲嘅一次中風,中風喺十年內好容易第二次再發,真係好不幸!數年後,佢再發第二次,之後喺網上睇番佢以前唱歌好生猛,後尾已經要搵櫈嚟唱歌,所以好唏噓!我又睇過佢嘅訪問,中風之後佢說話都講唔到,條脷都講唔到嘢,靠佢一對仔女精神支撐佢去慢慢學番,奇迹地企番喺度唱歌,好可惜又病發,爆咗兩次血管都應該問題好大,所以我有心理準備,好唔願望去接受呢個事實.你睇佢同期嘅歌唱手鄉裕美非常之健康,健康係好重要!西城秀樹喺我心入面係代表住70年尾,80年代初日本藝能界一個最top,曾經最紅一個歌手,亦係第一個喺北京可以開演唱會嘅日本歌手.佢做咗好多日本歌手冇做過嘅嘢,第一個衝出日本嚟香港嘅歌手.」
梅艷芳帶西城秀樹蒲
蘇永康更指:「我平時講嘢冇咁雜亂,呢個感受好難形容!依家我唯一希望佢嘅太太同兩個小朋友可以健康成長,家人節哀!我同佢只有一面之緣,我喺佢面前膽敢唱當年嘅《Careless Whispers》,因為梅姐(梅艷芳)叫.唱完之後佢行上台送咗一支煙畀我,但我唔食煙,本來想keep住,但畀個朋友食咗,我仲鬧咗個朋友一餐,嗰個朋友都唔喺度走咗添!所以生命係好脆弱,好多嘢唔係你掌握之中,大家都要活在當下,接受呢個事實,永遠懷念我嘅偶像西城秀樹.西城嚟香港玩,梅姐帶佢出去蒲,特登叫埋我.佢第一次喺伊利沙伯體育館開show,我慳咗幾星期零用錢買咗張$150第一行嘅飛,當年仲未有新秀歌唱大賽,因為梅姐個樣好易認,之後到梅姐參賽嘅時候,我仲認得佢係西城嘅歌迷…我第一段婚姻失敗嘅時候仲住喺淺水灣,梅姐試過半夜入嚟淺水灣同我傾偈,傾偈嘅時候,我哋都仲係聽緊西城啲歌.」
蔡一傑網上悼念
蘇永康續在社交網悼念對方:「我諗大部分人都唔知相中人邊個?佢係我生命中第一個偶像,一個真正聲色藝俱全嘅表演藝術家.他在舞台上的一切仍然深深影響住現在的我,他不須再受苦了,我永遠記住他最燦爛的一面⋯永恆的西城秀樹先生.請安息.」另外,草蜢成員蔡一傑亦在網上發文悼念西城秀樹,指對方是叱吒一時的實力派偶像歌手,望對方能安息.


text:
今天又是到啟德郵輪hea的一天.冇乜做架真係,老細話佢去見客,拉咗成隊人一齊去做傍友扮到間公司好似好大好人強馬壯,輸人唔輸陣嘛.同埋飲紅酒.老細一坐低就話要飲Lafite,我又唔飲酒,又唔識讀嗰啲成抽長又唔知應該用咩文讀嘅酒名.唯有點Lasing啦.
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年8月28日 星期四
每週一相片大行動 2014 Week 35:遊啟德,點Lasing
訂閱: 張貼留言 (Atom)


text:
小孩寧自創玩法
而家一代細路永遠唔會明白乜嘢係真正童年.我好好彩住舊區加學校區,屋企附近五六間學校,幼稚園同小學都係屋企隔籬返不知幾爽,最重要係舊區加多學校加公共屋村,加埋就係好多樹,好多公園.亞皆老街球場係附近兩條屋村同幾間學校細路嘅天堂,中學生踢波,小學生就去隔籬公園玩同間小童群益會圖書館睇書,可惜間群抽會好細間只係一間屋仔,我小學未讀完就執咗,間屋仔就變咗差唔多未見過有人出入嘅雜物房同管理處,真浪費,因為我好開心細個屋企隔籬有間圖書館,令我小學已經開始勁睇小說狂追衛斯理.不過去圖書館為名,其實都係為去公園玩嗟.
講緊膠墊都未舖仲係全公園石屎地嘅年代,有個超高鋼架,成班人上面玩捉飛嚟飛去,而家啲細路可能連擒鋼架即係乜都唔知,屋企另一邊個公園有繩網同圓形鋼架,不過唔敢好似其他細路可以跟住個圓形調轉個人爬同爬到上頂.跟住鋼架拆咗變成氹氹轉,一開始係一塊圓木板加幾條鐵超簡陋,然後變咗飛碟型中間外星人頭大家排排坐嗰隻,試過班仆街轉到超高速落到嚟嘔一大餐,跟住點?咪又係坐上去再玩過再嘔過.玩完仲有又係成層樓高嘅韆鞦,班細路可以企喺度打打到270度,我就唔多夠薑,就同其他細路玩互撞,以前啲韆鞦係木板,一人坐一塊你撞我我撞你,撞到啲鐵鏈打晒結拆唔返就著草,勁開心.
以前啲滑梯全金屬夠晒metal,仲要高過兩個大人,因為鐵造加勁斜滑得勁快勁爽,大熱天時曬到成座滑梯慶恰恰更好玩.第二代矮咗再變咗螺旋梯,冇以前成層樓咁高時玩得咁過癮,就改另一種玩法玩攻城,一班下面打圈爬返上去,另一班上面滑落嚟踢撚死爬上嚟班人,不知幾好玩.而家啲膠梯,又矮,又唔好滑,邊好玩架.我屋企附近好似仲有一座鐵滑梯,得閒去睇吓拆咗未先.
童年唔係噉過,有乜好過?可惜歡樂時光短暫,過多幾年全部鐵嘅拆晒變晒膠,仲要細細座又矮完全冇挑戰性,木板韆鞦變咗一塊膠皮,好多大大座嘅變成細細件健身器材,冇計啦,鐵造夏天必定辣到陷家產,辣親細路管理員同政府實俾而家啲老豆老母屌(換著以前,就係你辣親之後俾老豆老母屌:「屌!天氣咁曬,鐵就梗係會熱架啦,科學堂miss冇教你咩?用吓腦啦柒頭!」從生活中(一面被屌一面)學習),而且膠製點都平過加易保養過鐵製木製,仲有繩網鋼架高滑梯木韆鞦氹氹轉,大個諗返細個點玩會發覺當時真係一直在玩命而家會好鬼驚,同而家興咩健康生活做運動嘛.結果從前嘅公園,多嘢玩仲件件都都鬼死咁大應該叫做遊樂場,而家吉晒空地多過嘢玩,變成俾阿伯阿婆做gym散步同禮拜日菲傭印傭聚腳嘅公園,連細路都冇興趣再落嚟,又少嘢玩又咁鬼悶,我留喺屋企玩電話唔好?
所以我好慶興經歷過石屎地公園年代,曾經喺鐵鋼架木韆鞦時仆過無數次街.我慶幸有過一個去公園跌過嘔過無數次再去圖書館睇無數本書,而唔係單單電話電腦遊戲機中渡過嘅童年.


text:
林忌嘅博客發現, 威豹金融押運 嘅車,喺廣東省車牌嘅車,竟然可以喺香港行駛,運輸署又可以批出牌照,成件事匪夷所思.2009年,係我發現樓下出現中國嘅救護車,結果送到去立法會質問,果啲一條龍雙非孕婦車至消失,而 威豹金融押運 喺中國嘅車居然喺香港行駛,我認為有好多對中國以至香港利益不符嘅事,應該立即停止呢種鬧劇.
威豹金融押運 應該用番香港嘅車
先講,喺香港呢方面嚟講,我會有三個質疑:
1. 點解運輸署可以批准中國嘅保安車輛喺香港行駛,呢種車輛,係唔應該攞到國際車牌.
2. 威豹金融押運 中國嘅車輛駛入香港,車上人員有無香港保安牌,點解警務處長,可以批出香港保安牌.
3. 威豹金融押運 中國嘅車,車上有無槍械,如果有,果啲係唔係領有香港槍牌嘅槍械,呢件事,比雙非孕婦救護車問題更大.
而且喺銅鑼灣書店事件後,啲人會懷疑呢啲車會唔會充當洗頭車嘅角色,隨便捉香港異見人士返中國,並且予以虐待同殺害,大家都知,依家中國隨時衰過北韓. 威豹金融押運 有香港註冊嘅車,有香港嘅人員,同香港嘅槍牌,要做中港跨境押運,其實由香港嘅人員同車輛負責就可以,搵中國嘅車輛同人員負責,我只會認為呢啲車係賊車,大家係會感到好不安,香港無人想呢啲車出現.
跟住,對中國嚟講, 威豹金融押運 嘅車,會唔會被中國個別官員濫用嚟走資之用,呢樣嘢大家都唔知,習近平係無理由俾呢件事出現,呢間公司嘅車,日後真係走私乜都得,完全無辦法去管理,呢個有可能係對中國金融安全最大威脅,乜習近平認為呢樣嘢可以無問題,有 威豹金融押運 嘅車,中國人民銀行有幾多措施阻止走資都唔會再有用,因為一車人民幣,甚至美金嘅現金,已經可以多過晒香港銀聯ATM可以㩒出嚟嘅錢,如果條街有好多中國嘅 威豹金融押運 嘅車出現,大家係唔係有理由中國財政狀況好唔掂,然後狂賭人民幣,中國有關嘅股票,甚至中國嘅Credit Default Swap?我覺得呢間公司搞嘅事情,有太多疑團喺後面,中國同香港兩地政府都欠公眾一個交代.


text:
今日去左KK附近既Manukan Island
係酒店既碼頭搭十零分鐘船就去到
碼頭
比起Mantanani,Manukan己經好商業化
因為近既關係,遊人都比較多,而且沙灘似石灘,好多碎石
亦因為多遊人,多人餵魚,係沙灘同碼頭都勁多魚仔,等人餵
係碼頭d魚....多到
我地一早搭船去到個島,導遊己經為我地準備好一大袋方飽,俾我地餵魚
跟住就去玩左好出名既Flyfish (飛魚)
我覺得俾香蕉船好玩好多,俾架船拖起到飛起個陣真係好High
玩完就食海鮮Lunch Buffet,但好似無咩好食咁
見到呢到都可以潛水,玩水底單車,但我擒日潛完水當然無理佢
背影相
沙灘
Lunch之後就去左浮潛,呢個到真係勁多魚
一拎d麵包,d魚就會起勢咁黎搶,哈哈
而且浮潛餵魚好feel好多,可以同d魚有親密接觸
d魚多到....
浮潛完,我地選擇左係個石灘到hae,晏晝兩三點就返左酒店
跟住繼續係酒店既泳池遊水同hae,睇埋日落,過左個輕鬆下午
六七點到去左就Spa,第一次Spa,覺得同dum骨無咩分別
而且好唔抵成五百几蚊,呢個價返深圳,可以dum到甩骨……
技術所限,盡力影既日落相
酒店一角
晚餐去左傳說中既食肉骨茶,但我覺得唔好食…..
肉骨茶


text:
山景邨浸信會幼稚園
中華基督教會屯門堂幼稚園
中華基督教會屯門堂何福堂幼稚園
仁愛堂田家炳幼稚園
仁愛堂葉德海幼稚園
仁愛堂劉皇發幼稚園
仁愛堂顏寶鈴幼稚園
仁濟醫院山景幼稚園
仁濟醫院友愛幼稚園
仁濟醫院嚴徐玉珊幼稚園
天后中英文幼稚園
天后中英文幼稚園(二校)
世佛會真言宗幼兒學校
世佛會觀自在幼兒學校
世界龍岡學校朱瑞蘭(中英文)幼稚園
加州天地幼稚園
田景邨浸信會呂郭碧鳳幼稚園
佳寶幼稚園(屯門分校)
佳寶幼稚園第二分校(建生邨)
東華三院方譚遠良幼兒園
東華三院田家炳幼兒園
東華三院李黃慶祥紀念幼稚園
東華三院高德根紀念幼稚園
青松湖景幼稚園
保良局友愛幼稚園
保良局田家炳兆康幼稚園
保良局易桂芳幼稚園
保良局蔡冠深幼稚園
保良局蝴蝶灣幼稚園
建生浸信會白普理幼兒園
美樂中英文幼稚園
美樂中英文幼稚園(景峰花園分校)
美樂幼兒園(美樂花園校)
香海蓮社兆禧苑幼稚園
香港保護兒童會蝴蝶邨幼兒學校
香港浸信會聯會寶田幼稚園
香港基督教女青年會安定幼兒學校
香港基督教播道會聯會中國基督教播道會蘇森紀念幼兒學校
香港聖公會青山聖彼得堂青雲路幼稚園
香港聖公會聖西門大興幼兒學校
香港聖公會聖西門良景幼兒學校
珈琳中英文幼稚園 (龍門居分校)
珈琳幼稚園(屯門分校)
真理浸信會富泰幼稚園
救世軍三聖幼兒園
啟思幼稚園(屯門分校)
啟思幼稚園(愛琴)
富健花園聖德肋撒幼稚園
晶晶幼稚園(屯門校)
晶晶幼稚園(彩暉第二分校)
晶晶幼稚園(彩輝花園)
雅麗斯英文幼稚園
順德聯誼總會屯門梁李秀娛幼稚園
新一代英文幼稚園(屯門分校)
新界神召會惠民幼稚園
聖公會青山聖彼得堂山景邨幼稚園
聖公會青山聖彼得堂幼稚園
聖公會青山聖彼得堂兆麟苑幼稚園
聖西門良景幼稚園
路德會呂祥光幼稚園
路德會良景幼兒園
路德會建生幼稚園
路德會富泰幼兒園
樂善堂張葉茂清幼稚園
樂善堂鄧德濂幼稚園
躍思(大欖)幼稚園
2009年6月28日
幼稚園 - 屯門區
山景邨浸信會幼稚園
標籤: 幼稚園


text:
江戶川 必去景點及葛西站附近酒店推介
葛西站附近酒店預訂
累積 10 晚,送 1 晚
仲可享精選酒店神秘優惠價
江戶川必去推介 - 葛西站
想去 江戶川 自由行?等 Hotels.com 帶你玩盡 江戶川葛西站 啦!留意我地文章,話你知去江戶川 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋江戶川葛西站 附近有咩酒店,等你更加容易計劃行程,慳返酒店來回景點嘅時間.
江戶川葛西站 自由行
去得江戶川葛西站 自由行最緊要一定係揀啱日子去.一啲熱門景點例如,江戶川 嘅 葛西站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
江戶川葛西站 交通
想去葛西站 暢順無阻濟,最好就係出發前,睇清楚江戶川葛西站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
江戶川葛西站 必食必買攻略
江戶川葛西站一直都係旅遊熱門地點,去到江戶川葛西站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
You are here
減極唔瘦!8個極速減磅生活小貼士
每次瞓喺張床上面碌instagram,見到啲女仔減肥前後嘅驚人改變,都好有動力即刻彈起身做運動.不過減肥從來都唔係咁dramatic,咁一朝一夕嘅事,而且要成功嘅話,除咗做運動之外,飲食同瞓覺都好重要,亦即係,首先你要有一個健康嘅生活習慣.係呀,就係要「活得健康」咁老套,只要你心中有呢個概念,慢慢地,你就會遠離啲致肥惡習,從生活嘅每一個小細節減低發福嘅機會.
1. 瞓覺喇喂
好多人以為要減磅就係一味做運動,其實身體同肌肉更需要時間休息同恢復,咁樣運動嘅效果先會事半功倍.所以12點撻落床就好瞓喇,唔好拎住個電話碌碌碌,傷眼之餘又搞到唔夠瞓,仲嘥晒啲運動嘅成績.
2. 飲多啲水啦
一日8杯水係必需架,尤其係一起身飲返杯水,暖肚暖胃之餘,亦都係啟動咗個新陳代謝系統架.學明蝠俠話齋,不能空肚食早餐嘛!
3. 早餐一定要食
唔好諗住一起身唔肚餓,趁機食少餐當減肥.查實skip咗個早餐只會令你午餐前開始餓,結果午餐咪食多咗囉.如果你平時食完晏係體力勞動嘅話都ok嘅,但你諗吓你自己食完晏仲要坐喺office幾多個鐘先啦,收工之後又食晚飯喇,想唔肥都難.朝早飲啖水暖胃之後,食返個豐富早餐啦,成日都有動力做嘢.
4. 唔准食宵夜呀
其實致肥嘅其中一個原因,係食量同運動量唔對稱,食咗幾多,做返幾多運動,呢啲真係基本嘢嚟.咁你再諗吓,夜晚食完宵夜之後,你會點樣消耗返啲能量囉.
5. 唔好再食綠茶紫薯乜乜乜
食甜品除咗致肥之外,仲會衰老嘅元兇,食得愈多甜嘢,皮膚愈快出皺紋,綠茶定皺紋,你自己揀囉!
6. 行多兩級樓梯
如果想成為下一個晒減肥前後嘅相嘅主角,就要將健康生活概念融入生活.除咗喺飲食入手,做運動亦唔例外.如果你去gym都係行樓梯機嘅話,咁點解唔喺日常生活行多幾級樓梯呢!無論係返工放工,搭地鐵搭巴士,總會遇上樓梯,咁旁邊多數都有電梯或者扶手電梯嘅,如果想將減磅融入生活嘅,行多兩級樓啦~~
7. 趁廣告時間郁吓啦
放工返到屋企唔想落街做運動?好!咁坐喺梳化睇電視,到做廣告時起身飲杯水啦,可以嘅話,做吓伸展,伸吓懶腰,拉吓筋就做perfect喇!
8. 10,000步濕濕碎
其實做運動唔一定要換晒運動衫去gym嘅,喺返工放工飯前飯後爭取多啲機會行路,都可以維持體態架.研究發現,每日急步行30分鐘,仲健康過你一個禮拜去一次gym架.
Text > Goosie Lam
Image > Internet


text:
2015年韓國首爾+釜山賞櫻之旅(Day 6) – 汝矣島櫻花,新沙洞Line Store,醬油蟹
今日喺首爾嘅行程主要都係去行吓街,食吓嘢,同埋都會去一去首爾最主要嘅賞櫻熱點汝矣島睇一睇有冇櫻花,雖然明知睇到櫻花嘅可以性唔高,但一場嚟到點都要去撞一撞.
今日嘅早餐唔再係Isaac三文治,因為今日已經踏入復活節假期,Isaac排隊嘅人實在太多,所以轉食呢間係Savoy Hotel入面嘅Beansbins Coffee.
可能太早,冇人嘅.
果少少嘢成27,100won,都幾貴.
食完早餐先去汝矣島睇下,由明洞去要先坐地鐵4號線到銅雀站,再轉9號線.不過9號線嘅列車有快車(Express)同慢車之分,快車只停汝矣島站,唔停國會議事堂站.本嚟打算喺比較近輪中路嘅國會議事堂站落車,但點知上咗部快車,唯有喺汝矣島站落,落咗之後又唔想再等,所以直接出地面.
由汝矣島站穿過國際金融中心出到地面之後,沿公園行去漢江邊.
果然不出所料,首爾嘅櫻花比釜山遲,大部份都仲未開花.
有少部份啱啱開,但都唔太靚.
既然都未開,行咗一半決定穿過國會議事堂去地鐵站坐地鐵去行街算啦.
呢個係國會議事堂站嘅6號出口,有扶手電梯同升降機.
汝矣島嘅櫻花主要集中喺國會議事堂同漢江之間嘅一段中輪中路的路邊,如果只想精華遊,可以坐地鐵到國會議事堂站落車,再按下面地圖中紅色線嘅路線行.
離開汝矣島,順路去一去高速公巴士客運站嘅GOTO MALL地下購物街.高速公巴士客運站喺三條地鐵線嘅交匯站,而GOTO MALL地下購物街就喺9號線嘅車站.
最後一站係去新沙站行街,不過未行街之前先食lunch.最近去韓國嘅人都好興去食醬油蟹,我哋又跟風去試下.呢間好出名嘅醬油蟹店叫PRO醬油蟹,中文叫專業醬油蟹或者普樂醬油蟹,喺新沙洞站4號出口冇幾遠.
喺4號出口行出嚟直行第二個街口轉入去就係
入口唔係呢度
呢個先係佢嘅入口
兩個人點左四樣嘢,主菜當然係佢嘅招牌醬油蟹,不過咁食生蟹真係接受唔到,有D後悔嚟食,其他菜式味道同樣麻麻.呢餐食咗大約130,000won,係咁次旅程中第二餐覺得唔值嘅午餐.
開始行街街,目的地係新沙洞林蔭道.呢度路中間幾棵櫻花樹開得唔錯啊.
呢間開喺新沙洞嘅Dormy Inn Premium Seoul Garosugil係日本Hotespa.net酒店集團喺日本以外開設的第一間dormy inn,間酒店喺2015年5月1日先至開業,酒店位置唔係,就喺新沙洞站8號出口同林蔭道中間,下次再去首爾可能都會試下住.
呢條就係新沙洞林蔭道
呢間Line Friends Store係今次行新沙洞嘅主要商店之一
Line Store座落喺新沙洞林蔭道嘅中段
間Store面積其實又唔算好大,分為三層,地下入口呢層主要賣文具,公仔.
負一層有個小小嘅Cafe
另一邊主要賣杯,公仔,袋仔同雜物
樓上果層主打賣衫,同埋細路仔背囊.去嘅時候啱啱做緊半價promo,一件衫都只係10,000won,抵啊.
店入面放咗唔少公仔,大家入嚟唔多唔少都係為咗同佢地影吓相.
喺首爾嘅最後晚餐我哋去咗東大門食陳玉華一隻雞.陳玉華一隻雞嘅位置就喺東大門站同鐘路5街站之間嘅一條叫一隻雞胡同的小巷裡面,由呢兩個地鐵站過去嘅距離差唔多.
我哋由東大門站行過去
見到有光同人群聚集嘅地方就係啦
嘩,好多人.
要攞籌仔
如果陳玉華一隻雞同孔陵一隻雞只可以二選一,咁一定係食陳玉華一隻雞啦.
Day 6 完,返回2015年韓國首爾+釜山賞櫻之旅目錄.
相關文章:
- 住@首爾明洞Loisir Hotel Seoul Myeongdong
- 住@首爾明洞天空花園酒店
- 住@首爾明洞王子酒店
- 住@釜山Hotel Aventree Busan(亞雲樹酒店)
- 首爾明洞酒店推介
- 韓國外國人專用火車通行證KR Pass
- 韓國MobilePOP Pocket WiFi Router使用分享
- 如何網上預約首爾昌德宮秘苑導賞團門票


text:
睇返account 原來係2013年已經用過Topcashback黎訂酒店, 到2014年總共拎返現金回贈USD47.94 ~ HKD372, 拎返幾嚿水都好. 但唔知係唔記得定係咩啦, 2015係無用過佢, 2016年先記得用返佢訂過機票同酒店.
回贈啲錢佢有幾個方法俾你,Gifts card又唔岩我用,我就簡PayPal,全部入返落去我PayPal戶口(冇最低Payouts限制,通常一有錢回贈我就過晒入PayPal).
一路都係BOOK酒店賺回贈,試過有啲係唔成功,後尾先知如果有時用左啲唔合資格Coupon code會Claim唔到啲回贈.不過其實無蝕,本身就係要俾果個錢去訂酒店.
佢都有個渠道俾你追數,我都試過問做咩住左都無回贈俾返我,經佢跟進後有啲會俾返我,有啲就話不合資格,對唔住啦.
其實都係每次BOOK酒店前去左TopCashBack個網先,跟住search要Book既公司,好似agoda咁有6%回贈.跟住係呢度捺入佢個連結去agoda度book,佢就會追蹤到你用佢個網站先再去其他網訂野.跟住好似平時咁訂完,入住完,等一排就正常見到有錢回贈.
佢後尾出左個中國版(唔sure啲鋪頭係咪會唔同啲),我都登記左用過黎訂Ctrip機票,一樣係回贈美金,不過就得PayPal同支付寶簡,無Gift card.
旅行本身已經要駛唔少錢,所以訂機票酒店都係經呢度再訂會感覺慳返少少.不過有時有啲網站指定要用某條Link先有優惠果啲就用唔到了.
我既referral


text:
遲仔由2013 年9 月至2014 年8 月,參加左一個為期一年嘅網球訓練班.收到主辦單位通知,遲仔可以出席一個頒獎禮,領取獎狀.
初時意為呢個頒獎禮,只係安排得獎者上台領證書,影下相咁樣.點不知到達頒獎禮現場,先知道呢個頒獎禮,原來係一個親子網球同樂日.喺頒發獎狀之前,大會安排左一系列嘅活動俾領獎嘅小朋友同埋家長一齊參與.
大會主持人係一位網球球練,佢不斷鼓勵家長一同參與,試玩不同嘅網球遊戲.原本只係諗住來幫遲仔喺領證書時影幾張相,無預計過要落場玩埋一份....好啦,既然來到,點都試下啦.第一項係發球機.發球機開出一個一個慢速嘅發球,點不知,當我準備擊球時,個波唔知飛左去邊,結果試左幾次,一次都打唔到....跟住仲有試下發球,同埋接應教練嘅發球....雖然我之前都有學過下網球,但玩左幾輪網球遊戲後,覺得其實真係幾難.同埋,玩左一大輪,又洒又熱,對於少運動嘅我,都真係幾攰.
(同子女一齊用心學習,親身投入參與佢地嘅活動經驗,會令家長更明白子女.)
完成遊戲後,主持人語重深詳咁話,大會安排呢啲遊戲俾家長一齊玩,係好想「家長都親身感受一下打網球嘅經驗」.來到呢一刻,終於明白大會嘅用意!經過實際嘅參與,我明白到,對於只有六七歲嘅遲仔,要擊中個網球過網並唔係易事,要喺烈日當空下上兩個鐘頭一堂嘅網球課其實都幾辛苦,上完網球班攰到想喺梳化度攤下而唔想去沖涼係正常事....原來能夠堅持完成一年嘅網球班,真係唔容易.
(經過一年努力學習,遲仔都算打得有板有眼,叻仔.)
作為家長嘅我,好多時都會要求兩隻小鬼要做呢樣,做果樣.有時佢地未能我我嘅指示同要求去做時,我會好激氣.但係,若果能多啲去設身處地,易地而處咁去考慮佢地嘅想法,感受同難處,我諗我會明白佢地多啲,知道點樣幫助佢地.
真係估唔到陪遲仔出席頒獎禮,作為家長嘅我,都獲益良多,真係感謝大會用心良苦嘅安排啦.


text:
18號星六過夜 好似4百蚊 同男朋友砵蘭街食完飯行落兩條街就係 當日得翻一間無得簡房 走個陣見到有房格局同維記一樣 有張小sofu玩 有興趣上去玩可以留意 戰戰兢兢心情入去(始終去開大路地方)又無中伏喎 一開始吸引既點(圓床初體驗) 其實無乜特別 反而床長度短左 高人留意 Good point 地點方便 一落街就左邊油麻地mtr 右邊翠華即刻有野醫肚 床尾對住鏡 四個枕頭訓舒服d又方便砌 廁所大有鏡有小浴缸 係一齊沖太細要小心跣親 成人台片唔太舊仲全情中文字幕 附送水一樽及兩個心心士多啤梨味紅色dom.. Bad...
黎過好多次 唔知點解係旺角有需要就黎開呢間 從來無諗住去其他分店(明明附近有更近) 黎緊會試下haha 位置稍偏但黎慣都知其實交通好方便 有次玩完送埋男朋友過奧海城翻工tim 都唔知幾sweet:) 個人認為普通房同大房無分別 唔值得專登問姐姐攞焗比tips 貼心提醒有需要自備沐浴露因只提供番梘 絕對加誠意分 另預左打去問到有房都要係等候區(姐大堂)坐等一陣汁n帶房 等候區座位為天星小輪般一二三四排設計 有時什至等茶位到出走廊 個人雖自問大方女仔都覺小尷尬阿 要考慮同行者感受~ 就算大時大節調高收費都未至於漫天殺價 整體黎講cp值高 推薦
去過好多次(唔同分店都) 一分錢一分貨 整體當然比普通既好 試過大時大節突然有需要 價錢完全坐地起價.. 相對多房 即興好少話遇到無房 推薦初哥 至少環境唔似其他嚇親人
過夜(約半年前 好似) 想帶男朋友去新地方玩 即興上網secrah到呢到 見幾高評分 圖又睇落地方是正靚仔就去馬點知中哂伏 最大感受係未夠道行黎爆呢個level既房lol ... 1.收費同整體完全唔對等.平d既話都可以考慮 完全無諗過呢d地方會用房卡 要比按金感覺已經打個突 2.地點並唔易搵.當晚不過微醺都對電話地圖搵到腳攰先搵到== 分兩層 登記完行舊樓樓梯上無問題只係感覺已經有d不安 電子鎖聽落先進安全 實質上比唔上舊鎖黎得實際有用 安全上始終唔太放心 3.網上圖文不符 5張得門口招牌個張係對板 影到好有質感咁完全另一回事...


text:
通常啲華人政權,都十分之漠視人類學嘅研究,只有新加坡政府係例外.而呢次有強力部門人員喺 林子健 腿上咁打十字釘,成個歐洲嘩然.中共對劉曉波衰過納粹,都可能只限中產同知識分子階層知,但幫劉曉波攞球星簽名搞到打十字釘,仲要 林子健 係讀神學嘅,呢鋪真係大鑊到無朋友.
幫 林子健 打十字釘班友唔知歐洲文化
喺歐洲公共廣播媒體,對 林子健 十字釘最有反應其中一個係ORF,即係奧地利嘅公共廣播機構,奧地利係德語區裡面以天主教為主嘅地方(德奧之別其實喺宗教上睇到,德國以基督教佔上風),你咁玩十字釘,對好多虔誠信奉基督教嘅人嚟講,你班友嚟挑機㗎.香港多假教徒,呢個唔駛多講,所以有激烈反應嘅人唔多,至少明光社班假虔誠教徒係深潛之中.但喺歐洲,呢次對好多歐洲人嚟講,中共真係同敵基督無乜分別,係過份過希特拉果隻敵基督,十分之離譜.
跟住,就激慶晒成個西班牙,一路掃落嚟啲歐洲球迷,對歐洲飲住啤酒嘅球迷睇法好簡單,我用粗魯嘅香港語講一次,乜話,幫劉曉波攞Messi簽名相要搞到被人釘十字釘,你中共政權無X嘢嘛,Short咗邊X條筋,大量粗口一定夾雜其中.簡單嚟講,喺歐洲人眼中,中共政權係心理變態兼且無人性,所以ARD旗下啲公共廣播機構,係咁幫你中國拍觀光風景片咁又點,果啲節目未必有人睇,但球迷睇住個網同報紙,見到 林子健 攞Messi簽名,仲要唔係為自己攞,係為劉曉波攞,都搞成咁,大家都會諗到,呢個政權可以有幾咁邪惡,果啲曾經受過共產黨苦頭嘅東歐國家,見到呢段消息會點睇,就更加之唔駛講.
俄國雖然成日做黐線嘢,但普京畢竟自己都算係歐洲人,同埋俄國仲係多少認識歐洲文化,知道有啲嘢有底線,對住KGB前成員或者可以執行家法(雖然都搞到英俄關係極差),但對住平民係唔可以玩呢啲咁離譜嘅嘢,至少唔可以俾國際社會清楚睇到.依家至係,中共嘅思維仍然停留喺滿清十大酷刑嘅年代,所以呢啲瘋狂事情做多幾次都唔覺得自己有問題.中國再咁搞落去,八國聯軍再攻北京指日可待.


text:
帕哈拉 必去景點及蓬塔甘迪亞燈塔附近酒店推介
蓬塔甘迪亞燈塔附近酒店預訂
累積 10 晚,送 1 晚
仲可享精選酒店神秘優惠價
帕哈拉必去推介 - 蓬塔甘迪亞燈塔
想去 帕哈拉 自由行?等 Hotels.com 帶你玩盡 帕哈拉蓬塔甘迪亞燈塔 啦!留意我地文章,話你知去帕哈拉 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋帕哈拉蓬塔甘迪亞燈塔 附近有咩酒店,等你更加容易計劃行程,慳返酒店來回景點嘅時間.
帕哈拉蓬塔甘迪亞燈塔 自由行
去得帕哈拉蓬塔甘迪亞燈塔 自由行最緊要一定係揀啱日子去.一啲熱門景點例如,帕哈拉 嘅 蓬塔甘迪亞燈塔,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
帕哈拉蓬塔甘迪亞燈塔 交通
想去蓬塔甘迪亞燈塔 暢順無阻濟,最好就係出發前,睇清楚帕哈拉蓬塔甘迪亞燈塔 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
帕哈拉蓬塔甘迪亞燈塔 必食必買攻略
帕哈拉蓬塔甘迪亞燈塔一直都係旅遊熱門地點,去到帕哈拉蓬塔甘迪亞燈塔,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
邁阿密 必去景點及新世界中心附近酒店推介
新世界中心附近酒店預訂
累積 10 晚,送 1 晚
仲可享精選酒店神秘優惠價
邁阿密必去推介 - 新世界中心
想去 邁阿密 自由行?等 Hotels.com 帶你玩盡 邁阿密新世界中心 啦!留意我地文章,話你知去邁阿密 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋邁阿密新世界中心 附近有咩酒店,等你更加容易計劃行程,慳返酒店來回景點嘅時間.
邁阿密新世界中心 自由行
去得邁阿密新世界中心 自由行最緊要一定係揀啱日子去.一啲熱門景點例如,邁阿密 嘅 新世界中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
邁阿密新世界中心 交通
想去新世界中心 暢順無阻濟,最好就係出發前,睇清楚邁阿密新世界中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
邁阿密新世界中心 必食必買攻略
邁阿密新世界中心一直都係旅遊熱門地點,去到邁阿密新世界中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
細個同屋企人打牌,食出鋪三番已經好威.嗰陣打三三制,有花,雞糊都俾食,最大數到四番.所以個個都死搶爛搶,除非一開牌就好靚,如果唔係就根本唔會做牌.其實嗰時阿伯阿毛仲係打緊二二制,我地已經係開潮流之先.後來越打越大(番數),由三翻起糊數盡八番,打到四翻起糊數盡十二番,最後仲打埋四四制添.結果打牌變成好公式化,鋪鋪死做爛做,冇乜牌章可言.咁打法完全係等運到,真係幾冇癮吓.所以後來轉咗打台灣牌,變化勁多,覺得好過癮.台灣牌可以好大,食出百幾番一都唔出奇.不過計錢就唔係好似廣東牌咁幾何級數上,係將一個基數乘個番數.但係台灣牌有拉莊,黑仔起上嚟都可以輸得好甘!
再大小相公
之前講過,如果發覺自己大小相公,千祈唔好自動投案.但係如果發現有人大小相公,又應唔應該督爆佢呢?呢個問題好難答,要睇實際情況.要留意吓個相公點打牌,睇佢知唔知道自己做咗相公.如果佢唔知,坐佢上家就不妨督爆佢,等佢誅死個下家.相反坐佢下家就最好扮無知,費事搞到自己.如果個相公已經知道自己衰咗,踢唔踢爆就各有好壞.好處係如果其他兩家未知,個相公會對佢地仲有牽制作用.壞處係個相公可能會博大霧,混亂中摸多隻牌或者打多隻牌出嚟.
奇牌
打牌贏錢當然開心,但點都唔夠食得出奇牌咁滿足.喺我嘅定義,大三元或者十三么嗰都唔算係奇牌,因為太容易食.要好似呢先算係奇牌:天糊,地糊,大四喜,十八羅漢,槓上槓上槓自摸,或者台灣牌嘅叻咕兩食.不過我又真係好失敗,打咗幾十年牌,淨係食過一次大四喜咁大把.
九子連環
雖然九子連環只係一鋪雞嘅清一色,但係就可能仲難過食奇牌.九子連環只得一種組合,就係好似下面幅圖咁.佢嘅難度在於摸齊十三隻就啱啱係咁嘅樣,過程中唔會有凸章.因為九子連環唔會加番,所以冇人會特登做,唔會話有得上唔上,有得碰唔碰,食得出完全係天意安排.我打牌咁耐,莫講話未見過,真係連諗都唔敢諗!


text:
奇希納烏 必去景點及森布魯體育場附近酒店推介
森布魯體育場附近酒店預訂
累積 10 晚,送 1 晚
仲可享精選酒店神秘優惠價
奇希納烏必去推介 - 森布魯體育場
想去 奇希納烏 自由行?等 Hotels.com 帶你玩盡 奇希納烏森布魯體育場 啦!留意我地文章,話你知去奇希納烏 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋奇希納烏森布魯體育場 附近有咩酒店,等你更加容易計劃行程,慳返酒店來回景點嘅時間.
奇希納烏森布魯體育場 自由行
去得奇希納烏森布魯體育場 自由行最緊要一定係揀啱日子去.一啲熱門景點例如,奇希納烏 嘅 森布魯體育場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
奇希納烏森布魯體育場 交通
想去森布魯體育場 暢順無阻濟,最好就係出發前,睇清楚奇希納烏森布魯體育場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
奇希納烏森布魯體育場 必食必買攻略
奇希納烏森布魯體育場一直都係旅遊熱門地點,去到奇希納烏森布魯體育場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
相信大家都試過放工逼車時身邊有啲滿頭大汗一身臭味嘅人企喺隔離,想避又避唔到,實在好難頂.不過唔好以為淨係啲大叔先會咁樣,好多斯文靚仔都一樣會,只係自己唔留意,我上次仲遇過一個樣貎娟好打扮入時嘅女仔,濃濃嘅汗水加上濃濃嘅香水,更加令人難受.其實唔一定係有"臭狐"嘅人先有汗味,一般人出汗汗水氧化咗加上細菌滋生,都會變成異味,尤其是香港大熱天時又濕又焗,情況更加嚴重.唔想為咗啲咁少嘅事失禮人,每朝早花10秒鐘時間用止汗產品,都係舉手之勞啫!介紹Rexona幾種產品俾大家.
止汗噴霧用起上嚟最方便,但係就比較快用哂,噴出嚟係粉沫,有香味好快乾,新包裝噴頭上有開關制,連蓋都唔駛開就用得,不過我嫌佢啲"煙霧"太厲害,好容易搞到我哩啲嚴重鼻敏感人士打乞嚏,我通常用嚟噴腳保持乾爽,最適合著密籠鞋又唔想著袜露條邊出嚟咁難睇.之前用過Fa嘅止汗噴霧,效果差唔多.
Rexona Anti-Perspirant Deodorant (Cotton)
$27.90
另一款係滾珠式止汗劑,液體狀要等一陣先乾,只係適合腋下用,但Rexona係我用過咁多牌子中最清爽嘅,之前用Nivea總係有啲濕淋淋感覺,唔係幾舒服,而且Rexona哩隻味比較清淡,唔會點影響香水嘅氣味.唔好睇佢細細支,其實好襟用,一支可以用幾個月.
Rexona Anti-Perspirant Deodorant (Skin Light)
$23.90
Rexona亦有專for男士用嘅噴霧,同女士用嘅差唔多,只係"男人味"好重,噴完已經好似搽咗古龍水.唔想老公變臭男人就買支俾佢啦,尤其經常要外出做嘢嘅就更加唔好懶.
Rexona Men (Body Active)
圖為舊版,最近已換新包裝
順便提提你,止汗劑同香體劑係唔同架,寫明有有效止汗成份嘅先係止汗劑,只有酒精同香味嗰啲香體劑係止唔到汗嘅,只可以當涼涼哋嘅香水用.仲有所有香水都唔可以蓋住汗臭味,大汗的話更加唔好噴香水,兩種味加埋一齊真係唔掂.


text:
見到個咁嘅標題,大家係咪以為我講緊日本4仔呢?哈哈,當然唔係啦!日本4仔只宜私下欣賞,實在唔應該攞出嚟公開討論,因為一定會引起部分人反感.不過,如果喺某啲特定群組,參與者都有共同興趣,咁自然唔係問題.
其實要講嘅係科大迎新營嘅益智遊戲,琴日明報就列出咗呢幾個:
模仿飲尿遊戲
男生雙腿夾水樽站在花槽上,女生蹲地用口接住男生雙腿所夾水樽射出來的水柱,狀似口交或飲尿
毛毛蟲
男女生梅花間竹席地而坐,後面的學生以雙腿蹺著前方學生,形成一條人鏈「毛毛蟲」爬行,這玩法令異性容易觸及對方敏感部位
TAKE
在不脫褲子下,強行把新生內褲扯破抽出
講真,呢類迎新營益智遊戲根本唔算乜嘢新聞,年年都有人鬧,但係啲學生就年年照玩.今年之所以再見報,係因為有科大男新生懷疑不甘底褲俾人扯爛,竟然危站高處,搞到校方要報警.按情節推測,該男生應該係玩(或被玩)咗「TAKE」呢個遊戲.
想像一下,要喺唔除面褲嘅情況下,將底褲扯爛抽出,場面一定非常暴力.就算係日本4仔,都只會喺少數變態施暴場面先會出現囉.本人自問唔係手無搏雞之力,但係要我徒手扯爛條底褲,相信都有一定難度(我當然未試過啦).遊戲參與者者有幾如狼似虎,真係可想而知.而且咁玩法,隨時會搞到瀨尿,甚至有可能傷及重要部位添.
講到「模仿飲尿遊戲」,我相信係模仿日本4仔嘅顏射場面至真.畢竟,飲尿實在太重口味,就算喺4仔裏面都唔係咁常出現.班學生都只係廿歲人仔,應該唔會玩到啲咁高階嘅嘢囉.
至於「毛毛蟲」,好肯定係模仿4仔裏面嘅多P接龍.當然啦,咁只係得其形而不得其神,因為多P接龍一定要全男班上陣先有意義.不過班學生又唔係真搞,冇乜所謂啦.
由是觀之,班科大迎新營搞手應該對日本4仔有相當認識.本人自問思想開明,絕對唔覺得咁樣有乜問題.班學生早就過咗合法性交年齡,連扑嘢都有自主權,咁睇吓4仔,再將其中精粹融入啲益智迎新遊戲裏面,自然唔算係乜嘢啦.
不過咁,凡事都要顧及別人感受,更要計算可能產生嘅不良後果.如果個個新生都覺得呢啲遊戲冇問題,咁當然係皆大歡喜啦.但係只要有一個新生唔like,咁就大鑊嘞,因為呢啲遊戲隨時會構成性騷擾.就算唔使惹上官非,對校譽亦會造成嚴重影響.相信好多人都會對有關遊戲相當反感,事實上,大部分社會人士都唔會好似我咁開明囉.接近廿歲人,已經成熟到可以搞學運社運,出咗事就唔可以用年少無知做擋箭牌架喇!
最後,我要俾個建議想入科大嘅同學:入迎新營記住要著紙底褲!一來預咗報銷,就算俾人扯爛咗都唔會肉赤.更重要嘅係一扯就爛,唔使受不必要嘅皮肉之苦!
補充:
如果有興趣,大家可以去以下網頁睇吓,裏面有好多相關迎新遊戲嘅相片.
科大淫亂迎新營玩人形蜈蚣 + 歷年荒淫事件簿
Pissing Boy, Brussels, Belgium


text:
上星期六係哥哥二年級第一次家長日 , 亦都係二年級第一次派發成績表嘅一日 ! 對上果次考試成績只係一般 , 全班 36人佢只
考得第 18名 , 而全級 141人佢就考得第 71名 , 成績都算叫做中下啦 ! 可能咁啱妳又係佢考試前兩個禮拜突然離開咗我地 , 唔好
話佢吖 ! 果段十分非常難過嘅日子 , 我根本就無心情去教佢幫佢溫習 !
見老師之前我問哥哥 [ 你估今次考第幾吖 ] ? 點知佢滿有信心咁答我 [ 應該十五左右啦 ] ! 入到課室 , 老師係我面前稱讚哥哥係
學校嘅生活同學習 , 我聽到都覺得好開心 , 但當講到名次果陣 , 哥哥雙眼紅咗眼濕濕 , 原來佢係全班 40人中只考得 24名 , 見到
佢喊反而令我覺得 , 佢大個仔咗 ! 佢終於識得去對自己嘅付出而有所要求 ! 無可否應今次考試佢好比心機去溫習 , 所以佢咁有
信心去回答我嘅問題, 只可惜得出嚟嘅結果同佢心目中果個相差太遠喇 ! 但係傻豬仔佢仲係細個 , 佢只係識得用全班人數去計
算名次 , 而唔識用全級計名次 , 其實今次考試佢進步咗好多 , 因為全級 142人中佢考到 57名 , 係中上 !
查實自己以前細個掛住玩唔比心機讀書 , 而家做起事上嚟樣樣都非常十分困難 , 所以我更加希望哥哥會用心去讀 , 唔想佢大個
仔後好似媽媽我咁 ! 咁無用 ! 但係再講吖 , 其實成績只係其次咋 ! 我最想最想嘅係希望佢孝順亞婆 , 聽聽話話健康長大就已經好
開心架喇 ! 仲邊有咁多要求吖 !
細妹 ! 哥哥漸漸長大喇 ! 如果妳而家係度見到佢嘅進步 , 我知妳都會一定好開心 , 仲會同我一齊去買禮物獎勵哥哥啫……………….
廣告


text:
Red Bean Workshop
服務詳情
評語 提交評語
我Big day嗰化妝師叫豆豆,佢係男仔嚟嘅.其實之前朋友結婚係搵佢化妝,我已經覺得佢化啲妝好自然,同埋set啲頭都好靚,當時已經諗住自己結婚搵佢架喇!
試完妝後,各樣嘢都好合我心意,所以都好快就confirm咗.佢都冇話好hard-sell,佢話我可以選擇試妝先,又或者俾完deposit先試妝都okay,depends on我咁.當日試妝佢都係根據我想要啲咩就盡量化,化完之後又話「唔緊要架你番去考慮吓先啦,你鐘意先再confirm啦」,唔會點樣push我.
到咗big day當日見到佢,佢係好企理,好準時就要早到添!本身約佢五點半,佢五點一二已經到咗酒店,叫佢食少少嘢先驚佢餓親,佢都冇食,跟住就好professional咁拎啲嘢出嚟幫我化晒先自己再出去買嘢食.我事前都有send個rundown俾佢睇,佢都跟得好足嘅,就冇話點overrun呀各樣嘢,咁但係佢overall係有少少慢,因為始終佢一個人做嘢,而又好仔細同埋要好完美先收貨,所以就會慢少少,可能到夜晚我都想出去同啲guest影吓相,但係因為要set頭呀各樣嘢就變咗冇咩時間去互動.我當晚係有三套衫嘅,我原本都冇expect過每換一套衫佢會幫我set一次頭,但係佢每次都堅持幫我換.我好滿意佢啲造型,係個個都讚,佢都有同我講番話好多人問佢攞咗咭片!
到最後俾錢佢都冇收到我extra,俾咗張單我list晒呢個for咩嘢嗰個for咩嘢咁,所有嘢都好老實.
佢同其他化妝師唔同嘅就係會同你傾計令你個人冇咁緊張,同埋會真係好尊重你嘅意見,例如佢去到一個位會問你「呢度o唔ok呀」﹑「呢度想唔想咁樣咁樣」,佢會make sure整出嚟你會鐘意.然後佢又會幫你諗你套衫襯啲咩嘢,你個樣又襯啲咩嘢,所有嘢都幫你諗得好仔細.搵男化妝師同女化妝師分別其實唔大,但係男反而好似仲細心啲咁.我上網都有睇過啲comment係話男仔化妝師化出嚟會比較自然啲,女仔有陣時反而會重手咗.我唔知係豆豆個人比較細心,定係overall嚟講係咁啦,但係唯一唔方便就係換衫嗰度,可能就要另外搵人幫你就要花多少少時間.
8000
我朋友結婚時搵過豆豆做化妝師,嗰時我做姊妹,所以認識佢.當時我哋成班姊妹都話點解搵個男仔做化妝師,仲要手腳又有啲慢,但佢化嘅妝同set嘅頭真係好靚,而且超級細心!佢完全唔似其他化妝師,佢會全程攞住梳同spray跟實個新娘,一見你個妝有少少花咗,佢就即刻衝過去幫手整返好.嗰次我去做姊妹,個個都上晒車坐,佢就一直跟實個新娘,一見佢個髮型有少少鬆咗就去執返.我嗰時就話佢真係好強,連伴娘都做唔到嘅嘢,呢個化妝師就做晒!佢真係好細心,係我從未見過咁認真嘅化妝師,真係好好.佢手妝都非常好,好靚,每一個妝都襯到套衫.最後我哋當時做姊妹嘅人入面有3個big day都係搵返佢,因為佢真係好細心,實在太完美了.嗰時我好早就book佢,佢都俾咗友情價我.
試妝時,佢會事前叫我send一啲自己鐘意嘅妝俾佢先,之後先上去試妝.上到去時,佢唔會完全跟足你俾佢嘅參考圖,而係會幫你整一次接近但佢覺得較啱你嘅妝,再問你覺得鐘唔鐘意.另外佢有要求我結婚前一個星期要敷mask,同埋3日前一對新人都要上去修眉.
我覺佢比起其他化妝師手腳係慢少少,但都係接受到嘅範圍.當然佢係男化妝師就幫唔到你換衫,但我覺得我嘅姊妹都handle到晒,所以OK.總之妝同髮型方面佢都係處理得好好,再加埋細心,真係好完美!
8000


text:
早一兩年香港攝影界有三位好唔錯嘅新Model加入,佢哋三位都係姓歐,仲成日都一齊出現,因為佢哋其實係堂姊妺.上次Golden Angel Bobo就係其中一位,而今次就大家搵嚟另一位歐姓美女Wing Wing.
三姊妹之中唯獨Wing Wing係小記之前未見過,當佢嚟到影樓第一睇見到佢嗰陣,腦裡面第一句係:「嘩乜咁細個嘅?」講真Wing Wing個樣真係比較年輕,話畀人聽佢得16,17歲都有人信.不過年齡嘅嘢我就無謂問咁多喇,但同佢傾陣計都估到佢實際點都唔只呢個數.可能佢同Bobo本身都好Close,我乜都未講就已經知道我大約會同佢傾乜,亦因為咁所以我感覺佢都係一個幾醒目嘅女仔.唔講真係估唔到,其實Wing Wing係一個非常好動嘅女仔,同時鍾意打泰拳,游水同埋踩單車.但點解佢仲係咁白呢?泰拳係室來運動當然冇問題啦,但原來Wing Wing只會揀黃昏時間先游水,踩單車更加會揀夜晚,所以就可以Keep到膚色咁白.除咗出去做運動,Wing Wing最大興趣似乎都係返屋企陪下寶貝狗仔,呢一點同佢堂姐Bobo非常相似,難怪佢地一個好動一個好靜但感情都咁好啦!
影落會發現Wing Wing樣子同早幾年一位港姐冠軍有幾份相似,輪廓同樣係咁鮮明,加上Wing Wing表情同pose都多多,好容易就可以影到靚相.可惜今次因為天氣問題臨時決定改去影樓影,所以衣著方面未有好好準備,如果唔係相信會有更多吸引嘅作品畀到大家睇.
姓名:Wing Wing(歐詠怡)
生日:1月27日
星座:水瓶座
興趣:打泰拳,游水,踩單車
模特兒資歷:2年
喜歡男土類型:有責任心
Instagram :wingyi127


text:
2017年12月15日星期五
做觀眾
觀眾我估有過百人,等咗大半個鐘先可以入studio.
唔知係咪嘉賓遲大到,有位工作人員同大家熱吓身,講吓笑話,教大家乜時候拍手等.
仲有扮嘉賓進場,叫我哋拍手,然後拍攝觀眾興高采烈嘅情況.我估係之後剪接用.
呢個係一個新節目Helfrieds Strenge Kammer嘅首集.係一個搞笑talk show(類似美國嗰啲). 將會喺能量飲料集團嘅電視台播出. 但係唔知電視台會買幾多集,所以都唔知會拍幾多集.播出日期都未知.
去廣告時間其實係冇休息,即刻繼續拍.只係播預先錄製嘅外景時,有人嚟同主持嘉賓補粧.
節目一氣呵成,中間冇NG. 但係成個節目完咗導演先通知有嘢唔記得拍,要最後位嘉賓埋位再拍過. 之後收音師又話結尾收音唔好,要拍過. 但係啲嘉賓都走咗了.我估靠剪接啦.
18 則留言:
乜咁似強國俾錢人扮觀眾俾反應回覆刪除
同埋d人做嘢好求其咁回覆
可惜我呢個冇錢收.刪除
王子有冇做誇張表情博出鏡?回覆刪除
冇獎金,冇獎品 ,又冇養眼肉體 ,你係唔會出席喎?好奇怪.回覆
以為有得食嘛,可惜連水都冇杯.刪除
我都做個幾次觀眾,製作形式都係差唔多,有場務提你幾時拍手,幾時停回覆刪除回覆
係呀,呢個都有個人指揮拍手.刪除
其實我覺得呢度都係差唔多, 呢度有位演員 José Garcia 起初都係做呢D攪氣氛嘅出身架回覆刪除
我讀初中時已分別去過兩間電視台幾次,因為有紀念品送和有飲品喝…回覆刪除
王子,你今次又有乜收獲?
我都做過幾次勁歌金曲現場觀眾,到時到候就有場務叫我們拍手掌,跟著就叫口號,之後又拍手,好似機械人咁,好假.回覆刪除
無野食無野派,乜都無,連搭巴士錢都蝕埋 :p回覆刪除回覆
如果佢影到我靚仔就算啦.刪除
無記果啲通常有紀念品派回覆刪除回覆
呢個好cheap乜都冇.刪除


text:
實不相瞞,真人經歷,唔信可以唔睇
好up dup果啲房仔去過既人都知道果啲地方多數無窗,有都係封住或者長期鎖住,無人會打開,又陰暗又長年不見天日既地方最易有「朋友」逗留,我同佢都有帶佛牌,所以覺得唔會有事.
果一晚佢話肚餓,買左盒燒味飯上房食,最後都無食到,第二朝佢番工好早,嘈醒左我,於是就諗住食支煙先再訓多陣,佢起身當早餐咁食番個飯盒,我其實未訓醒,矇矇矓矓咁無理到佢就訓番.
唔知訓左幾耐突然醒左,成身無力,我以為係未訓醒,諗住再訓番,突然眼尾好似見到門口有人影,想擰轉個頭望真啲,心諗佢番工唔通無鎖番門? 但係竟然成身包括個頭都郁唔到,跟住望到個半透明人影行埋床邊唔知坐低定wu低身,我即時標冷汗,幾經辛苦合埋眼.
矇矇矓矓咁唔知過左幾耐,再睜開眼,仍然係全身無力郁唔到,成身已經係汗濕,望下床上面,個人影竟然坐左係床角面向住我,比我感覺仲要係望住我,不過係一直睇唔清楚五官,突然「佢」扯開我張被,我即刻半身同心都涼一涼,下意識就唸經,唸左幾句我就好攰,洽埋眼訓著左.
再醒果陣全身勁軟無曬力,但終於個身郁到,望左間房一眼之後即刻爬起身拎番個佛牌帶,唔知咩原因個佛牌竟然比條毛巾遮住左,帶番之後再仔細望下周圍,先至發覺我醒果陣張被係完好無損咁蓋住,有啲奇怪果陣比我見到好震撼我既野.
食剩果半個飯盒竟然係打開住放係檯面,而且面向牆角,側邊有支蒸餾水,前面仲有插住菸頭既米缸!! 我頓時覺得頭先所有野都真係有發生過,心入面勁寒之餘當然係點支煙定定驚先,再打電話比男友大鬧佢係咪想害死我,佢初頭仲想話我阻住佢做野,聽我講完咩事 同埋佢留低個「陣」之後,佢都沉默.
事後佢托佢住泰國既呀姨請一個保平安既佛牌比我
文章來源
來源:cocomy.net


text:
Billund 有全世界最舊的legoland
今次grad trip嚟到Denmark,飛邊個機場一如以往係睇廉航頭⋯⋯佢去邊個機場我就飛邊個,反正去到一定有transport帶我出市區去酒店.最平果間廉航早機去丹麥只去billund,咁咪billund囉.仲記得張機票係果陣復活節假trip同trip之間,喺房同朋友快手快腳買(平到嘔,來回廿幾鎊真係去澳門都要呢個價,返香港望住airasia會覺得佢好貴⋯⋯),所以買晒機票酒店就即刻睇返果陣幾日去就去,個trip有咩玩,一直無理到.呢個trip直到起程前2日,考完試book火車飛,又大頭蝦book咗direct飛去,少咗一個我同朋友都好想去嘅城市,勁sad,不過我相信遺憾造就重訪嘅動力,我會再去Odense的.
因為七點機,最後又係睡眼惺忪搭通宵巴士去機場,飛到去billund一朝十點,機場告示版寫住機場四公里外就有Legoland,入場300幾DKK(1 DKK ~ 1.2 HKD),好鬼貴,但係兩條友童心未泯無去過倫敦同馬拉果個,一場嚟到lego嘅發源地,Legoland近在眼前,咁去啦,即刻放低行李係機場就搭車入去玩.
買完飛入場,拎起地圖一睇,嘩咁鬼細⋯⋯海洋公園山上果舊嘅一半都唔知有無.咁好啦,比咗300幾DKK唔好蝕,諗住乜都玩玩返夠本.點知好多都係海洋公園個兒童王國,人地五歲去排隊,你老人地幾倍都去排隊,又好似太誇⋯⋯有個細路比我拖住都話,一個人高人三個頭都去排真係嚇親人⋯⋯咁算,去睇吓啲4D電影,即係disney個米奇幻想曲(我十年無去香港disney,唔知有無改咗名)睇完又去吓水族館睇吓魚啦,又覺得自己由米奇幻想曲一下子去咗威威劇場⋯⋯
之後緊張嘅時刻嚟到,玩機動遊戲.小妹就真係好虧嘅,太勁離心力果啲我會覺得好辛苦⋯⋯唉我都想勁啲,喺哥本哈根睇人玩得好開心,但我知我上去玩真係玩完可以入廠.上年去巴黎disney見到有鬼屋就好雀躍(事實係我鐘意玩鬼屋,但係會喊到痴線),入到去坐低扣好安全帶,架野每升高一層就開一開門有啲恐怖野睇,心諗輕鬆啦,我係咁遠望點會驚.點知升吓升吓,一開門,嘩GG係望咗出去見到disney全景,救命個腦都未load到原來係跳樓機我已經跳咗落去⋯⋯嚇死我.自此好有陰影,點知今次惡夢又一次重演.
唔洗排隊就衝入場入去玩啦,一入去嘩吓,迪士尼黑色世界level⋯⋯行完之後果然又係叫你坐低,今次醒水知係跳樓機,但係有咩用呢,咪又係硬住頭皮坐上去?其實今次只係青蛙跳樓機高多少少,但係我太耐無玩,佢一跌果吓我又放聲高叫⋯⋯玩完之後隔離個細路好驚咁望住我⋯⋯ -_-
之後有另一個一見到有好steep嘅向下衝,即刻同我朋友講:「嗱,我唔玩得呢個,入硬廠.」再行遠少少有一個係star war theme,今年先起好嘅,咁朋友話新野喎要試吓,咁捨命陪君子啦我比咗300幾DKK⋯⋯ 排隊果陣個哥哥見我地咁大份就話坐唔坐第一排呀,我朋友就想嘅,但我就腳都軟埋話no no no I cant manage… 死都要行去中間 -_- .上到去玩係普通過山車,玩到一半入一個隧道突然停低.我朋友話:「嗱,預備啦預備加速! 」我信晒佢即刻有晒心理準備會衝出去,點知呢⋯⋯ 唔係囉,但係又叫到我死. 你地自己去感受啦,係估你唔到嘅.
玩完呢個真係嚇到靈魂出竅,周圍行吓睇吓野影吓相,見到個天好光以為好早,但係六月中係北歐日照最長嘅日子,日日十點先黑,四點天光就會被燦醒⋯⋯
如果去開丹麥去玩啦,如果鐘意lego更加要去,同埋一定要玩最新果個過山車,感受吓我當吓嚇到鼻哥都無肉嘅感覺.


text:
諾爾雪平 必去景點及平民公園附近酒店推介
平民公園附近酒店預訂
累積 10 晚,送 1 晚
仲可享精選酒店神秘優惠價
諾爾雪平必去推介 - 平民公園
想去 諾爾雪平 自由行?等 Hotels.com 帶你玩盡 諾爾雪平平民公園 啦!留意我地文章,話你知去諾爾雪平 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋諾爾雪平平民公園 附近有咩酒店,等你更加容易計劃行程,慳返酒店來回景點嘅時間.
諾爾雪平平民公園 自由行
去得諾爾雪平平民公園 自由行最緊要一定係揀啱日子去.一啲熱門景點例如,諾爾雪平 嘅 平民公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
諾爾雪平平民公園 交通
想去平民公園 暢順無阻濟,最好就係出發前,睇清楚諾爾雪平平民公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
諾爾雪平平民公園 必食必買攻略
諾爾雪平平民公園一直都係旅遊熱門地點,去到諾爾雪平平民公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2007年東京公幹之旅(Day 1)
由於而家仲未有澳門直航日本東京嘅班機,所以只可以經香港飛去東京(不過就算有都唔一定夾得啱時間).今次公司同我地買左下午3點幾嘅機票(點解唔買早D?),而且仲買埋中午12點半從澳門碼頭直去香港機場嘅機場噴射飛航船飛.
11點前到達碼頭,然後攪埋飛機check-in同行李寄倉,再係碼頭乾等個幾鐘,終於上得船.今次因為要提早買船飛,所以只可以買到頭等位,普通位俾旅行社hold住左,要等到船期10日前先會賣俾散客.
機場噴射飛航頭等位嘅早餐
由澳門坐船去香港機場只需要45分鐘,1點3就到左香港機場嘅海天碼頭,攞返HK$120機場稅退稅之後,就坐接駁巴士去候機大樓等上機.
下午3點35分飛機準時起飛,飛行時間大約3個半小時,去到日本成田空港大約係日本時間夜晚8點,不過成田空港真係好大,架飛機降落左之後行去停機位都足足行左10分鐘.
飛機上面
從飛機底部閉路電視影到地勤人員開始做嘢
8點15分落機之後,要再坐一段無人架駛小火車去入境大樓.去到見到好多人,而且外國人入境櫃位又少,D日本仔留返晒D櫃位俾自己人,我見D日本人一黎到好快就過左海關,而我地就排左成一個鐘先入到境.而且而家又要打手指模同埋影相,影相時好多人都唔識睇位,影得唔好又要再影過,我都影左兩次,而且有D機仲神神地,唔係咁work.出到去取行李時,D行李已經放晒係地下等人認領,搭咁多次飛機今次係第一次行李等人.
領取行李大堂
由於同事已經係網上book左一架七人車的士,所以一到接機大堂就有個司機接機,跟住出去坐車去酒店.由機場去到位於日本橋嘅酒店只需要一個鐘車程,不過去到都已經係夜晚10點45分.
酒店大堂
國泰D食物真係唔係好掂,唔好食份量又少,所以係酒店check-in完就出去附近食dinner醫肚先,不過因為唔係旺區,冇咩食店,最後入左去間拉麵店食拉麵.
東京第一餐就係呢度攪掂
麵店地方狹窄,只得十個坐位
麵店內煮湯嘅大鑊
我自己碗大大碗叉燒拉麵,好好味,都係700円
食完麵之後俾錢時,個煮麵師傅竟然同我講廣東話,原來係廣東人,我初時都已經覺得佢唔似日本仔,似係中國人,不過就估唔到佢講廣東話,好彩食麵果陣冇講佢壞話.
食完麵都差唔多12點,之後去左對面間ampm便利店掃左D飲品同小食,就返酒店沖涼訓覺啦.
我住果間酒店房
張床都算幾大
沖涼房
用電插座,有埋三腳方型插座,唔洗用自己嘅轉換器
呢間酒店係用鎖匙開門,唔係用磁卡,真係復古
由酒店望出去嘅景色(第二朝影)
沖完涼之後發現原來部電視係一部電腦黎架,可以作為電視同電腦兩用,仲可以有得免費上網添,咁正當然要試下先.
電腦鍵盤
部電腦仲有得打機


text:
手工皂即係番梘啦,工具好似好多,但其實又唔係難整.之前試咗响yahoo拍賣買人整咗o既9x%橄欖油梘,用完係唔乾,但好快軟曬(冇浸住水).又試過Lush隻Honey I Washed the Kids,蜜糖香精味係好假,但都ok皮膚唔乾,而且沖完個身都會有少少香味,但比較貴.
所以對自己好d,就做吓手作婆.通常我會買書,揀咗石彥豪兩本同格子一本,石生本書夠簡單,用最基本3隻油可以俾你試玩吓,仲有DVD睇住做.而orange flower (日文)或Hearth(日文)等等亦有更多教學和recipe.
大部份材料都係响J’sLand買,上網可見仲有間天麗,香精比較多款,但油類似乎J’s平d.
基本油類:椰子油(洗淨力強,質地硬),棕櫚油(對皮膚溫和,清潔加強,硬但較少泡),橄欖柚(易吸收,軟油);闗於成品出嚟個INS值硬度都可以到Miller’s找excel計,太硬唔好用,太軟好快溶.
精油,香精及或其他添加物;
電子磅一個;
氫氧化鈉NaOH-強鹼;(或KOH都得,不過係液體皂同用量要計過)
不鏽鋼兜兩個,其實仲需要d細兜仔,不過呢度冇影;
不鏽鋼溫度計兩枝;
打蛋器,刮刀,皂模-矽膠,塑膠及牛奶盒各一;
pH試紙用來測試皂化程度.
成件事就係一個化學反應: 油 + 鹼液 = 肥皂 + 甘油(已證明對皮膚保濕有效,但街賣o既番梘甘油會抽起咗,而且多數加入其他成份或防腐劑之類.)
所以一如以往計chemical reaction咁,每種油formula不同,需要用不同重量的鹼去完成化學反應,即皂化.問google神有好多website都可以幫你計用量,例如呢個.
今次我都係參考石生本書,改少少如下:
椰子棕櫚油各125g
橄欖油250g
NaOH74g
唔用水用奶150g
加適量牛奶香精,我倒曬1枝10ml落去.
首先係溫馨提示:強鹼同強酸都係乸手-具腐蝕性,所以點解樣樣要用不鏽鋼或玻璃.小心,掂倒即刻搵水洗,可以帶手套.
跟住磅好NaOH同奶,將NaOH逐少加入,如果係水可以一次過由佢升溫,但有人話奶太高溫會變壞同成品會臭,所以我盡量keep住低溫完成呢個過程,盤底亦可以放冰降溫.一路加會有少少臭味,正常.
如是者溶曬,鹼奶完成.一般話要50度左右,但我都係由佢3,40左右.
起模,趁軟切梘,崩咗d,因為皂化太快趕唔切.實驗證明,矽膠真係最perfect,膠模比較難起,牛奶盒都唔夠矽膠好.因為d梘係用牛奶做,所以
應該會越嚟越啡色,(其實應該係落咗香精先咁深色),有香精味冇異味,應該成功喇.
睇pH不過8.5至9左右,睇怕放多1星期已經用得.如果唔落香精應該要打耐d同埋皂化會慢d.


text:
Disney 全新婚宴主題,為繁忙的妳籌備夢幻婚禮
Disney 啲嘢有幾靚就真係唔駛多講.早前佢哋grand launch 咗兩個全新主題「皇室盛宴」同埋「瑰麗戀曲」.靚就真係好靚,但見慣靚嘢既香港人一定要知道今次唔單止靚,重要係舊theme有reboot而新theme大家又未見過,各位bride想搞一個獨有又“Wao!”到人既婚禮又多個選擇啦~!
「瑰麗戀曲」
「皇室盛宴」
引入多元化播片音樂及燈光元素
立體投影蛋糕都幾特別,遠睇老實講都只係睇得出係一舊蛋糕型既擺設,但啟動咗都幾特別,片段開頭唔單止有Disney既主題人物,原來後接既片段係可以俾新人話事,用佢哋既相片連接起嚟!加埋背後打燈同埋Disney一貫既動人音樂,整體加起嚟都真係幾靚幾難忘既~!
細節體貼全面,為籌備煩惱減減壓
搞婚禮有幾煩真係過來人或者兄弟姊妹一定明白,而Disney今次showcase不單只係靚setting同埋靚食物,佢地處處為新人著想幫新人諗埋細節位先真係最impress到我哋既.經佢地搞可以諗少幾多嘢呢?
[場地佈置]:真係行入嚟就得,宜家仲有兩個新主題,真係乜都幫妳搞掂晒!
[燈光影音]:好多場地AV配套都要check真D,但Disney話晒做開娛樂,呢環又擔心少樣~!
[娛樂元素]:入嚟Disney擺酒有Mickey Minnie都可能預咗,但啲仔細位例如每一味餸都有少少Disney元素就係心思所在喇.小編當日見到個燉湯裡面連個冬瓜都係Mickey嚟既,見佢响度浮吓浮吓都咪話唔得意~! 剩係每一味餸等賓客玩Disney photo-hunt 都夠好玩啦!
[雜項雜項雜項]:所謂“百密一疏”就係邊諗得到咁多吖~! Disney深明呢一點!唔理係利士封到簽名筆,靚靚packing嘅朱古力回禮禮物,定係戒指枕到小小既note card都有,真係煩少一樣得一樣呀!


text:
你仲可以俾青口素佢食既, 都OK架, 我家中2個小鬥士都日日食.. . 都係幫助軟骨生長既原素嚟. 純天然.. 佢而家食緊咩止痛藥呀? 西藥?? 你要問清楚醫生, 因很多的西醫止痛藥都有傷肝腎既副作用, 唔可長期食, 要問清楚.. 另外你都可以考慮吓我哋團購內的草本滴劑, 天然冇副作用.葡萄糖胺我們就幾個月會團購一次回來, 佢哋會當小食咁自己食囉, 好過俾藥丸, 起碼唔覺得係食藥, 你都可以參考一下. 不過謹記, SUPPLEMENT 都要跟返份量, 唔好過量, 因不同的SUPPLEMENT都有機會有重複既成份, 當食幾種SUPPLEMENT , 有可能有些成份重複咗, 過咗量都唔好喇... 我們很多小鬥士都有服用既. 你可以去團購區度睇吓啲詳細資料.. 青口素就特賣場都有現貨..
其實佢哋既壽命同一般貓咪無異, 只要照顧得好, 都可以活得開心正常. 唔好太過担心, 我波子病發時只有2個多月, 連走路都不能, 今天已三歲半, 病情亦已穩定下來, 雖然要日日食藥同SUPPLEMENT , 但生活各方面都很好, 亦見到佢好活潑同開心, 除咗走路有點拐及跳得不太高外, 其他都與正常貓咪沒兩樣...加油啊..


text:
尋日星期一,返學前其實都冇乜特別病態.
事源星期日佢去生日會時玩玩下開始流鼻水,走果時仲攰到訓著左!但果下我地即刻帶佢去睇醫生(以前屋企樓下間中醫),亦都好快就食左一次藥.之後佢都好精神丫!見佢朝早冇乜野咪照返學.
放學接佢時,校車姨姨又同我講佢唔舒服仲好似發燒,我摸摸佢個頭,同平時既溫度差唔多,佢不嬲都好熱架!所以都冇特別處理.返到屋企佢野都唔食就話要休息啦!就咁就好快訓著左!訓訓下突然喊,再摸下佢個頭,嘩!!今次真係發燒啦!唔駛探熱已經知.於是同佢貼張退熱貼(因尋日先食完中藥,唔敢俾退燒既西藥佢食),佢又繼續訓.
之後佢醒醒地,話個額頭好痕,仲發脾四添!好啦!咁除左佢啦!我就打去問下爸爸好唔好俾佢食退燒藥,佢話俾喎!隔左超過24小時,咁好啦!就俾佢食啦!食完佢唔肯訓,攤係SOFA度係咁話要睇電視.我話唔得架!睇電視都好花精神,對眼睛又唔好,你病一定要休息多D.一係聽歌啦!聽歌就可以.
所以佢就話要聽隻手指D歌,即係韓文歌.但係聽聽下又話覺得睇電視唔會花精神!好想睇.我堅持唔可以!之後佢就入房玩啦!其實佢食完退燒藥都好快就精神返!仲擔心緊聽日需唔需要同佢請病假….
到今朝早,一叫佢起身就即刻起到,好叻仔!又冇咩舒服喎!尋晚都有諗過唔知佢會唔會半夜又發燒,好在冇.所以佢食完早餐就同佢食多次退燒藥,然後就送佢返學啦.


text:
邁阿密 必去景點及第一街捷運站附近酒店推介
第一街捷運站附近酒店預訂
累積 10 晚,送 1 晚
仲可享精選酒店神秘優惠價
邁阿密必去推介 - 第一街捷運站
想去 邁阿密 自由行?等 Hotels.com 帶你玩盡 邁阿密第一街捷運站 啦!留意我地文章,話你知去邁阿密 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋邁阿密第一街捷運站 附近有咩酒店,等你更加容易計劃行程,慳返酒店來回景點嘅時間.
邁阿密第一街捷運站 自由行
去得邁阿密第一街捷運站 自由行最緊要一定係揀啱日子去.一啲熱門景點例如,邁阿密 嘅 第一街捷運站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
邁阿密第一街捷運站 交通
想去第一街捷運站 暢順無阻濟,最好就係出發前,睇清楚邁阿密第一街捷運站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
邁阿密第一街捷運站 必食必買攻略
邁阿密第一街捷運站一直都係旅遊熱門地點,去到邁阿密第一街捷運站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
以前成日發夢,發得最多係俾鬼追同識飛,好多時更係因為俾鬼追所以先至飛.至於點解會成日俾鬼追,我自己就冇深入研究嘞.而飛就係由細細開始已經好嚮往嘅.
細個時好鍾意睇超人(鹹蛋超人)同小飛俠(阿童木),覺得識飛真係好正.不過好奇怪,我對美國嗰個超人又冇乜興趣喎.講開Superman,真係試過有細路披住張床單就由窗口飛咗落街.我當然冇咁傻仔,不過就證明咗好多細路都係好似我咁,好想飛.
飛嘅感覺係點,一直都好想試,好想搭吓飛機.不過嗰時屋企好窮,連荔園嘅低能飛機仔都冇機會玩.直到大學第三年嘅暑假,先有機會搭飛機.嗰次由廣州飛桂林,搭嘅係一架安24螺旋槳機.不過第一次飛嘅經歷,絕對係驚嚇多過興奮.首先,嗰種完全唔係我想像中飛嘅感覺.而且隻機全程震到想散咁,真係驚佢會飛飛吓跌落嚟.
出咗嚟做之後,間中會去吓旅行,搭過唔同嘅飛機.但係無論大型,中型,抑或小型飛機,甚至直升機,都唔係我想要嗰種飛嘅感覺.總之只要係坐喺機艙裏面就冇feel啦.試過有段時間成日要上大陸出差,直頭搞到好憎搭飛機添.
為咗追求嗰種飛嘅感覺,去親旅行都會留意吓有冇特別玩.試過坐熱氣球,感覺比飛機好,起碼真係覺得自己身處半空.不過熱汽球始終都係飄,而且飄得太慢,同飛爭好遠.
又試過玩要拋個身出去嘅.喺紐西蘭就玩過笨豬跳,唔算好好玩,感覺上似跳樓多.當然啦,跳樓我都冇試過,只係憑空想像啫.又試過喺黃金海岸玩過一隻叫做Flycoaster嘅,講得簡單,其實係一個超高嘅韆鞦.不過玩嘅時候唔係企喺度或者坐喺度,而係用一條V形嘅鋼纜吊住,身體同地面成平行.首先要將個人向後面扯,到高度接近支架頂部嘅時候就放開,個人就會蕩嚟蕩去,原理同打韆鞦一樣.呢隻都算幾好玩,相當刺激吓,真係有少少飛嘅感覺.不過蕩極都係一條弧形軌跡,俾條鋼纜限死咗,唔夠free.
講起free就一定要提吓skydiving嘞,freefalling嘅感覺真係好正吓.話就話係以高速下跌緊,不過感覺上就好似飄浮喺半空咁,非常過癮!雖然好玩,但係始終都唔似飛.而且事前準備工夫太多,跳嘅時候一陣就玩完,唔係好夠喉.跳一次要成二千幾蚊,都幾貴吓,不過包埋影相同video,都算係咁啦.
玩過最有飛翔feel嘅都算係滑翔降傘嘞,即係香蕉形嗰隻.開始嘅時候要喺懸崖衝出去,不過都唔算好驚,點都冇玩skydiving喺飛機跳出去嗰吓咁驚.飛咗出去之後就海闊天空,直頭free過carefree,正!原來滑翔降傘都好靈活吓,可以掟彎,可以打白鴿轉,仲可以爬升添,真係估佢唔到.雖然唔係親自控制,都絕對可以收貨.幾舊水玩十幾分鐘,都算物有所值.事隔兩年,再去紐西蘭嘅時候又玩多一次.不過個coach偷工減料,乜花式都唔玩,幾分鐘就落咗地,真係俾佢吹脹!
滑翔降傘雖然好正,不過都未係想像中最有飛翔feel嘅.最想玩嘅係滑翔風箏,但係一直都未有機會試.我個人好懶,見到有得玩就玩,見唔到就算,唔會特登走去.總之一切隨緣啦!


text:
唐伯虎點秋香 (電影)
《唐伯虎點秋香》(粵拼:tong4 baak3 fu5 dim2 cau1 hoeng1;英文:FLIRTING SCHOLAR)係香港出品嘅電影之一,係笑片巨星周星馳喺1993年主演嘅作品,女主角係鞏俐.呢套戲係周星馳嘅代表作,裏面一啲台詞影響咗大中華文化好多年,例如甴曱俾人叫「小強」,就喺周星馳起嘅.
電影資料[編輯]
制作[編輯]
劇情大綱[編輯]
呢個係由一套傳統嘅劇目《三笑姻緣》改篇出嚟嘅新版本故事,內容係用咗歷史人物藝術家嘅唐寅(又稱「唐伯虎」)嚟玩搞笑.
劇中嘅唐伯虎(周星馳飾)既係詩畫雙絕,亦係一個武林高手,係唐家霸王槍嘅傳人,只不過當年佢阿爹唐天豪因為一次兵器排名嘅比鬥輸咗畀書生奪命劍,從此退出江湖,而身為傳人嘅唐伯虎應承佢娘親唔會喺其他人面前顯露武功,以免俾仇家追殺,所以伯虎喺其他人眼中只係一個解元身份嘅文人;佢畫嘅畫或者寫出嚟嘅墨寶,就算係失敗之作都好值錢,所以日日都有大把人喺佢屋企後門度等執呢啲掉出嚟嘅垃圾.
唐伯虎娶咗八個老婆,但係冇個對辦,全部唔賢良淑德不特止,重爛賭爛飲,日日喺屋企唔係開檯打牌就猜枚飲酒,搞到唐家上下家不成家;唐伯虎因為咁而非常之痛苦,但係佢娘親就覺得班新抱熱熱鬧鬧咁冇咩問題,重鬧個仔娶咗八個老婆都唔知足.
後來有一日,唐伯虎同其餘三個才子朋友行街睇女仔(四個人合稱「江南四大才子」),遇到華太師夫人同四大侍婢出巡拜神兼派善包,而佢哋聽聞四大侍婢裏面嘅秋香(鞏俐飾)係最國色天香,於是就假扮乞兒攞包嚟乘機索油,當唐伯虎見到秋香嘅天真笑容,就此而決心要娶到秋香.
唐伯虎打扮成賣身葬父嘅孝子去到太師府喊叫賣身,最後終於感動到秋香同埋侍婢主管而入到太師府做下人,編號係9527;太師府對待男下人好似軍訓咁,而且男女侍奴係分得好清楚,所以唐伯虎要接近秋香係絕對唔容易;終於有一次,號稱「江南四大淫俠」嘅四個鹹濕佬喺夜晚潛入太師府想侵犯四大侍婢,點知俾伯虎撞破而帶佢哋遊花園,後來伯虎趁機會走入去秋香個宿舍想報料叫秋香小心嘅時候,發現秋香讀緊(唐寅詩集),唐伯虎心諗掂晒得來全不費功夫,即刻向秋香表露身份,點不知俾秋香而打到一仆一碌;同一時間,四大淫俠亦俾太師府總管同埋武功高強嘅太師夫人一網打盡,重爆出係伯虎帶佢哋入嚟,正要向編號9527嘅唐伯虎問罪嘅時候,有個下人向太師夫人呈上喺秋香房裏面發現嘅(唐寅詩集).原來太師夫人正正就係當年唐伯虎娘親嘅情敵,後來因為得唔到唐父而由愛成恨,對唐家嘅人同埋所有有關於唐家嘅嘢都恨之入骨.因為咁,太師夫人就大發脾氣要搵出邊個喺太師府收藏詩集,唐伯虎心知呢本嘢係秋香嘅,所以用一段極富動感嘅數白欖嚟攬咗上身;呢吓嘢唔單止感動咗秋香,重講服咗太師夫人而得到機會成為太師公子嘅伴讀書僮,重俾夫人賜咗個名叫華安,可以自由進出太師府每個地方,從此就更進一步咁接近秋香.
後來有一次,橫行霸道嘅皇爺寧皇帶住大班軍馬,連同師爺對穿祥及奪命書生一齊殺到嚟太師府,想以文鬥同武鬥嚟刁難華太師,畀下馬威等太師唔好同佢作對,點知都一一俾唐伯虎擊敗,搞到非常掃興而撤退;而另一邊廂,唐伯虎喺太師府所顯露嘅武功,同埋即席畫出嚟嘅畫俾太師夫人睇穿咗原來華安就係唐伯虎本人,於是將伯虎收監.
幾日後,恢復元氣嘅奪命書生返嚟太師府尋仇,重重創咗奮力頑抗嘅太師夫人,而呢個時候,秋香靜靜雞放走咗嘅唐伯虎返轉頭嚟應戰奪命書生,而且重因為打贏咗而重奪兵器譜嘅排名.唐伯虎因為拯救太師府有功,太師夫人決定既往不究,重將秋香許配咗畀唐伯虎,從此有情人終成眷屬.


text:
Jökulsárlón 係冰島最大嘅冰川湖,哩個冰川湖嘅南邊近海岸線有個出海口,沿住一號公路有一條行車橋橫過哩個出海口嘅河道.喺哩條橋嘅東面同西面近出海口有幾個停車場,下面個地圖就標示咗哩幾個停車場嘅位置.
嚟 Jökulsárlón 當然係為咗睇湖面上嘅浮冰喇 ~ 咁圍住湖邊咁多個停車場嘅位置當中,到低邊個位置睇浮冰係最正嘅呢?
出發之前我刨過嘅遊記一般都講話喺橋東面嗰個停車場位置嘅湖邊,應該係比較理想嘅觀賞浮冰嘅位置嚟;而以我哋去到當日親身嘅觀察嚟講,似乎亦係咁嘅情況.
我哋大約晏晝四點幾揸車到達東面嗰個停車場.
哩個停車場亦係附近啲 Jökulsárlón Boat Tours 上落船嘅位置嚟.
喺冰島我覺得有兩個景點就咁睇相係感受唔到現場睇嗰份震憾嘅感覺,一個係喺 Dyrhólaey 嗰座 Rock Arch,而另一個就係 Jökulsárlón 哩個冰川湖嘞.
查實我之前喺飛嚟冰島嗰程機上面都曾經喺空中俯瞰望見哩個冰湖,嗰陣見到冰湖上面好似唔係好多冰塊.
跟住喺行冰川嗰陣同一位台灣嚟嘅冰川團團友吹水,佢亦係早一日去過哩個冰川湖,都話唔係睇到好多冰塊.
本來哩次去都有少少打定咗個輸數,諗住可能真係到夏天天氣熱嘅關係,未必有好正嘅冰湖景色睇到,不過好彩今次嚟到都可以睇到好多幾巨型嘅冰塊.
綜合以上嘅觀察,我估喺 Jökulsárlón 要睇到壯觀嘅冰塊,查實都要睇到步嗰陣剛啱有幾多冰塊由冰川度沖咗落個湖度又未流出大海,所以嚟哩度有冇靚景睇查實都要講少少運氣㗎.
出海口條橋西面岸有幾個停車場,Google Maps 就冇標記到哩幾個停車場嘅位置,不過 maps.me 嘅 Open Street Maps 圖資就有記錄到哩幾個停車場嘅詳細位置.
一來覺得喺橋西邊嗰幾個停車位置嘅岸邊未必會睇到太大差别嘅風景,事關目測見湖上嘅冰塊都係比較接近東面岸哩邊嘅湖畔.
二來最重要都係時間,事關之後我哋重要去民宿辦入住手續,跟住再去 Hofn 食晚飯.
如果大晏起錨離場嘅話驚去到 Hofn 啲餐廳打晒烊冇地方食飯咁就麻煩,所以我哋都冇揸車過去橋西面啲停車位置,直接停咗喺橋西面嘅沙灘度.
Jökulsárlón 嘅冰塊由冰川湖經出海口流出大海,好多時啲冰塊會由出海口沖到橋東西兩邊嘅沙灘上面,所以一般遊客喺冰川湖睇完浮冰之後,都會去哩兩邊嘅沙灘碰吓運氣,睇吓有冇機會可以近距離咁喺沙灘上面接觸到哩啲大型嘅冰塊.
可惜我哋哩次去到嗰陣海邊冇乜大嚿嘅冰塊沖到上沙灘上面;喺哩度停留咗一陣,見冇乜收穫於是我哋再去橋東面嗰個沙灘停一陣睇睇個環境,點知哩邊沙灘直頭想揾粒冰粒睇吓都冇 .
大約喺 Jökulsárlón 留到晏晝五點半,我哋就出車向 Hofn 嘅方向進發嘞.我哋喺 Hofn 附近預訂咗哩晚落腳嘅民宿,未去 Hofn 開飯之前,我哋先去民宿辦理入住手續同放低啲行李.
喺民宿安頓好啲家當,跟住就出車去 Hofn 開飯嘞.Hofn 係冰島有名嘅龍蝦小鎮嚟,哩度食小龍蝦大路嘅有兩間餐廳喺網上係比較多人推薦嘅,一間係 Humarhöfnin Veitingahús,而我哋哩日幫襯嘅就係另一間都出名,舖號叫 Kaffi Hornið 嘅餐廳.
哩間餐廳嘅地方唔係好大,我哋去到嗰陣雖然都幾多人客,不過又幾好彩剛啱有吉位,唔使點等位一陣間就有位坐.
查實喺講我哋到步第一日喺 Reykjavik 嗰集都有提過,哩隻小龍蝦應該係一隻叫 Langoustine ~ 挪威海螯蝦嘅生物嚟.哩隻蝦種同我哋喺香港食開嗰啲龍蝦並唔係同一種類,不過好多台灣嘅遊記博客都叫咗哩種蝦做冰島龍蝦.
今年九月喺深圳有人因為進食一隻小龍蝦引致橫紋肌溶解症入咗廠,嗰隻小龍蝦據報導原來同我哋喺冰島食到嘅都係相同種類嘅海螯蝦嚟.當然就算品種係屬於同類,喺挪威出產同深圳出產肯定品質同衛生方面會有好大出入,食嚟講喺冰島食哩隻小龍蝦我覺得就應該唔會有乜大問題嘅.不過以食味嚟計,我個人就覺得哩隻小龍蝦並冇網上啲人講到咁正;啫唔係話佢唔好食,不過亦唔係話正到味皇食一啖跟住大哎 “好好味呀” 嗰隻咁囉.
反而嗰餐食到其中一味小龍蝦配羊扒入面啲羊扒我就覺得相當之有驚喜嘞;老老實實喺冰島食哩味羊扒之前,我真係唔知道羊扒原來係可以嫩口到咁嘅地步 .因為我哋同行有朋友好怕羊肉嘅騒味,所以除咗喺 Hofn 食嘅哩餐之外,我哋都冇喺其他地方或者喺超市買過羊肉食.如果本身食得羊嘅話,強烈推薦羊肉哩家嘢去到冰島真係好值得多啲去探索一吓.
食完飯我哋去咗 Hofn 海邊一處觀景位置度吹吓海風;到大約夜晚九點我哋由 Hofn 回程返民宿休息,哩日緊湊嘅行程亦就此完滿結束嘞.
冰島夏日環島自駕遊 2016 - Jökulsárlón 冰河湖
Jökulsárlón 係冰島最大嘅冰川湖,哩個冰川湖嘅南邊近海岸線有個出海口,沿住一號公路有一條行車橋橫過哩個出海口嘅河道.喺哩條橋嘅東面同西面近出海口有幾個停車場,下面個地圖就標示咗哩幾個停車場嘅位置.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
4招成為男人都想娶嘅女生!
有啲couple,你睇落會覺得:「嘩,佢哋真係襯,個男人娶咗個好老婆.」有啲呢,你會心諗:「嘩,個男人真係慘,娶咗個咁嘅老婆⋯⋯」無女生想俾人覺得自己係後者,喺未嫁或未有拖拍之前,最好研究下好老婆具備邊啲條件,等自己成為男生/男友眼中嘅搶手貨!
1:俾個男人做返個男人
簡單啲講即係尊重,好女生唔會喺大庭廣眾話男友無用,會盡力企喺另一半立場諗,維護佢,甚至乎對外打點周全,令佢喺人哋心目中有分加添!
2:獨立
偶然喺出面遇到唔開心嘅嘢返嚟呻下,嗲下當然ok,但如果時時刻刻好似無咗另一半就生活唔到咁,段關係好易有窒息感.
好女生通常都有自己嘅生活步調,興趣,對世界有好奇心,就算拍咗拖好耐,都仲有嘢會令另一半覺得「估你唔到」.(讚嘆嗰種估唔到)
3: 有吸引力
吸引力未必係只講身材,外表,人人都會老,點解有啲女人老咗都仲好有魅力,有啲就未老已經令人唔係好想接近?關鍵係喺個心境嗰度.
一個女生隨住年齡閱歷增長,心胸變得越廣闊,越明事理,嗰種美麗係由個心度發出嚟,就算年紀大咗,另一半都仲好想攬下抱下佢;
相反如果個世界觀,生活觀越縮越窄,就自然會產生出一種難相處嘅感覺.
4:俾到空間
唔會阻止男友同啲班兄弟去玩(正常社交活動,可能係打波,打機,飲下嘢),明白男人之間有男人間嘅浪漫,唔會迫另一半放棄個人社交圈,甚至乎有時會同佢啲fd玩埋一份.


text:
冇幾多套戲係充滿期待地入場,睇完可以心滿意足地離開,特別漫畫改編電影出名十套有九套唔掂第十套至叫好啲啲,《X-Men: Days of Future Past》雖然未算完美(中文名唔直接叫平凡但更貼切嘅《未來昔日》硬係要乜叉同盟戰已經是個遺憾),結果大大超過預期彌補晒上幾集嘅平庸甚至失望,前日睇咗一次今日立即睇多次,仍然覺得非常好睇值得一睇再睇,只恨香港冇上IMAX版.我敢講之後嘅美漫改編電影,冇幾多套可以超越得到佢.
相信Fox好想套戲可以早一年上,因為《Days of Future Past》係講2013年美國俾本來設計嚟狩獵變種人嘅機械人Sentinel統治(記得細個電視播卡通版改咗個好型嘅中文名,叫狩獵龍),變種人同有關係嘅人類成為社會最低下階層一係死一係俾狩獵龍捉入集中營.其實睇牌面已經知道冇得輸,因為本身只係個兩回完故事,但世界觀夠晒絕望加上時光倒流改變歷史橋段,兩回已夠成為經典,而X-Men系列之前幾集已經唔算特別好甚至俾人鬧,加上Marvel自己開始拍埋戲冇幾多套失手,只屬版權持有人嘅Fox要面對Marvel Studios兼背負辜負X-Men呢個品牌嘅罪名,加動用到一個神檯級故事做劇本,已經係只許勝不許敗嘅背水一戰,最後成為一套9/10嘅美漫電影,我覺得係導演同Fox終於知道大家想睇嘅係乜.
美國佬最鍾意拍商業戲又要懶有抱負有深度,結果擺好多時間落無關重要人物同枝節解釋劇情,搞到出現大量冇意思文戲浪費時間拖到慢晒繼而打得唔夠盡興(《哥斯拉》...),點知今次導演好勇喎假設好多嘢例如角色背景大家已經知道索性唔多解釋,其實好事嚟因為符合觀眾所求,正如我睇哥斯拉都係想睇幾隻怪物打摔角嗟,你唔需要同我好詳盡地解釋佢哋係點樣嚟邊度嚟,講佢哋打交時班人類做緊乜嘢.導演就係勁在之前咁多集故事加上DoFP係一個唔算簡單嘅概念,開場唔使幾耐三兩下已經精簡交代晒非常明快,過程亦唔會強求「深度」而一味加好多畫出腸甚至無謂對白扮到內容好充實,即使打戲唔多亦唔算打得非常勁,整體唔會空洞節奏亦唔覺慢或失控,人物對白角色交流一切都係剛剛好.(雖然仍然要cliche一下,改轉歷史關鍵一刻,其實磁力王一拎到槍立即落手已經搞掂收得工反正當時嘅佢就係咁冷酷無情,當然硬係呢個時候先要做一大輪感情戲結果搞禍晒,跟住套戲又要做多成個鐘先至完得場)最重要係今次主角終於唔係狼人,而俾返好多戲Mystique同磁力王做,甚至可以話Mystique至係主角,雖然臨尾磁力王條頸中咗槍都可以唔流血仲若無其事噉閃人呢,就真係好鬼吹脹嘅,就同原著係Kitty Pryde返到過去帶領X-Men改變歷史,電影版為咗繼續食Hugh Jackman條水,夾硬將Kitty Pryde由只識得穿牆講到仲識得將其他人意識穿越時空,所以結果唔係佢而係狼人回到過去咁吹脹 .雖然我明狼人做絕對好睇得多.
另一樣成功係今Fox拍到一套好睇得嚟屬於自己而唔似Marvel Studios出品嘅Marvel電影.咩係Marvel Studios電影風格?即係經常出現笑位加拉頁式浮誇場面,換言之搬上螢幕仍然好重漫畫感覺,而《Days of Future Past》就完全揾唔到呢份漫畫感,全靠氣氛營造得好,未來世界唔算出好多時間已經夠晒敵托邦,笑料留返1973年至玩但唔會玩過龍同時保持凝重.兩個時空打戲規模都唔大,但未來係噉死人非常灰,過去打鬥係歷史場面一部份,感覺真實同切身得多唔會話好似為打而打.唔係冇人才冇方法,某程度上佢哋限制比Fox更少,點解Marvel反而咁多年都拍唔出一套同樣能夠令人覺得認真嘅美漫電影?你可以話始終Marvel好多最嚴肅最沉重嘅故事都出自版權賣咗俾Fox嘅X-Men,呢個亦係Fox嘅優勢.
同唔知點解Marvel自己開戲啲CG硬係好鬼死假,Fox就睇得出畫面用色,拍法同CG高起碼一班,而且打鬥唔多唔大但好識得做場面,好似Quicksilver個look好潮童,仲要著住1973年最潮嘅《Dark Side of the Moon》,但係條友演得好鬼入格,每次出場全部人都笑到仆街,越獄一段直頭夠成為經典.范Blink Blink雖然戲份唔多而且全套戲唔計俾人殺時尖叫只得一句對白(不過都未使包艇,火仔好似仲少出鏡,同由頭到尾「對白」只得噴火「嘩!!!」同俾人殺「呀!!!」),唔會預有咩戲做,但呢個Blink look真係超型神情亦叫交得足貨,同佢招傳送門真係整得好鬼靚用得好特別.睇完《Days of Future Past》好耐之後,你仍然會記得范Blink Blink同Quicksilver,但係睇咗咁多套Marvel Studios戲,又有幾多場面到而家仲覺得印象好深刻呢?
當然另一醒係用到時光倒流呢個永遠充滿吸引力嘅題材,因為當中必定充斥無限悖論,好似《未來戰士》唔係Terminator回到過去就唔會有Skynet,John Connor唔送自己老豆返去以前就唔會有自己,《Days of Future Past》就係X教授冇要狼人返到從前教化自己,就唔會有之後嘅X教授出現,而拉埋會改變歷史,創造新時空時就更加多嘢玩(印象中戲入面好似有幾句對白係有意無意講之前嘅X-Men同狼人電影唔多掂,哈) .只係整體有點太含糊太空泛,特別拉埋上幾集時,好似話有Days of Future Past 全因Mystique殺咗Bolivar Trask跟住俾人捉咗去做實驗,但睇返原來咁多集又唔似真係發生過呢回事,正如當七幾年已經有狩獵龍時,之前咁多集冇理由冇出現過.同點解歷史只會變好唔會變差,正如救咗磁力王出嚟嗰刻歷史其實已經改變咗,點解唔可以係因為磁力王越獄令全世界肴底立即開始種族屠殺,唔使有未來版狩獵龍已經冇晒變種人?又既然有狼人就可以返到從前,點解唔可以再返更前,直頭Trask未出世/未發明機械人之前就殺咗佢?當然最大謎團係,X教授喺第三集死咗,後來點樣復活?隱藏片段話佢個思想入咗另一個人身上復活呢樣嘢我唔會接受,可以個樣一模一樣仲要又係坐輪椅?然後狼人第二集最尾(唔知點解復活嘅)X教授同有返超能力嘅磁力王喺廿一世紀Trask Industries開始有研究成果時一齊去揾狼人幫手,時間同Days of Future Past相隔十幾廿年,兩者點樣連結得到?
老實,我都唔會預期佢解得通甚至會去解畫架喇,更關心係嚟緊下一集會點.《Days of Future Past》劇本真係好好,好完整(唔計頭先講堆bug),同理正言順地reboot唔會下次睇會戲名一樣但入面乜都唔同晒樣同之前冇乜關係,而post-credit已經話你知下一集就會係《Days of Future Past》之外另一個X-Men經典故事《Age of Apocalypse》,一個以大公司主流漫畫標準計非常黑暗相當惡啃嘅故事.但點樣駁落去呢?原著係X教授個仔返到過去點知錯手殺死自己老豆,冇咗X教授令邪惡變種人Apocalypse統治世界,磁力王就改邪歸正成立X-Men反抗.所以作為一個美漫迷會為今集成就喝采,但個結局太大團圓,始終係Fox拍總留幾份商業考量好難去到好盡,假如Marvel Studios經手,佢哋可能今集結尾就話救唔返X教授,跟住直接接落AoA開始下集.不過算啦,世事難盡其美,正如點解咁大套戲居然唔上IMAX?如果Megabox第時肯上返次IMax版,我會睇第三次都唔奇.《X-Men: Days of Future Past》就係目前為止最接近完美嘅美漫超級英雄電影.
(between,見人哋買飛有海報送,點解我睇兩次都冇?原來一場入面買兩張飛就有得拎海報,而我雖然睇咗兩次都係買咗兩張飛,但作為一條毒撚每場都只會買一個位,換言之就算我睇多一百次都唔夠資格拎海報.邊個話毒撚一個更開心,我想要范Blink Blink海報口牙,口烏口烏)


text:
馬來 必去景點及卡地克蘭附近酒店推介
卡地克蘭附近酒店預訂
累積 10 晚,送 1 晚
仲可享精選酒店神秘優惠價
馬來必去推介 - 卡地克蘭
想去 馬來 自由行?等 Hotels.com 帶你玩盡 馬來卡地克蘭 啦!留意我地文章,話你知去馬來 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋馬來卡地克蘭 附近有咩酒店,等你更加容易計劃行程,慳返酒店來回景點嘅時間.
馬來卡地克蘭 自由行
去得馬來卡地克蘭 自由行最緊要一定係揀啱日子去.一啲熱門景點例如,馬來 嘅 卡地克蘭,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
馬來卡地克蘭 交通
想去卡地克蘭 暢順無阻濟,最好就係出發前,睇清楚馬來卡地克蘭 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
馬來卡地克蘭 必食必買攻略
馬來卡地克蘭一直都係旅遊熱門地點,去到馬來卡地克蘭,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
黎小田(Michael)喺嚟緊農曆年初二同初三(17及18日)假紅館舉行《小田金曲50年》演唱會,今日佢同表演嘉賓薛家燕,陳曉東及湯寶如喺新蒲崗綵排.家燕姐唱Michael作俾梅艷芳嘅《心肝寶貝》,Michael喺側邊聽得好入神好冧咁款,家燕姐唱唱吓,Michael仲走埋去鍚咗家燕姐面珠一啖,家燕姐唱完之後,Michael仲好冧咁話:「冧晒!」
黎小田今日搵嚟演唱會嘉賓綵排
家燕姐話對任何人都會唱出感情!「我同小田合作咗幾十年,佢呢個作品演唱會,我一定俾心機練好啲歌詞,我成個心都俾咗佢啦.」講到被Michael錫錫,家燕姐話:「冇人喺度佢錫多幾啖呀.」
家燕姐唱歌時,被黎小田錫咗啖
Michael話好開心有今次演唱會,自己作曲嘅作品有700首,所以揀歌方面都好頭痛,佢話:「有啲歌手都唔喺度,諗邊個唱番啲歌真係有啲困難.」講到新年開演唱會,好多觀眾都會俾利是,Michael話:「我唔知呀,因為我唔會行台,我要彈嘢.」又話自己會俾演出嘉賓好友大利是.Michael話佢好友成龍可能都會出現,但對方冇講實嚟唔嚟.至於陳曉東太太王妤嫻帶埋兩個女朵朵同多多今日都有到場探班,阿東話:「2月10號我喺澳門有場演唱會,自己今日都要排,兩個女都要排練.」
陳曉東太太同兩名囡囡都有嚟
問到佢兩個囡囡係咪都會上台演出?阿東話:「試吓啦.」咁兩位陳小姐會唔會唱爸爸啲歌?阿東話:「唱兒歌好啲,近排自己綵排都比較密集,聽日都要繼續練舞.」阿東話會喺Michael演唱會唱張國榮嘅《儂本多情》,《我願意》及同湯寶如合唱,而農曆年會同太太及囡囡喺香港過,諗住同佢哋去搭吓巴士同去海洋公園,又計劃帶囡囡去台灣探婆婆.阿東話兩個女都好鍾意香港,問會唔會同囡囡喺香港長住?阿東話:「咁我要搞好多嘢㗎喎,總之暫時喺內地住,紿終小朋友學校喺內地,o依家乜都會以小朋友行先.」
湯寶如
(蘋果日報)


text:
大家好,嚟到第二個星期《爐石戰記》Best of Hong Kong嘅冠軍選手牌組介紹.
今個星期嘅冠軍選手喺 - TaSa#4999!而我哋今日將會介紹佢拎嚟參賽嘅其中一副牧師牌,「大大的」.大家係咪覺得Tasa改呢個名好得意呢?其實呢套牌組概念用嚟應對依家嘅Meta係好有效㗎,我哋一齊睇下吖.
牌組概念
大家唔好見到套牌有咁多大怪就以為呢套係一套後期型嘅牌組,其實佢嘅鋪場能力都相當高,牌組係控制牧嘅其中一個分支.
主要手段係用巴奈斯效果特召高費手下,暗影精華嘅另類加速,『無盡之怒』亞煞拉懼嘅每回合召喚,無盡奴役嘅配合造成場優,最後用『暗影死神』安杜因combo斬殺對手.
由於牌組入面有大量嘅防守類型法術牌,例如暗言術的痛,死,懼,龍火藥水等.所以抗快嘅能力好高.中後期大量優質手下站場換怪,令到呢副牌組打即使面對Token德或者Token薩亦有相當唔錯嘅效果.
單卡分析
頭先所講嘅主要combo入面,巴奈斯佔咗一個好重要嘅地位,因為佢只需要4費就可以落場,開始發動呢副牌嘅優勢.咁所以當起手決定留,換牌時一定要將佢放係最優先既爭取目標.只要前期準時放到佢出嚟,然後再用無盡奴役復活佢嘅效果1/1手下嘅話,基本上就會拎到一個超大嘅優勢.當然如果巴奈斯T4出來召到亞煞拉懼嘅話,小編就覺得超完美啦.而由於巴奈斯嘅技能係隨機拉一隻手下,所以牌組內手下嘅數量唔會多,而且全部都係高費手下,希望以此達到最大效益.睇到呢度大家可能會話咁咪好有機會出現手上只有高費手下而令前期開幕無小怪站場既情況囉?其實係前面我哋已經有提到呢套牌組入面有大量嘅防禦卡牌正正就係希望用嚟應對呢類問題,而整體嚟講成套牌嘅水晶線同卡費平衡亦做得相當到位.
此外,小編覺得另一張必需要提及嘅卡牌就係暗影精華.牌組入面有各種卡牌可以配合暗影精華打出唔同combo從而獲取一定優勢,例如召到巫妖王,伊瑟拉嘅話,就等同跳費加速拎到佢地嘅死亡騎士卡同夢境卡.複製出來嘅手下除咗可以提前使用其效果外,更可作為一個使用無盡奴役嘅伏筆,召喚一隻正常血量攻擊力的正品.
文中多次提及嘅無盡奴役當然亦係呢套牌組入面不可缺少嘅強大核心之一啦,暗影精華同亞煞拉懼嘅複製品都要靠佢嚟變返隻正品出嚟作戰㗎,試諗下喺一場對戰入面同一隻傳說手下可以出現多次,一時係被複製出嚟,一時又被復活返,又或者掙脫琥珀咁啱發現多次,你係對手都咪話唔頭痕.
由於暗影精華同無盡奴役都係呢套牌組嘅key card,所以入手嘅時間性好重要,如果唔係急需用暗影靈現來換解場卡嘅話,例如換縮小藥水配合暗言術.懼清場,用瘋狂藥水捉對手嘅死聲怪等,就盡量用佢嚟換入key card備用,又或者係抽唔到嘅時候起碼可以用作保險手段,避免咗「唔準時」嘅情況出現.
小編小貼士
由於牌數限制問題,有啲法術卡只係落咗一張,所以幾時交出就好可能係整局勝負手嘅關鍵.例如暗言術:痛用嚟打聖,打薩嘅時候要留嚟解魚人隊長,打德魯伊就要忍手留嚟解兇惡幼雛.千祈唔好因為前期比其他站場手下壓制就將珍貴嘅防禦卡用咗.小編經常見到有玩家被對手呃出解場卡然後輕鬆帶走,呢個係控制套路最容易犯下嘅錯誤,大家要謹記呀!


text:
土爾 必去景點及聖朱利安教堂附近酒店推介
聖朱利安教堂附近酒店預訂
累積 10 晚,送 1 晚
仲可享精選酒店神秘優惠價
土爾必去推介 - 聖朱利安教堂
想去 土爾 自由行?等 Hotels.com 帶你玩盡 土爾聖朱利安教堂 啦!留意我地文章,話你知去土爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋土爾聖朱利安教堂 附近有咩酒店,等你更加容易計劃行程,慳返酒店來回景點嘅時間.
土爾聖朱利安教堂 自由行
去得土爾聖朱利安教堂 自由行最緊要一定係揀啱日子去.一啲熱門景點例如,土爾 嘅 聖朱利安教堂,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
土爾聖朱利安教堂 交通
想去聖朱利安教堂 暢順無阻濟,最好就係出發前,睇清楚土爾聖朱利安教堂 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
土爾聖朱利安教堂 必食必買攻略
土爾聖朱利安教堂一直都係旅遊熱門地點,去到土爾聖朱利安教堂,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
土恩 必去景點及沙道公園附近酒店推介
沙道公園附近酒店預訂
累積 10 晚,送 1 晚
仲可享精選酒店神秘優惠價
土恩必去推介 - 沙道公園
想去 土恩 自由行?等 Hotels.com 帶你玩盡 土恩沙道公園 啦!留意我地文章,話你知去土恩 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋土恩沙道公園 附近有咩酒店,等你更加容易計劃行程,慳返酒店來回景點嘅時間.
土恩沙道公園 自由行
去得土恩沙道公園 自由行最緊要一定係揀啱日子去.一啲熱門景點例如,土恩 嘅 沙道公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
土恩沙道公園 交通
想去沙道公園 暢順無阻濟,最好就係出發前,睇清楚土恩沙道公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
土恩沙道公園 必食必買攻略
土恩沙道公園一直都係旅遊熱門地點,去到土恩沙道公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
尋日睇左網上一篇文章,話呢個世界上只有10%嘅女生可以天生擁有童顏肌~
雖然話天生嘅條件唔能夠強求,但係如果想要保持小朋友嘅彈滑緊緻,除左用專櫃品牌嘅護膚品之外,對於我呢種成日要飛黎飛去,日夜癲倒嘅輕熟女生黎講,唔通真係無可能?
其實要擁有緊緻嘅童顏肌,用OLAY 新生高效輕盈緊緻日霜 同埋 OLAY 新生高效輕盈緊緻護膚霜,效果比美專櫃品牌,口碑有目共睹.
其實姬絲嘅目測年齡同摸落嘅皮膚柔滑度都比實際年齡為輕,我知咁講有D沾沾嘅~ HEHE~ 但到左家下呢個年紀,感覺都仲係廿尾,頂盡咪29+1 ~ HAHA
我呢個小資女就無咩本錢買貴野啦~ 但係護膚呢一環就真係唔懶得嘅
偷偷講個秘密俾大家知丫
其實姬絲已經唔經唔覺已經用左第三罐LU~
上圖左面果個已經係空瓶LU~
新一代嘅OLAY SUPER CREAM含有滋潤配方 Amino Peptide Complex (第二代氨基酸肽複合物),可以層層滲透,令肌膚充盈飽滿.
而且佢嘅質地輕盈,即使喺濕濕笠笠嘅春夏季都唔會覺得搽完會好厚
我平時會喺沖完涼之後,搽曬精華就會搽呢隻super cream
有時夜晚沖完涼,喺外地未必會帶好多護膚品,呢個時候,我就會帶住super cream返工,喺好乾嘅酒店房間入面訓醒一覺都唔會抽乾皮膚水份,咁就唔怕會出現細紋啦~
而平時為左令妝容更加貼服,我都會搽SUPER CREAM做打底,份量就唔會搽太多,但係經過我用左三罐SUPER CREAM嘅經驗之談,佢質地好輕好易推,妝容唔單止貼服D,仲無咁易出現乾紋.
畢竟一浮粉同出現乾紋就會好顯老架啦~
呀~ 仲有一樣,其實好重要,但我一直都疏忽略左無做嘅就係.......防曬!!! 係~ 我認係因為懶,同埋我好怕果種好笠同埋白到誇張得過份嘅感覺
所以我一般都會考慮揀返D有埋防曬嘅護膚品,護膚同時防曬,即使平時就算放假唔代妝出街,但護膚品都總要搽嘅,咁我就會搽埋 OLAY 新生高效輕盈緊緻日霜,因為佢有SPF30,有SolarSheer Technology,可以有效阻隔太陽伯伯嘅傷害.
但記住要喺陽光照射前15分鐘毫要使用,如果長時間喺陽光下,就記住每兩小時補搽一次喎~
呢支由美國進口嘅 OLAY 新生高效輕盈緊緻日霜,可能因為加入左防曬嘅功能,所以質地相對會厚少少,但佢有淡淡嘅香味,搽上面會令心情變好~
除左可以有效阻隔UV,令皮膚無咁容易衰老之外,同時可以保持皮膚彈力,並提升面部輪廓.
以上產品由品牌OLAY 及 P&G 生活家提供


text:
第一次我拍拖,我覺得好幸福,行去邊都幸福,愈微細嘅嘢愈幸福,嗰種年紀大事根本就控制唔到,所以更加珍惜每一個大家一齊嘅細節,即使係遺憾一樣幸福.即使我哋每次坐低傾乜佢都好眼淺,但我哋都仲係會一齊坐低傾.因為冇嗌過架,所以特別開心,記得.開心嘅回憶未必係最多,但唔開心一定係最少.都好感謝呢個人陪我成長.
Tinder本質嚟講同facebook甚或IG都差太遠啦!佢唔會俾你睇到一個人嘅生活全貌,亦因為咁先會有人安心喺度尋找炮友嘛~換句說話講佢只係一個俾你擺幾張相同埋幾句嘢,表現自己最charm最想俾人見到嘅一面,而唔係一個長遠記錄到你係一個點嘅人嘅平台.既然係咁,即係最緊要「快」!
我唔鍾意人哋要我或者我要人報到.我想講嚟方便大家約見面係我嘅事,除非嗰日你想約我,如果唔係你唔可以問我.同理,除非我同你一齊諗緊之後我哋有冇下場,否則我唔想問你去邊做咩.
我唔係撬牆腳專家.我知人有女我都會避忌,一般除咗食飯吹水之外,我會避開做其他嘢.但由於太多囡囡都覺得本人實在好叻媾仔/食仔/搶仔,經常PM查詢.故此就在此講吓啲全天下所有女都會明同唔叫好做到嘅嘢,以後叫佢哋睇文就算.
第一個關卡係嗰盒嘢得一對竹籤,小朋友A話不如佢用手食,等我同B有籤食.B就話我哋可以折開其中一枝籤做兩半,咁就有三枝籤.(嗰刻我心諗,一個肯犧牲一個肯動腦筋~好感動)
前度不及綠豆耐人尋味,不論演技同分鏡都不及綠豆.但綠豆嘅拍得好令我願意去追,願意去俾新面孔機會.而有一樣嘢前度超越咗綠豆嘅,或者比綠豆做得好嘅,就係音樂嘅選擇.佢哋入邊每一首歌都對一集起住不可取替嘅作用,歌有新有舊,有度身訂造亦有精選嘅現成舊歌.如果日後嘅劇集都做到呢樣嘢,我會覺得係歌影視嘅再次成功合體.呢個亦都令我諗起不久嘅《一念無明》同《今晚打喪屍》,再推遠少少就係《狂舞派》,志明春嬌系列同埋《小男人周記3之吾家有喜》.好嘅音樂選擇總係可以令人對一個戲劇作品念念不忘或吸引人起手睇,甚至每聽起嗰首歌就會諗返戲中嘅情節,當中呢個做得很好嘅就係早期嘅合拍片《如果‧愛》(雖然音樂嘅表現有啲瑕疵位,但如果講音樂作為推動劇情嘅主導角式嚟講真係唔差——而先天優勢就係呢套真心係歌舞電影啦).
政府不斷打壓,我哋就不斷咁向前衝,向前撞.去到今日,我終於喺呢一片我喜歡嘅土地死去,死得不留痕跡……好記得先輩講過八九六四屠城嘅事,對我哋嚟講已經係六十年前嘅事.其實好多嘢對我哋嚟講已經好遙遠,而我哋相信一個政權係會不斷進步,無可能做Barbarian做足咁多年.但我哋錯咗.
淨係記得嗰晚夜一夜,佢話送我返屋企,我屋企喺當時步程要行三十分鐘,搭的士只係最多十分鐘,我竟然講咗我喜歡嘅行路,而佢完全冇反對,就咁樣喺悶熱嘅天氣下陪我行默默陪我行行到大家都身水身汗.
今日我個屋主whatsapp我叫我幫手餵狗狗,我二話不說就應承咗啦,心諗都係餵糧,點知,點知……可怕嘅惡夢出現咗啦!佢叫我餵生肉,咁我仲打算係平時啲雞柳雞脾啦,點知打開雪櫃,得雪櫃尾二嗰格瞓咗一隻原隻冰鮮雞!
佢叫Cici,點解咁叫?我估係因為佢有C_cup啦.嗰對波渣上手的確幾滑溜,第一次同佢上床嗰陣,望住對波,我就不行了.四秒合體,三秒射咗,夾埋七秒.
誰說淫就不好?小三時讀莫泊桑的《羊脂球》(Boule_de_Suif)不就寫妓女?人家可不是姓莫叫泊桑的變態佬呢,而是法國以Surprising_ending聞名的文學家,寫短篇小說是頂級的好!歌德《愛的親和力》(Die_Wahlverwandtschaften),說是要至少讀三次才能讀懂,基本架空細節來說,就是A愛B,C愛D,後來A娶D,C嫁B,然後做愛時A跟B互相思憶,C和D又相互掛牽,結果大家生出來的子女不像彼此伴侶,而似舊情人的悲劇.再說再說希臘神話中,宙斯就常到處亂搞,然後《羅密歐與茱麗葉》(Romeo_and_Juliet)和《神鵰俠侶》說穿了不就是鼓勵情侶殉情嗎?
但我哋除咗工作好彈性多和實力優勢外,香港近年在外國人眼中跟中國距離不是愈發拉近嗎?外國客少咗唔單單因為中國客,唔單因為我哋自我閹割,我哋啞忍,我哋無感,我哋搵錢至上,而係我哋對人甚至自己都只係識彈,唔識欣賞自己地方,更遑論向外國人介紹我哋.
「小姐,我懷疑你哋有預謀策動佔領荃灣」跟住我望住啲警棍又伸又縮,我作為一個貌美如花,弱質纖纖既女人,當然就要數到三,就暈低啦……眾所鳩知,理所膠然地,我再醒返,就已經係差館.我幾時都唔明嫁,點解又係我家姐走嚟接我.究竟係我老豆老母掛住華倫泰日un返粒仔出嚟啊,定係我家姐日嘈夜嘈,但係其實佢先係冇男朋友嗰個.但點都好啦,我家姐都仲係keep住啲死港女tone講咩「呀妹,依家啲警察有冇點點點啊」「呀妹,你見點啊?」「呀妹,嗰件當勞侵真係你溝返嚟嫁?你揀還揀唔好咁劣食喎!」
我今年三十,女人仔一個噉,香港生香港大,勁愛香港.頭髮染既唔係MK啡MK黃,而係暗綠底少少紫色highlight.返工老細唔鬧咩?做咩鬧姐!老細係我啊嘛,實係點都得嫁!
係套戲一開始既時候,阿旦就話「呢13年嚟,我都一直發一個惡夢,仲搞到每晚都失眠」而呢一個夢就係由佢老婆阿Ann(許鞍華飾)帶住個女許喜喜(鄧月平飾)離家出走開始.之後佢老友每次出外旅行都會帶「樽鹽」返嚟畀佢,而梁寬亦將自己屋企啲鏡拆曬,一塊不留.


text:
援助交際女郎改善你交際(邀約篇) | 地方的蕩婦
2017-03-25
生活平靜日子自然過得好快,原來踏入性行業已經有七個月.
咁耐以嚟唔少人話我「扮咩,咪又係雞」,對此我一向直認不諱,我的確係左手收錢右手提供性服務.但個Page畢竟叫得援膠手記,總唔可以掛羊頭賣狗肉;今日我決定真‧援助吓大家交際,講吓點樣洗四位數嚟搵援交妹先唔會浪費.
先小人後君子,我嘅大前提係,性從來係兩個人嘅事,一場好波係要情投意合先打得成嘅.你畀咗錢,箇然買到囡囡除衫同你做全套,甚至買佢嘅溫柔嗲聲,即係所謂「女朋友Feel」;但你要喺囡囡身上換到好服務,甚至令佢慾火焚身心甘情願比多你,你唯一要做嘅就係取悅囡囡,甚至留個好印象吸引囡囡.
唔好硬住 – 你個拳頭.咁樣講聽落可能會好刁蠻,「喂,大佬,我畀得錢,重要我Serve你?呀姐你無嘢啊」.呀姐我份人就會無乜嘢嘅性服務同其他行業最唔同嘅點係,身體好誠實;專業嘅援交妹同專業嘅七仔收銀一樣,對住任何客都可以保持熱情微笑,但慾火焚身流水潺潺秘道抽搐,唔係一句「態度專業」就扮到.
一,講嘢清晰有內容唔好單字Hi
首先講樣好多人都做唔好嘅基本嘢,約會援交妹,最重要唔係你有錢有樣(陽具)有六呎長,而嘅係你拎到佢個Service Plan.無論你用咩通訊工具,同援交妹講嘢一定要清晰簡潔,一句講表明來意.禮貌啲可以話「Hi,我喺XX見到你個Post,想問你個Plan係點,服務包咩啊.」,簡潔啲咪一句「Hi. Any service package?」.
好多人都會單字Send句「Hi」過嚟,我見多Message,就未必覆,唔知佢係問價定問其他嘢,見佢無特別嘢問,就隨手「Hi」返佢,佢問我「做緊咩」,我忙緊又唔識佢,就緊係唔覆佢;到第二朝佢又彈個面紅公仔畀我,到夜晚我再笑喊返佢;試過好多次,如是者斷斷續續一個月,佢都唔會成功問到我個Plan係咩.
實情係援交市場上供少求多,如果Keep住有做宣傳嘅女仔,一日四十個Messages係閒事,唔覆你句Hi唔係因為有心待慢,而係佢知未來十日日程都就快滿,覆咗都唔會得閒約;與其覆你句意義不明又未必係問價嘅「Hi」,倒不如同其他師兄短訊來往夾時間好過.
你Send得Message都想人快啲覆.當市面上七成人都只係會劈頭一句「Trade?/Plan?/Hi!」嘅時候,你花多三十秒打多兩行字,加句「早晨,我想約你呀」,其實已經有誠意好多,囡囡對你第一印象好之餘又會覆你先,何樂而不為?
二,唔好死纏爛打講價
講開房禮儀前,先講問價嘅事.儘管你覺得對方未必值,但每個人心目中都會為自己標個價.囡囡覺得自己值千八就係千八,如果你負擔唔起或者覺得唔值,頂多還價一次禮禮貌貌試佢底價:「唔好意思,千六蚊出唔出得呀?」若然對方真係唔得,你就另謀高就喇.再纏繞落去講數,只會嘥大家時間,令人覺你煩;最差嘅情況係,你講一輪價不果,纏咗人五分鐘最後又係用原價約返出嚟,你一個崩都無畀少到,但囡囡見你唔俐落,對你第一印象大減,呢啲印象分會喺身體反映返出嚟,師兄你就蝕曬底喇.
三,傾好價錢服務,唔好臨時講數
有啲囡囡嘅Package可能好簡潔,可能得價錢同Q數,請你不厭其煩問清楚少少,到底可以玩幾多個鐘,錫唔錫得,口交洗唔洗套,一齊沖涼又得唔得,問清楚,唔洗入房先講數咁無癮.
我知好多人都鍾意中出,但如果傾價錢傾服務傾好咗要戴套,見面時就唔好存饒幸之心,諗住臨場可以「側側膊」叫囡囡除套.我試過幾次喺Message講好咗全程要用套,但情到濃時時師兄每三分鐘就哄我一次:「唔係呢,不如除套喇.」可能佢只係搏好彩咁問一問我,但咁講一講,我真係好不安,所以全程都要望實,摸住個套套係咪重在位,手眼都無得放鬆,加上覺得對方無乜口齒個心唔係幾順氣,帶住咁重戒心同負面情緒,又點全心將身體交畀你呢?
(再提多次,除非對手係你固定嘅性伴侶,否則都應該落力為細佬,笠返個膠套.畢竟大家唔知對方背景,對方話自己乾乾淨淨無性病,你真係咁信佢?至於囡囡呢,為咗多嗰幾千蚊而換一個有排先斷到尾甚至跟你一世嘅病,條數點計都唔抵.出嚟玩最緊要安全,出嚟玩最緊要安全,出嚟玩最緊要安全啊!)
四,打開話題同查家宅係兩回事
問價同真正約會日子,中間通常隔兩日至一個月不等.呢段期間雙方總會嗲兩句認識多少少,我發現好多師兄見面談吐正常,但最初WeChat嗰陣真係完全唔識同人傾計.
好多人問完價劈頭第一句就問:「做緊咩?做邊行?住邊?波幾大?」呀大佬,填問卷咩.我有我嘅私人生活,我做邊行關唔關你事呢?你可能會覺得:「咁現實㗎交個朋友啫,吹兩句水都唔得?」唔係話唔得,但要交朋友,就記得用返同新朋友講嘢嘅語氣:「咦係喎,你做邊行㗎」,又話者先講自己嘢:「我做IT㗎,你正職返咩㗎?」.一抽問號片埋嚟好似查人家宅緊,朋友唔係咁做㗎喎.
如果傾兩句又搵到話題對方主動接落去,傾出友誼緊係大家都好彩喇,否則人地個幾鐘先覆你一次機你又堅持一問一答咁落去,都只會磨光對方耐性.想搵話題嘅方法都唔係無嘅,有啲用Instagram嘅女仔會Upload自己同師兄睇過戲嘅戲飛,或者影吓食物呢類生活小片段,你可以用嚟打開話題.或者大路啲問佢「你覺得你起機叻啲定葉劉叻啲睇咗Beauty and the Beast未呀」,呢啲都係你搵嘢講嘅小幫手.
不過無論你幾努力搵話題,係Trade過見過真人前,你只係個女仔五百呎長WeChat friend list上其中一個潛在客仔,連朋友都談唔上,對方無咁多時間應付你情有可原 – 畢竟全職賣肉嘅太多客應接不暇,兼職賣肉嘅日頭亦工作繁忙,大家都要搵食㗎嘛.
五:傾計目的只為調情 唔啱傾唔好勉強
怕唔怕唔認識到時會Dead Air好尷尬?無事嘅.諗清楚你搵囡囡嘅目的係咩先,如果你只係為咗買春宵一刻嘅歡愉,你絕對唔應該冒住對方覺得你煩嘅危險為吹水而R水吹.
相反,你要做嘅只係為咗未來一次約會熱身,製造期待,你可以試吓約會前一晚,或者重有三四個鐘Trade前,Send個Message話畀佢聽你好心急(或者直接啲:諗起你就硬硬地),調情挑逗兩句,讚佢幾句令你,畀對方知道你對佢身體有渴求,點到即止,已經好夠.
的確唔少女仔都對自己身體欠自信(唔好幻想每個出嚟做嘅女仔都天生淫底,囡囡搵餐飯食啫,唔係個個見仔都會飛擒大咬),你嘅幾句(睇落)衷心嘅讚美,可能係令佢放開懷抱同你投懷送抱嘅最佳催化劑.至於深入傾計呢,唔洗急住Trade前傾,如果真係啱傾,見過面落咗床自然會有計傾 – 呢篇嘢嘅內容都係三四個師兄陪我手傾出嚟㗎咋;唔啱傾就無謂勉強喇,你真係咁需要搵人吹水甚至談心嘅話,認真喺日常生活交吓朋友喇.
我當然明白知唔係個個人搵囡淨係為咗體液交流,如果你搵囡嘅目的係想有人陪你傾計,與其等人成三個鐘先覆你一次,重要怪人勢利陪你傾多兩句計都唔得,倒不如你行主動一步,問吓佢有無傾計Plan,按月畀返錢人.
「同你傾計」同「陪你傾計」嘅分別好大,前者係大家有共同話題,個波拋嚟拋去拋唔完,雙方喺工餘時間吹吓閒計,大家都開心;但「陪你傾計」只係你一廂情願想同囡囡傾,但你講嘅嘢挑唔起對方興趣,你要佢同你講嘢,其實係使用緊佢時間服務,唔可以要人奉旨Free畀你呀(Cam Sex都要買點數喇,隔Mon服務都係服務呀).
六,性愛新手唔好介意事前虛心問多幾句
做愛唔係表演鬥叻,唔係要你喺囡囡面前顯示自己識幾多嘢,而係要搵方法令對方爽,從而令到自己更爽.如果你唔識令對方爽,麻煩開口問,唔好死撐.儘管人人興奮帶各異,但身體結構雷同,點樣愛撫同點樣幫人美容揼骨一樣,令人舒服嘅方法總有個譜,你無得唔識扮識.有啲男仔會為咗面子,唔好意思開口同囡囡講自己經驗淺;但經驗嘅嘢呃唔到人,你一味用自己喺網上睇返嚟好似Work嘅方法狂咀猛摷,錫我錫到成塊個咀壓落塊面去好似狗仔食嘢咁,將我個唇強行壓返落我排牙度捽嚟捽去,真係好痛.但我總不能喺你意興大發時開補習老師Mode,停止你動作再示範一次,唯有忍住痛忍住唔舒服畀你錫,顧住痛,投入唔到,後果又會喺身體度反映返出嚟.
但無喇喇要點開口同對方講自己其實好多嘢都唔識呢?我覺得最好一開始喺Message講定「其實我無乜經驗㗎,可能好多嘢都要你教/你要話畀我聽點整你先整得舒服呀」,再加上埋牙時耐唔耐問句:「咁樣錫舒唔舒服啊?/不如你錫我先(再偷師)」就可以.禮禮貌貌講定自己情況,都總好過入到去亂衝,或者緊張到瞓喺度死魚咁,令人覺得你大懶爺要人服侍好無癮.唔洗怕醜驚個囡囡會喺心中批判你,誠實總係對你有好處;我自己就唔太揀客嘅(搵日交代吓咩人我唔接,搵日),但的確聽講過有囡囡會唔鍾意接啲太青澀嘅師兄,驚嗰兩個鐘玩得唔開心.但我啱啱都講過,有無經驗一埋身就無所遁形,你喺Message呃得佢一時,唔會呃到佢兩個鐘.
要留意嘅係,唔係話人生搞嘢次數多就會變性愛老手.同打波一樣,人人性愛天分唔同,醒目嘅,多性伴侶嘅人可以靠觀察,喺唔同對手身上左抄右抄,抄夠十零廿個人,再將自己覺得舒服嘅技用巧返落下個對手度,你自然會識錫識愛撫.但如果你性伴侶少,以往嘅愛人從來無認真同你做過檢討,又或者你食足十條女都唔覺自己有咩進步的話,你就真係要喺援交妹身上學吓嘢喇.
上篇講住咁多先,下篇會講吓點樣先可以換到拍拖Feel嘅約會,點樣令唔滿足於溫馨性愛嘅你做Dom(主導者)嘅慾望,點樣調整自己同囡囡對約會嘅期望落差.其實下篇我一粒字都未落筆寫,大家有嘢想瘋狂小組討論就INBOX 「地方的蕩婦(的不專業援膠手記)」同我講聲喇.老實講,出嚟做嘅囡囡唔志在多一次少一次高潮,囡囡身體好誠實,今次唔夠濕佢咪等下次囉;但畀錢嘅係閣下,打唔打得開呢個誠實嘅身體,就睇師兄你造化喇.
註:我習慣將「援交妹/私鐘妹」當同義字咁用,至於 #PTGF 則指賣吓拍拖感覺,外加少少攬少少摷嘅女仔.
編案:在找援交之前,請自行衡量風險.


text:
無論拍拖定係相約好友晚飯,食飽咗總會想再搵間食店坐多陣,繼續吹下水.聽人講食飽飯食番啲抹茶嘢會感覺冇咁膩㗎喎!超級抹茶控又四出搵食喇!今次嚟到旺角一間紅極一時嘅「御前上茶」,又係有我心愛嘅抹茶雪糕呀!事不延遲!去試囉試囉!
就咁睇門面裝修,大家會唔會以為係日本料理店嚟呢?啱咗一半啦!其實「御前上茶」係來自台灣嘅日式+西式食品餐廳嚟㗎!
等位期間,望下門外嘅大餐牌,食物都好似幾精緻咁喎!(可按圖放大)
咦!原來佢哋有外賣部㗎!
大筒$30,細筒$20,如果係我一定叫大筒啦!XD
落完order記得企定定等雪糕,唔好四圍走咗去呀!^^
餐廳內大概有10張枱,除咗望到嘅呢一邊,右手邊都有幾張枱,全場座無虛席.啱啱有人埋單,店員正忙執枱畀我哋入座~
入去嘅時候留意到近門口位置寫住每位最少要叫一款食物或飲品.冇問題啦!我同晴朗爸爸應該唔只叫兩款,勁多心~ XD
霜淇淋配紅豆白玉 - 抹茶味軟雪糕比起一般果啲較為結實,質感厚身豐富,抹茶味濃,好足料!抹茶同紅豆係絕配,呢層無庸置疑.再加兩粒白玉,煙煙韌韌嘅口感,冇得彈呀!
御前抹茶蕨餅 - 用木托盤盛上感覺特別矜貴~
自從試過銅鑼灣京林屋之後,就好鍾意食抹茶蕨餅喇!而呢度嘅抹茶產品絕對可以同京比美~
細小嘅蕨餅,每一件都有濃郁抹茶味.柔軟得嚟又帶點煙韌,邊食雪糕邊嘆蕨餅,兩種唔同質感滿佈味蕾,好滿足呀!
嫌未夠重口味?可以加一啲抹茶醬汁~
正當我哋狂落之際,店員同我哋講應該倒在一旁,慢慢點嚟食.如果唔係,啲汁會同抹茶粉「漿」埋一齊冇咁好.我哋做咗個錯誤示範,唔好學呀!XD
霜淇淋北海道牛奶布丁 - 可能用咗太多時間去影前兩款甜品,開始有啲溶嘅跡像喇!要快啲食先~
本身都好鍾意食牛奶布甸,如果加咗抹茶雪糕又會係點嘅味道呢?
雪糕同出一處,非常幼滑兼濃茶香唔駛再講啦!umm...正!
至於牛奶布甸奶味好重,口感好滑,食食下仲發現原來加咗甜麥,味道似爆谷咁香甜脆口.有驚喜!
喜歡創新嘅我哋,嘗試淋一啲用剩嘅抹茶醬汁落去,牛奶布甸加啲抹茶味原來都唔錯喎!XD
比起京來講,呢度價錢平啲,而且冇收加一服務費,算係幾抵食.最重要係質量唔會輸比京,而且地點更方便嘛!
「御前上茶」帶畀我哋口感豐富嘅一個晚上,絕對滿足到抹茶控嘅慾望!睇見隔離枱食鐵板抹茶鬆餅「渣渣」聲咁上都好吸引,如果唔係晚餐食得太飽,都想試呢款呀!下次encore一定要試試.嚟食之前見過有啲食評彈到一文不值,我又覺得事實唔係咁,食物都好OK,有質素喎!所以幾時都話要親身試過先知龍與鳳,唔試過你永遠唔會知道真與假.不過服務的確只屬一般,尚有進步空間.呢度係抹茶控或日本輕食人仕嘅好去處,下次再嚟想試埋佢哋嘅茶漬飯同埋其他抹茶甜品呀!


text:
壹週刊 賣俾黃浩交易告終,呢單嘢雖然唔令人意外,只不過,我一朝早睇成個 壹週刊 交易告吹嘅問題,我覺得係一堆黑人問號,黃浩背後嘅資金來源,以至做嘢方式我覺得十分之可疑,其實值得一個深究落去,因為黃浩好明顯係做法有鬼.
黃浩買 壹週刊 啲錢嚟自曹貴子
首先,呢件事第一個可疑位係黃浩啲錢要匯入嚟香港買 壹週刊 ,呢個已經唔合邏輯,一間正常喺香港營運嘅公司,除非果間公司根本營運總部喺海外,否則香港Inter-bank轉帳或本票出數仲快,你估海外轉帳好好玩,海外轉出轉入係一件好X麻煩嘅事.所以啲人懷疑黃浩係泊車仔係絕對有理由,好明顯筆錢根本唔係佢嘅.黃浩突然買返都市日報嘅股權,好明顯掩飾佢空心老倌嘅真相.佢啲錢係唔係曹貴子度嚟都成問題,曹貴子唔會咁樣將啲錢匯嚟匯去,搏金管局同證監玩佢咩,佢依家仲唔一身蟻唔夠?所以黃浩由邊個戶口匯錢買 壹週刊 同支付訂金,呢個係有必要向公眾交代清楚,大家懷疑佢用中國資金買嘢係合理懷疑,因為渣打係淡馬錫控股之下嘅投資,以黃浩嘅新加坡淵源,如果佢啲錢乾乾淨淨,渣打銀行無乜理由為難佢,但如果佢啲錢來源係有問題,就另一個講法.
假如黃浩堅係有水喉,但因匯款受阻一直俾唔到錢,好大機會資金背景有問題,甚至係黑錢,如果中國資本買 壹週刊 ,香港銀行應該會快速放行,大家留意一下壹傳媒年報嘅五間來往銀行
• 香港上海滙豐銀行有限公司
• 台中商業銀行股份有限公司
• 上海商業儲蓄銀行
• 星展銀行(香港)有限公司
• 凱基商業銀行股份有限公司
台灣果幾間應該唔關事,即係實際係星展銀行(香港)同香港上海匯豐銀行收錢,我睇唔到呢兩間行有乜理由玩嘢,如果啲錢嚟自中國資本,如果嚟自一啲奇怪嘅錢,咁就另計,黃浩最好澄清一吓佢啲錢由石頭邊度爆出嚟.
如果佢無咁嘅錢,一般做呢啲deal,都係要事前出示proof of fund去證明自己有料到,上市公司唔會信你一面之辭亂咁做deal,啲董事要上身㗎.會唔會有人行使不實文件,呢個方向亦係值得注意.中國啲人,呢幾年玩得呢啲嘢太多,做deal嘅人依家都嚴控資金證明文件,唔係無原因.


text:
每個人心入面都有個不可代替嘅女神
而家依個世界每日都有新女神:靚啲嘅,文青少少嘅,可愛嘅,露半球嘅,只要你有一樣嘢吸引到人,你就係一個女神.奈何女神太多,J得A嚟丁唔切B,女神係愈多,但真正成到名比大家記得嘅反而愈少;就算記得,都好似同自己心裡面第一個女神相差好遠咁.冇錯,可能佢已經變咗中女,收咗山,甚至結完婚生埋仔,但喺你心目中,佢依然好似你第一眼見到佢咁驚為天人.
就以Leah Dizon為例,當年一隻「恋しよう♪」嘅MV就令我記得佢鬼死咁難記嘅名.我唔理佢唱歌有幾唔得,把聲有幾後製,衣著幾咁MK都好,「人靚著咩都靚」嘅道理喺佢身上表露無遺.識日文嘅混血兒加上惹火身材同外表注定佢成為一個女神,雖然紅咗冇耐就宣佈大肚結婚,但佢嘅MV同寫真都仲係咁令人津津樂道,唔信?邊個Click入嚟睇篇文唔係受張圖吸引?
講返香港代表娜姐,就算咁多年過去依然都係我心目中嘅真正𡃁模,往後風光過嘅我都唔記得有邊個,唯獨周秀娜三個字印咗我喺個腦入面.情況就好似而家嘅杜小喬同Rose Ma喺過咗十年八年後會比一班啱啱過咗三字頭嘅人拎返出嚟同2027年嘅女神比,然後同班十八廿二講「依啲先係真正嘅女神囉好冇」咁.初戀永遠最深刻,第一個女神都係,依個光環永遠都係屬於佢嘅.
至於點解會咁?因為青少年係你對一切最好奇嘅時候,所以依個時間以女神方式出道又突圍而出吸引住你視線嘅就自然成為咗你心目中最美好嘅存在.唔止女神架,你睇下NBA同足球總會有一班懷念MJ同碧咸嘅人,當你迷緊咖喱C朗嗰陣佢地會話你知上一年代先係最吸引,你睇唔到係你可惜.畢竟第一個偶像真係替代唔到,到他日你迷嘅球星退休你就會明白依種感覺.
每個人心入面都有個不可代替嘅女神,或者我應該講每個人心入面都有個不可代替嘅回憶,望住自己喜愛嘅女神生仔,鍾意嘅球星退落嚟,真係不得不感嘆時光匆匆.
你睇下,人老咗,幾咁鍾意想當年.


text:
2011年沖繩快閃觀禮之旅(Day 1[上篇] – 那霸空港,國際通)
點解叫做"快閃之旅"?因為旅程實在太短,只係去得果4日,如果扣除左頭尾各半日坐飛機時間,實際係沖繩嘅時間只得兩日full day加兩個半日時間,加埋頂晒隆都只可以話係三日.本黎都想留多幾日玩耐D,不過撞正聖誕節,回程機位日日都full晒,冇計.
呢次旅程嘅主要目的,係出席屋企人係沖繩舉行嘅婚禮,所以又叫"觀禮之旅".婚禮場地會係Day 3行程度post出黎,想睇沖繩教室嘅朋友請留意.
從香港去沖繩嘅飛機,只有香港航空一間有直飛,其餘嘅ANA同JAL都需要轉機,所以我地當然選擇搭香港航空啦.(Update:而家港龍航空都有機直飛沖繩,想搵香港至沖繩航班同機票價錢,可以Click呢度睇下.)
香港航空去沖繩嘅飛機係上午11:10起飛,飛行時間大約只係需要兩個鐘多D,日本時間下午兩點半左右就到.(Update:而家航班時間好似推遲左15分鐘.)
沖繩那霸空港嘅規模其實都唔細,不過同國內線相比,國際線大樓就相當細啦,國際線大樓只係單層建築,入境同出境係同一個地方,而且候機室只有一個,即係話同一時間只可以處理一班出發航機的旅客.
呢度係國際線大樓出面,感覺有D似新加坡嘅Budget Airline Terminal.
註:因為掛住行冇時間影相,唯有係Google Map度截張實景圖片黎頂檔
那霸機場離那霸市中心並唔係好遠,而且有單軌火車連結機場同市區,所以由機場去市區相當方便.
單軌火車嘅那霸空港總站設係國內線大樓對開,出左國際線大樓之後,大約行3至5分鐘到隔離嘅國內線大樓,照路牌指示上二樓再行過天橋就到.
註:因為掛住行冇時間影相,唯有係Google Map度截張實景圖片黎頂檔
由於行程緊湊,我地只會係那霸住一晚,我地入住嘅酒店叫Okinawa Nahana Hotel and Spa,位置係正縣廳前駅同旭橋駅中間,由那霸空港駅坐單軌火車,5個站就到旭橋駅,出站之後行5分鐘左右就到酒店.
因為忙住攪手續,竟然望記影呢間酒店嘅相,唯有再向Google Map借張酒店外觀相黎用住先.
Okinawa Nahana Hotel and Spa其實並唔係我嘅首選,計劃旅程嘅時候其實已經搵左好多那霸酒店嘅資料(註:呢D資料我已經整理成呢篇《沖繩那霸酒店推介》,有需要可以去參考下),本來係想住Hotel Rocore Naha或者Daiwa Roynet Hotel Naha Kokusaidori,不過由於同行嘅部分人會順便去埋大阪,所以買左ANA嘅Package,而Package係那霸嘅酒店選擇唔多,比較理想嘅就只得Okinawa Nahana Hotel and Spa呢一間,所以其他人都唯有訂埋呢間酒店囉.
係酒店check-in完安頓好之後,都已經4點幾.因為今次停留那霸嘅時間唔多,所以要爭取時間,即刻出去國際通行街shopping.
由酒店行去國際通入口其實並唔遠,只係600米左右,不過今次一家大細有老有嫩,步速較慢,所以都要行10分鐘先到.
其實國際通主要都係一條手信街,如果打算買手信,最好係呢度買啦,因為根據夾價結果,同一件商品係其他地方賣嘅價錢唔會平得過係國際通嘅價格.
To be continued…


text:
到咗夏天,又係一眾榴槤粉絲出動嘅時刻!身為榴槤迷嘅我又點會錯過呢?不過食嚟食去都好似冇咩新意咁,係咪好想試吓啲特別嘢呢?咁就同我一齊挑戰白雪餅啦!到底白雪餅有幾把炮?有幾吸引?
今次我就帶大家嚟到位於油麻地廟嘅「榴蓮王」,淨係聽個名都知道呢度有大家最愛嘅榴槤!但係又點會淨食榴槤咁簡單?計仔多多嘅老闆推出多款創意爆棚嘅榴槤美食,包括榴槤 Pizza丶榴槤 Cheese Cake丶榴槤心太軟丶榴槤奶昔等等,當中不得不介紹嘅就梗係榴槤白雪餅啦!榴槤味有 D24 榴槤同埋貓山王榴槤兩款,夠哂講究.如果你嘅朋友仔唔愛榴槤,可以揀其他口味,總有一款啱你心水!
Order 咗自己鍾意嘅白雪餅之後,老闆會即刻落手製作,保證即叫即整,絕對唔會畀攤凍嘅白雪餅你.老闆仲話,每一個用火槍燒過個皮嘅白雪餅,食落都會脆啲添!等咗大約 5 分鐘,終於有得食喇!
今次我就試咗 D24 榴槤($20),一拎上手已經覺得熱辣辣,皆因係即叫即整嘛!白雪餅嘅大細同掌心相若,個樣有啲似大判燒.一咬落去就覺得夠哂煙韌,再咬多啖就傳來陣陣榴槤香,新鮮榴槤餡料甚多,味道絕非一般榴槤可比,絕對係真材實料,大家睇吓!
榴槤王
地址:油麻地廟街 1 號地下 A 舖


text:
8點即check佢係咪好男友!
佢靚仔又有型,係咪就等於佢係一個好男友?到底要點先知佢係咪值得你愛,以下有8大法則,讓你睇清佢究竟係咪適合你!
1. 從旁入手
觀察佢所識嘅朋友.古語有云:「近朱者赤,近墨者黑」,如果佢啲friend心地都好好,對女仔細心又體貼,相信佢都唔會差得去邊.如果佢身邊全部都係一啲無嚟正經嘅豬朋狗友,你就要小心啲喇.
2. 愛你所愛
想知道呢個男生係咪鍾意你,係咪在乎你嘅感受,可以同佢傾多啲你鍾意嘅話題,例如「余文樂做戲真係好好睇,又靚仔!」,睇吓佢會唔會將話題接落去.一個男生就算同你志趣有幾唔同,倘若佢真係鍾意你,就一定會想了解你多啲,包括興趣同嗜好.佢會同你傾你有興趣嘅話題,而唔係只講佢自己嘅嘢,完全唔理你感受.
3. 傾心事
留意佢心情唔好時,譬如輸咗波或者工作遇上困難時,會唔會向你傾訴心事.如果佢肯同你表露心事,即係表示佢願意同你分擔煩惱,係好嘅預兆.
4. 追查戀愛史
如果佢曾經一腳踏兩船,或者聽講佢好花心,咁你就要小心啲.既然佢可以對前任女友不忠,今日一樣可以咁對你,唔好以為佢會因為你而改變.雖則話人誰無過,但喺完全信任佢之前,最好俾多啲時間去觀察佢.
5. 佢係咪玩玩吓
仲未正式拍拖時,必須肯定佢可以成熟地處理你哋嘅感情關係,並將你放喺佢生命中重要嘅位置.呢點可以從佢對人或事嘅認真程度去揣測:佢嘅工作態度認唔認真?有承擔群體工作中領導角色嘅熱誠嗎?呢啲都可以證明佢係可靠,關心他人同樂於助人嘅男生.
6. 個人修養
睇一個人嘅個人修養,從揸車時就最易睇到!當佢揸車俾人爬頭時,會唔會因此而破口大罵?如果佢唔會,就代表呢個人夠穩重,識得控制脾氣.如果佢連呢啲小事都按捺不住,佢對住你嘅時候脾氣都唔慌好.
7. 識得分享
借嘢俾朋友絕對唔會斤斤計較.朋友問佢借車,借相機,佢都唔會托手踭,咁證明佢為人夠胸襟廣闊.
8. 有無耐性
佢等朋友或者排隊俾錢時,會唔會表現得好唔耐煩?唔好睇小呢一點,其實咁係可以睇得出佢對女朋友有無耐性!例如當佢想同你親熱,但你又唔想,如果佢係有耐性,忍耐力強嘅人,一定會識得尊重你.


text:
有咁的老細真係唔識笑假才子
2017/3/15 — 10:56
林鄭昨晚全場維持一模一樣的笑容.但如果我係佢下屬,睇完成場真係唔識笑.唔係講佢的整體表現,係佢做上司的態度.
首先,佢公開讚對手曾俊華的助理羅永聰做得好,甚至笑話「有人叫我不如請阿聰啦」(類似意思).嘩,我係佢手下的話仲洗見人?仲出得黎行?
然後佢又話自己冇洗錢請助理,但立即就有傳媒 fact check 佢明明就有請過政治助理,前記者張秀麗.我唔知佢係扮唔知定唔記得.扮唔知,就佢係「大話娥」.唔記得呢,高官政治助理係高官自己請的,妳請過咩人做野,咩人為妳做過野,同過咩人共仕,妳乜都唔記得架?即係妳眼中冇班o靚啦?
跟住,佢又猛寸鬍鬚「好得閒」所以可以返工上 fb 和民望高,又話自己好忙冇時間上 fb 和學習同市民溝通云云.嘩妳做三十幾年官都未學同市民溝通架?外國高官的話唔好話同市民溝通,上 fb 上 twitter 上 IG 通通都係基本野囉.
仲有,話人返工得閒,潛台詞就係話人懶啦,即係佢又係果d認為上 fb 就係懶人廢青果類老細.甚至仲衰,因為你識同人溝通又係懶人廢青,人緣好又係懶人廢青,準時放工又係懶人廢青,甚至可能放 lunch 出街食又係懶人廢青.
難怪有人話,鬍鬚同葉劉都有一堆前下屬公務員幫,林鄭身邊就幾乎冇.「妳睇下自己啦」.
By the way 佢又引「果個民調」話自己民望贏wor,咁佢到底係 underdog 定民望高架,夾下口供得唔得?


text:
其實火鍋都唔一定係冬天先會食,好多時夏天一班人都會想食火鍋
呢個火鍋文化早已經植根晌香港人心裡面
簡單來講:有條火鍋根
早排天氣最熱時我去"酒鍋"食火鍋,肯答應既原因我覺得佢既湯底好吸引
而且裝修,餐牌都係好新格調既,加上現今餐廳都唔會怕無冷氣既呢
打開餐牌,見到多款好吸引既湯底介紹
但總括來講....當然一次過能就多款味道係最理想既
於是就要個酒火入鍋
我食呢個set $488一位,除了飲品外,其他都係套餐內既食物 (詳情到時看餐牌)
或者我係寫食及做食譜
我要求既湯底係每種味道都要去到盡
麻辣要夠麻,海鮮湯底要夠鮮,總之你比得五款我,就要五款都不同個性
咁呢度係做到既,五款湯底既層次及味道都好大對比
麻辣..堅夠麻,如果你問我夠唔夠辣既話,佢夠麻亦辣,個麻佔既比例較重,亦係我心目中喜歡既麻辣
龍蝦湯...呢個係我同大少爺都最喜歡,好多火鍋店都會出唔同湯底,但好多胡混過去,因為好多人對火鍋個湯底未必太有要求,但呢個龍蝦湯係真材實料去淆的,鮮味度係滿分
牛腩湯...呢個比較清,適合用來煮烏冬比包包,牛腩有嚼勁但又唔會覺得硬同實
沙爹湯...呢個沙爹湯比較濃厚,佢既濃度可以掛上食物,比坊間沙爹湯做得好
木瓜蝦湯...開爐時會倒入酒再點火,其實我一定都無乜點理佢,但到最後試飲先發現當酒揮發後個木瓜湯幾得好清甜,我唔忍心令佢受污染,只落花甲落去,所以個湯既鮮味比老火木瓜湯更甜
點火的一刻
講完湯底就到食材
呢個響鈴必點的,佢除了放入湯外,就咁食配個酸甜汁都好得啊
我同大少食忍唔住就咁食呢
牛頸脊 ...火鍋既牛肉當然重要
牛頸脊亦係好適合火鍋食既,佢灼完都夠軟熟
羊肉配麻辣湯底
桂花蚌...呢度既蚌係厚切既,灼完都好夠爽
心干寶貝
鱔片
紫菜蝦肉餃...呢個餃味道唔錯!但今次食覺得個皮厚了少少
餃皮薄身d會更好的
花甲配蝦,將花甲放落木瓜湯度,個湯都變得更鮮甜
當然火鍋唔少得飲品,我呢杯薄荷荔枝梳打好好飲
好飲在…我本身喜歡薄荷呢
如果唔飲薄荷都可以試呢杯,呢杯用芒果打成的
包包幾開心,謝謝邀請~雖然當日都幾熱,但我一家三口都食得開心


text:
男人的Fantasy (一七五)你唔搵敵人,敵人都會嚟搵你
網上資料圖片
阿爸以前教落,識人好過識字,朋友一句說話,好過你讀十年書.我信呢句嘢信到十足,所以由細到大出嚟做嘢,朋友叫到嘅,除咗要我獻身之外,好多時我幫到都會幫.
由以前開舖頭,日日落街市同魚佬菜佬打關係,佢哋有咩頭頭尾尾賣唔出嘅貨,我能力要到嘅都一定會幫佢哋買咗佢.好快我就知道阿爸教嘅永遠都有用,魚佬轉頭就拎住啲急凍龍蝦出嚟,話邊間邊間酒店停電死咗批海鮮,急凍咗市價兩折出售.我唔知幾多次,靠呢啲海鮮搵到我嗰個月嘅舖租.
到出咗嚟寫嘢,隔行如隔山,個人就更加要識做,出到嚟可以認識嘅朋友,我好多都會最客氣最好笑容去面對,無非都係怕對方誤會我臭串,一個唔覺意樹敵就無謂.
但後來有位同行,其實都唔知算唔算同行,反正都係寫故佬,令我深深明白到,唔好以為烚熟狗頭就唔會無敵人,你唔搵敵人,敵人都會嚟搵你.
對於寫手層面嚟講,對方都的確係一位人物嚟.最起碼佢粉絲多過我,玩Social Media係好過我好多.喺我哋有可能見嘅第一次地方,係一位朋友向老闆嘅吹雞大會,叫得吹雞大會即係朋友一早就出盡力咁請佢心目中可以嚇得吓老闆嘅人嚟,小弟有幸,同時亦知道寫手同行會到.當時我有多少期待,諗住去到有位熟人傾吓,時間都好打發少少.
點知最後寫手同行no show,我失望咁問朋友,點解佢唔嚟.朋友天生直腸直肚:「唔知呢,佢好似聽到你會嚟佢就唔嚟.」
我打咗個突,覺得係朋友講笑,但好快我又有機會同寫手同行有第二次交手機會.話說我同佢,被同一位朋友邀請寫序,我寫完交俾出版社後,我就收到書嘅作者話我知,原來寫手同行好唔滿意同我嘅序出現喺同一本書度,仲有啲微言話如果搵我就點解搵佢,我當然傷心到唔知點形容,你條小契弟真係"不知那來的勇氣",將自己睇得咁高.
最後當然不了了之,但我亦都知道呢個人嘅敵意,無再用老豆嗰套識人好過識字嘅態度對之.喺耐唔耐睇吓佢嗰種懶係曲高和寡,一面扮唔想高調,一面將生活屙條屎長啲都拎出嚟分享嘅脫俗,有時都幾賞心悅目.
早段時間同行關公搞得一般,俾一堆人圍到飛起,我一邊睇,一邊食花生,再一邊諗返佢串其他人得米五高都學人出書,我就感覺到,呢個世界真係唔需要對每一個人都咁好.
無咩好處.
薛可正Facebook Page
http://www.facebook.com/sithoching


text:
如果要我諗一樣我覺得做媽媽以來,唔太稱職嘅事,又或者叫有點覺得對唔住兩個仔嘅事,我會話係廚藝.睇左我10年嘅網友,我知大家係好欣慰的,見到我由初初果碟肚痾蔥爆牛肉,到今日輕易三餸開飯.那是為勢所迫,咁多年變得熟能生巧,我自己知自己事啦,最討厭煮飯!
有時見到朋友屋企好好餸,人地啲媽咪識整好多嘢食,家常小菜,甜品又焗蛋糕,我都會有啲戥兩個仔慘,有點內疚,跟著我冇咩口福.每日都係唔同嘅菜炒雞柳,煎雞排豬排,煎三文魚煎魚餃,炒菜炒蛋,豉油雞脾,煎豆腐,間中焗飯焗意粉,食足咁多年,我都要感謝佢三父子毫無怨言,可能知道怨都冇用.其實我咁討厭入廚,可以令我堅持到今日嘅,就係佢地嘅健康吧!
蔬果炒雞柳
多菜少肉少調味,最緊要健康行先!
西蘭花,三文魚都係經常出現嘅健康食材.
老公知我唔鍾意煮飯,好多時都放生我,話出街食,但 weekend 已經食街,平日就食多啲屋企飯,係唔精彩但至少健康,冇味精冇其他加工調味,少油少鹽.偶爾啲仔話鍾意我煮嘅飯,我感動㗎!幾唔好食都係媽媽嘅心機,媽媽嘅愛,係大個時回想起「媽媽嘅味道」.
由佢地 BB 時,大約 6 個月大開始食固體,就係我煮飯生涯嘅開始.當年就係一個字「蒸」,所有菜肉魚,都係蒸熟然後搣爛,再撈落爛飯.由於蔬菜本身多汁又好味,我落好多菜,一直都冇加油鹽,原味已好足夠.然後到大啲,3歲左右,煮飯就會多咗少少汁類,好似粟米汁,茄汁,少少蠔油等調下味,因為佢哋開始返幼稚園,響學校食 Lunch 阿姨煮飯好好味,果時我都開始加少少味,唔係餐餐白烚真係好難入口.漸漸長大,我煮嘅嘢都多元化咗,味道可以濃少少(但都淡口過出街食的),可以加啲日本咖喱,可以加蒜蓉,韓式燒烤醬等,咁就開始正常煮飯,煮到依家喇.
其實自豪㗎!做媽媽為自己嘅小朋友努力,識英雄重英雄,我更加欣賞肯為小朋友付出嘅媽媽們.老實講,唔係人人會專登煮開畀佢哋食,好多小朋友細細個就跟大人食啲好鹹好濃味嘅飯餸,對身體當然冇咁好.所以好多時小朋友食慣重味,一淡口啲就唔食,啲水冇味又話唔飲,唔食生果唔食菜,其實都關由細飲食習慣事.我希望佢哋盡量食耐啲屋企飯,第時好多機會同朋友出街食,到時未必成日返屋企了.
希望幫佢地打好個底,至少呢10幾廿年都清清地,冇咁多化學嘢,大個少啲健康問題出現,呢個都算係我願意為仔煮飯嘅堅持,哈哈!


text:
又嚟妖言惑眾系列.
其實好多熱戀中嘅情侶都好鍾意講電話,臨瞓前講一兩個鐘先收線都係閒事,我明,我都試過,第二日明明要返學都照傾到點幾兩點,好似四點幾都試過,可能有人覺得「超,好早啫」,係嘅,但我以前十二點就訓㗎喇 OK?我仲試過傾到訓著咗添.
Anyway,熱戀時總係有無數咁多野想同對方講,特別係識咗冇幾耐就一齊嘅就越多野傾,講真連對方嘅興趣習慣都未必知晒,就梗係多野講,講完呢堆之後,就開始傾無聊野,晏晝食咗咩都可以講一餐,連隔離同事行過放個屁都講,係,熱戀期就係咁無聊,因為呢啲濕碎野又冇得同朋友講,但熱戀期就正正合理化咗成件事,講真,唔講呢啲野邊有咁多野講.
但叫得熱戀期,就梗係代表有限期,係會結束,進入冷淡期,是但一方會開始想要多啲自己嘅空間同時間,慢慢就唔想講,會覺得無聊.之後會發生咩事?
「你一開始追我嗰陣唔係成日打畀我㗎咩?」
「你變咗喇.」
「你以前都唔係咁㗎.」
「好辛苦你咩依家?你以前追我嗰陣都係咁啦.」
成日傾電話有咩問題?就係話題始終都有完結嘅一日,話之你由香港傾到美國政局,始終都會傾完所有有趣嘅話題.然後淨返就係晏晝食咗咩,同事講過咩,日日都有新鮮野咩?淨返啲無聊野嗰陣,你肯定你仲頂得順日日都係咁咩?
有時候有啲事開始咗就停唔到,你冇得一開始講電話然後之後唔講電話,因為你一定會面對人生其中一個難題,「點解依家就唔得呀?」
如果一開始就唔咁做,就唔需要面對呢個問題.
感情係一條 Depreciation curve,即係越相處得多感情會越差,咁當然你唔努力去相處都一樣會差啦,即係 Take a balance,唔好誤會我唔係叫人丟低段感情唔理就會自然好.感情需要時間同距離先有得發酵,喺條 Curve 上面其實隨住越耐唔見就會有越大 Returning effect,即係有返咁上下時間唔見或者唔相處,其實係會令感情好咗,但成日見成日傾電話只會令段感情 Depreciate 得越快,有時候俾大家一啲空間,段感情先唔會 Depreciate.
真心想段感情發展落去的話,奉勸一句,傾少啲電話,俾大家多啲空間.
不過都唔會有人聽㗎喇,唔傾耐啲,一開頭又點會追到喎,係嘅,我明嘅.
如果喜歡我的文章可以來我的 Facebook page 支持一下啊
希雨


text:
上兩個月Bourjois喺Langham Place有special promotion, 收到佢哋個email話當日有新foundation推出, 係一隻有機嘅排毒粉底, 資料話係有效消除眼皮浮腫同有抗氧化功用, 可以抵禦空氣中嘅污染物阻塞毛孔, 仲係市場上第一枝有機排毒粉底添! 當日BA姐姐試喺我手背時感覺質地比較爽, 幾啱夏天用, 仲有蜜瓜嘅香味添, 感覺好清新! 而同時間又出咗新嘅有機抗浮腫遮瑕膏, 據資料講係有效對付黑眼圈, 浮腫, 仲有排水同抗氧化功能. 而佢嘅走珠式設計, 用起嚟感覺幾方便.
我就即場買咗呢兩樣嘢, 同時再買埋我最鐘意嘅3色eyeshadow, 今次買呢盒嘅顏色比較特別(金色同墨綠色), 搽出來感覺比較cool.
本身呢個promotion有幾個唔同套裝, 而我揀左咗嗰套本身係無遮瑕膏同eyeshadow, 不過BA姐姐都好好人可以俾我換同埋補返個差額, 個套裝仲有筆刨同埋一支shower gel, 呢支shower gel仲有shaving cream兩種功效於一身, 仲好似係非賣品添.
用後感: 用咗一排後, 發覺支foundation無想像中好用, 仲有啲失望 (因為我好鍾意Bourjois嘅化妝品). 初時我用手搽, 發現啲粉唔算好容易推開, 之後就改用粉卜用印嘅方法上粉, 咁樣效果就會好啲, 但就會厚粉少少, 同埋每次用時最好只按少少出來用, 因為呢隻粉好容易乾, 最好用到無哂時先再按. 而另外支遮瑕膏都係一樣, 好易乾, 比較容易睇到眼下嘅乾紋. 而我上次再去Bourjois個專櫃時都有同BA姐姐反映呢樣嘢, 希望佢哋下次再出新foundation時可以令我再重拾返個信心啦!


text:
超抵食!$148 Balencia x Francfranc二人下午茶
位於沙田嘅Balencia Homesquare店開幕喇!Balencia Homesquare最特別嘅地方,係佢既係麵包店,亦有餐廳既部分,店內仲以Francfranc人氣家具同擺設布置添!
呢度除咗有Francfranc嘅家具,仲有同Francfranc合作推出嘅下午茶同甜品!Balencia x Francfranc 2人下午茶 $148
好似呢個以Francfranc時尚餐具配襯Balencia甜品嘅2人下午茶,入面有多款店家自家製嘅西餅同麵包,好似三文魚及蛋沙律牛角酥,英式鬆餅配自家製玫瑰士多啤梨果醬,吉士泡芙,迷你香脆馬卡龍,藍莓芝士餅,熱情果醬朱古力慕絲杯,以及全新推出嘅Valrhona朱古力車厘子慕絲蛋糕,配埋Francfranc時尚優雅嘅茶具品嘗香濃嘅茶或咖啡,都只係$148!
現凡惠顧Francfranc2人下午茶,即可獲贈Francfranc x A-1 Bakery Group獨家限量手挽袋乙個.
(註:Balencia x Francfranc下午茶及甜品只限於Balencia Homesquare 店供應)
阿芙佳朵配自家製馬卡龍 $42
呢個甜品有自家製嘅雲呢拿雪糕,面頭仲加咗朱古力咖啡豆.
北海道牛奶抹荼阿芙佳朵配自家製馬卡龍 $42
充滿日本風嘅組合──抺茶及牛奶,除咗使用日本北海道牛奶製作,仲加咗紅豆及栗子增加口感.
呢度仲有每日新鮮即場焗製嘅肉桂蘋果撻啊!
夢想盒 $58
此外,仲有色彩繽紛嘅丹麥酥盒,丹麥酥上放有自家製嘅雪糕,加入馬卡龍,鮮果及棉花糖,另配備嚟自日本北海道嘅煉奶,真係睇見都想食呀!
Balencia Homesquare店
地址: 沙田中央廣場5樓502號舖
營業時間:07:30-22:00


text:
2016年3月31日星期四
燒汁鯖魚 + 蒜蓉炒脆肉瓜 ( 31-MAR-2016 )
( 31-MAR-2016 THU )
嘩 又回南咁天 今年 d 天氣真係唔多舒服咁 所以一見有太陽就一定出去行下 唔係又唔知幾時見到佢架喇 ~
今朝同里奧大人夾手夾腳拎哂 d 報紙比呀婆 但仲有 1 大袋拎唔到 聽日再拎埋就清哂架喇 之後就會隔日比佢 唔駛拎得咁辛苦 哈哈 ~
早餐食芝腿治 好似好耐無食咁 真係唔知自己年紀大無咩味雷 定真係依家 d 嘢無咩味 基本上芝士係鹹鹹香香家嘛 但呢塊芝士係無味 只係口感似芝士囉 但見佢係片裝芝士黎架 因為有次我見到佢拻咗塊膠紙呢 不過就睇唔到係咩牌字 哈 ~
菇場忙呀 好在 11 點搞掂 可以抖下 ~
Lunch time 行過大圈先 之後再買酸辣米線番菇場食 ~
仍然 hea 過 呵呵 放工番到屋企換對波鞋就去徑步喇 因為仲係好飽 同埋唔想食完出去徑 再煮比里奧大人食 好趕咁 唔鍾意囉 ~
條街好鬼焗熱呀 徑咗半個鐘就走喇 番到屋企都差唔多 7 點 換好衫就熨衫 熨到 7 點半就煮埋 d 韭菜水餃 食完就煎魚同炒脆肉瓜 想快 d 洗哂 d 嘢先呀 ~
等呀等 佢 8 點幾終於放工啦 我都預備煮嘢 lu ~
是日懶餐 - 燒汁鯖魚 + 蒜蓉炒脆肉瓜
燒汁鯖魚 - 買咗就要煮架喇 唔係擺擺下又過期 ~
蒜蓉炒脆肉瓜 - 懶呀 如果唔係用豆豉炒 咁樣會好味好多 依家就清清地啦 哈哈 ~
等埋佢食完 我洗埋碗 差唔多 10 點先沖涼呀 之後再熨幾件衫就休息 留番聽日熨 因為好焗熱 熨幾件衫已經想出汗咁 所以即停 我唔想再沖多次涼囉 ~
(呀表話外賣放落碟呢 感覺都靚 d 唔似外賣 我認同架 所以我為咗要里奧大人食哂 d 瓜 我都由暖壺度拎番出黎 擺得整整齊齊 果然食得哂呀下)
睇埋 DO 姐就即瞓喇 呢 d 咁嘅天氣 真係唔郁都會攰呀 ~~~~
標籤: 肥在家煮食篇
訂閱: 發佈留言 (Atom)


text:
自從回歸以嚟,政府民望不斷下滑,施政困難重重,差唔多乜都有人反對.面對反對聲音,政府無計可施,唯有實行「壞孩子獎勵計劃」.但係咁只會令情況不斷惡化,形成一個惡性循環.試想吓,阿A嘈得大聲政府就投降,咁阿B有乜理由唔有樣學樣先,只有嘈得更厲害囉.
話時話,又唔係只有厭惡性嘅嘢先有人反對,一啲造福廣大市民嘅嘢都會有人唔like,只要佢地認為影響到自己.舉個例,政府揾地起公屋居屋,就往往遇到極大地區阻力嘞.加快增建資助房屋,等有需要嘅人可以上樓,應該已經係社會共識.但係好諷刺,最大阻力竟然都係嚟自社會本身.另外,要攞走少少好處,啲人一樣會大力反對,唔理社會上整體要付出幾大成本都係咁話.例如巴士路線重組,傾極都傾唔埋欄,就係因為地區勢力嘅阻撓.明明一班車得五個客,啲人都話唔取消得,咁巴士又點會有減價空間呢?
講到呢度,可能有人會話「針唔拮到肉就梗係唔知痛啦」.我又唔解釋住,不過就有兩單嘢想同大家分享吓.
話說N年前,嗰時仲係住喺新界.有日喺信箱發現兩張好多字嘅紙,睇清楚啲,原來係業委會發俾住戶嘅函件.內容話反對政府喺屋苑附近設立庇護工場,要求住戶簽完名交番去管理處.函件唔係一份問卷,因為淨係附有反對嘅回條.本人即刻簽名,不過註明贊成.講真,人地只係個樣生得有啲唔同,行動可能有些少不便,根本唔會危害到任何人.咁就叫人唔好死埋嚟,分明係赤裸裸嘅歧視啦,我就真係點都做唔出囉.影響樓價?我唔知會唔會,未必人人都好似業委會班友咁諗啫.公義唔係用把口噏吓就可以得到彰顯,要每個人都身體力行先得架!
另外一單係最近發生嘅事.我住嗰座大廈對正條馬路,馬路兩邊分別有同一機構嘅兩棟建築物.啲人成日要過馬路兩邊走,真係好唔方便,點解唔整番條天橋呢?果然,早排見到施緊工,起緊條行人天橋連接兩邊建築物嘅平台.但係臨近埋尾,工程突然停晒,仲封埋圍板添.有日喺樓下大堂見到張通告,原來有人向區議會投訴,話條天橋影響景觀,業委會就要求住戶表達意見.結果過咗成兩個月,工程先繼續番.講真,條天橋距離我座大廈二百幾呎,又有幾影響景觀呢?因為唔想見到遠處有條天橋,就唔肯與人方便,又好似自私咗少少囉!
人性本自私,個人利益永遠凌駕社會整體利益,人人都寸步不讓,呢個先係問題所在.我就希望聽日即刻有普選,最好係選到嗰啲口口聲聲話為民請命嘅扮民政客添.咁當然解決唔到問題,不過起碼可以俾香港人知道,普選並唔係一服起死回生嘅靈藥.香港人嘅心態一日唔改變,就算邊個做凸首都冇用囉!
Bhaktapur, Nepal


text:
第五位 – 等到花兒也謝了
明明 book咗七點,準時到都仲係要等,好喇等完一輪終於有得入房,換晒衫開少少門,再瞓上床,又係得個等字.其實要等都同我單聲等我有心理準備吖,我試過真係瞓喺度半粒鐘都無人理,奈何已經換咗衫又唔方便出去嗌人,真係除了等,還是等.嘈佢點解要等咁耐,例牌都係話唔好意思呀今日好忙,大佬你有邊日係唔忙?唔夠人就唔好接咁多booking啦,雖然我唔係秒秒鐘幾廿萬上落,但係打工仔嘅私人時間一樣係好重要㗎!
第四位 – 隨時隨地開你門
啲顧問隨時隨地都會開你門,一係入嚟 sell你,一係 Check機或借機,又或者係唔小心開錯,總之有千其百怪嘅原因開你門.有次個美容師話太熱要開少少門,大佬我做緊全身按摩喎,間嘢有男客人㗎喎,我梗係打死都唔制啦癡癡哋線!其實如果係做緊facial我都算,但係做緊全身按摩赤裸裸你都開門走入嚟會唔會過份咗啲呢?最賤係入嚟sell你嗰啲,你唔join佢就唔走,真係勁想大巴大巴車埋去!
第三位 – 永遠 Full booking
有間美容院十次有九次我都book唔到,次次都話full咗,最初我以為我啲時間真係太難就,後嚟我試過話星期一至四嘅七點後,星期六日全日,佢都夠膽死話成個月full晒!OK fine,咁我再約定下個月囉,點知佢竟然話只可以提早一個月book.有次我好神奇咁book到,咁梗係諗住再book多日,點知佢話每個人只可以 book一次,做完先可以再book,後來我幫個sales買咗支保濕精華,佢話幫我 book 埋下次幾時嚟,仲話我連book四個星期都無問題,我終於都知點解之前我 book 極都 book 唔到.
第二位 – 生手扮熟手
要遇到好嘅美容師其實唔係咁易,又要手勢好又要唔好太 hard sell,所以遇到好嘅通常都會 mark 住,次次都搵返佢.好嘢當然多人爭,有幾次我明明 mark 咗某個美容師但到頭來無問過我就換咗第二個入嚟,仲要係生手,針清痛得嚟又清唔乾淨,一係就細細力掂吓就算,修眉又修到我損咗,按肩頸又按唔啱位,最慘係肉隨砧板上,點都要完成個療程先可以投訴,又唔可以即時發脾氣,因為塊面喺佢手上.好多美容院試做嘅時候都會畀個最好好手勢嘅美容師你,買咗plan之後就畀啲生手嘅你.唉,本身我有個做開嘅美容師,可惜佢已經變咗顧問,我又要再搵過另一個Miss Right.
第一位 – Sell你sell到天荒地老
去得美容院預咗畀人sell,我知,但真係好煩囉.佢哋會用盡唔同方法sell你,最㷫係做完療程捉你入房,話就話簽名,其實係sell你,同傳銷差唔多.以下為模擬對話,如有雷同,實屬不幸.
「你啲皮膚水潤咗好多呀,暗粒又淡咗,做咗一次就有咁嘅功效喇!有無諗住買返幾次呀?」(讚美式)
「唔使喇,我喺其他美容院嗰啲都未用晒.」
「點同呢!我哋做得好好多!而且你再唔搞吓你啲皮膚就會越來越多暗粒同凹凸洞,好似月球表面咁㗎喇!」(恐嚇式)
「我趕時間,真係唔使喇.」
「我今日未開單呀,幫吓手啦,求吓你拜吓你啦!同埋真係為你好㗎咋!」(扮慘式)
「我無錢呀,失業.」
「可以分期㗎嘛,一係買少啲次數囉,食少餐飯都喺度啦.」(分期付款式)
「我用晒其他美容院嗰啲再算啦.」
「遲啲無呢個優惠㗎喇,得返今日咋.」(限時式)
「我真係唔需要.」
「原價要成萬蚊㗎,而家新店開張優惠半價,真係好抵㗎,就咁啦,買十次.」(割價式)
「我都話唔需要!」
「點解唔買呀?真係好抵喎,你有咩要考慮?價錢?次數?美容師做得唔好?」(唔理你up乜照sell式)
「總之唔需要!」
「真係好啱你㗎呢隻facial,再唔係買八次啦,再送多一次按摩畀你!」(送禮式)
「Er…咁可唔可以再送多次肚燭?」
「好啦,見係你咋,就咁啦,買八次,即刻幫你開單!」
就係咁,小妹又唔見咗幾千銀.其實好多時我都會畀人sell到好燥底,發晒脾氣,係爭在未爆粗,但到最後我都會屈服,因為不停畀人疲勞轟炸真係好難受,加上有時約咗人,為咗可以快啲走唯有買plan.只怪自己無用,企得唔夠硬,於是越買越多,唯一慶幸嘅係呢度大部分美容師同按摩師啲手勢都唔錯,但係不停畀人sell真係好難頂!
P.S. 現跪求唔 sell 人嘅美容院,我真係好想脫離而家呢個地獄呀!


text:
《2010年新春台北之旅》- 訂房篇
最近幾年每年農曆新年嘅指定節目都係去新開嘅賭場,酒店觀光,已經開始有D厭.所以今年趁住有連續5日假期,決定出去走一走.
本來經過上次聖誕節首爾之旅之後,已經打算唔再係大時大節嘅日子出遊,但係到有長假期時又再心思思,所以最終都係決定照去.雖然機票酒店樣樣都比平時貴幾成,但係旅行社照樣人山人海,年三十同初一去日本已經冇晒機位,去台灣都只得年初一有機位,而且仲要2千3百幾蚊.本來打算唔去架啦,但係又有D心有不甘,所以試下去嘉盛問下,一問之下原來air macau係年初一朝早有班加班機,來回機票連稅同埋燃油附加費都只係MOP1,870,於是即係拍板買左機票先.
ps: 相信去開台灣旅行嘅澳門人好多都知道嘉盛呢間旅行社,佢專做大陸同埋台灣機票,亦有賣package,雖然係“up up dup dup”,但係佢嘅價錢就算唔係澳門最平,都應該第二平架啦,所以去台灣好多人都幫襯佢,另外佢亦有台幣換,而且兌換率比任何一間兌換店都高.
* * * * * * * * * *
由於唔係第一次去台灣,而且今次嘅目的亦只係打算主要去台北輕輕鬆鬆玩幾日,所以買機票時心入面仲未有任何行程嘅planning.買左機票返屋企上網搵左D資料,發現原來台灣2月中已經有櫻花,而日月潭係其中一處較多櫻花嘅地方,所以本來打算去日月潭,可惜搵唔到酒店,唯有取消.不過都好彩,因為之後係台灣睇新聞,原來新年假期好多台灣人都湧去日月潭,攪到大塞車,好彩我地冇去到,唔係就慘.
去過兩次台灣都未試過佢嘅溫泉,所以今次都好想試下浸溫泉,既然去唔成日月潭,咁就係台北附近搵一個有溫泉嘅地方去啦.北投,陽明山,烏來以及宜蘭嘅礁溪都係台北附近比較著名嘅溫泉鄉,但係既然2月中台灣有櫻花,所以亦想搵一處既有溫泉,又有櫻花嘅地方,而符合呢兩個條件嘅地方就只得“烏來”.所以最終決定係台北住兩晚,烏來住一晚溫泉旅館,決定左之後即時上網搵酒店.
之前兩次去台灣都係買package,由旅行社訂房,今次係第一次自己上網訂.台灣好多酒店都有自己網頁,而且好多都有提供網上訂房服務.透過網上訂房一般都會即時係你信用卡度扣錢,唔似得日本果D可以等到入住果陣先俾cash,不過自己係網上訂房嘅價錢一定會平過通過旅行社訂.
如果自己已經有心水酒店,可以直接上佢網頁訂房,亦可以上呢個香港嘅台灣酒店網,睇下有邊間酒店啱心水,再入酒店網頁訂房,同時亦可以比較到上網訂與透過agent訂嘅價錢差別.(更新:建議先到HotelsCombine.com或者Wego.com查下最低房價)
另外,台灣有幾個大嘅旅遊網站都有提供網上訂房服務,操作同係酒店網頁訂房差唔多(應該都係同一套系統).呢D網站除左提供訂房服務之外,亦提供好豐富嘅台灣旅遊資料,不過因為冇咁好心機去睇咁多資料,所以呢D網站我都冇詳細研究過.
* * * * * * * * * *
雖然只係一月中,離開新年仲有成個月時間,但係熱門嘅酒店都已經full晒.首選嘅烏來璞石麗緻同次選嘅春秋烏來(現稱:馥蘭朵烏來渡假酒店)係農曆年後嘅成個星期都冇房,最後選擇左三好米溫泉會館.咁好彩年初二果日仲剩返有一間客房,叫和風雙人套房,房入面有私人溫泉架,雖然房租要NT$7,200,不過旺季都冇辦法,即時confirm訂房.(p.s. 房間介紹留係第二日行程再寫)
攪掂烏來住宿下一步就係搵台北市內嘅酒店.去台灣好中意住佢嘅精品旅館,貪佢夠靚又好有時代氣息,房租又唔貴.其實如果唔需要用到酒店嘅其他設施,住精品旅館真係好過住正式酒店.
有一間叫丹迪旅店嘅精品旅館係網上好多人讚,上年去台北嘅時候本來都想住,可惜冇機會,所以今次first choice就係佢.丹迪旅店係台北有兩間,一間叫丹迪旅店天津店,位於捷運中山站附近天津街近南京東路一段嘅街口,另一間係丹迪旅店大安森林公園店,位於大安森林公園附近.我地住嘅係天津店,因為交通會方便一D.由旅店行去捷運中山站好近,出左街口沿南京東路一段向新光三越方向行,大約300米左右,中間只需過一條馬路(中山北路一段).
唔知係唔係真係咁好彩,上到丹迪旅店嘅網頁一睇,竟然係初一同初 三兩 晚各有一間房剩,啱晒我地schedule,中間果日可以係佢度寄存行李,輕裝去鳥來.(p.s. 房間介紹留待第一天行程再寫)
唔知係因為我跳左一日連續訂兩晚房,定係佢嘅服務真係咁好,當我係丹迪旅店網頁訂完房之後冇耐,佢就打長途電話過黎同我confirm,而且係入住果日又再打多次黎問我地幾點到旅店.其實我一訂房就已經係信用卡扣左錢,就算我唔到都冇得退款架啦.所以我覺得佢嘅服務真係唔錯,入住之後亦覺得佢地好helpful好有禮貌.
我將這次台北之旅的訂房經驗,總結在預訂台灣酒店經驗分享這篇文章內.另外,也按區域提供台北各區的酒店推介:西門町附近 / 台北車站附近 / 中山區 / 忠孝東路沿線 / 捷運文湖線復興路沿線
* * * * * * * * * *
另一樣需要出發前準備好嘅係申請入台證,因為之前已經去過兩次台灣,所以申請入台證手續好簡單,一係等到係台灣機場入境時即時申請,一係就係透過網上申請.透過網上申請只須填寫簡單個人資料,等電腦核實後就可以到澳門台北經濟文化中心取證.入台證費用今年加左價,舊年去仲係收緊HK$50,而家已經加到$75.
準備完成,等待出發


text:
避難灣 必去景點及避難灣, 英屬哥倫比亞 (YRC-避難灣水上飛機場)附近酒店推介
避難灣, 英屬哥倫比亞 (YRC-避難灣水上飛機場)附近酒店預訂
累積 10 晚,送 1 晚
仲可享精選酒店神秘優惠價
避難灣必去推介 - 避難灣, 英屬哥倫比亞 (YRC-避難灣水上飛機場)
想去 避難灣 自由行?等 Hotels.com 帶你玩盡 避難灣避難灣, 英屬哥倫比亞 (YRC-避難灣水上飛機場) 啦!留意我地文章,話你知去避難灣 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋避難灣避難灣, 英屬哥倫比亞 (YRC-避難灣水上飛機場) 附近有咩酒店,等你更加容易計劃行程,慳返酒店來回景點嘅時間.
避難灣避難灣, 英屬哥倫比亞 (YRC-避難灣水上飛機場) 自由行
去得避難灣避難灣, 英屬哥倫比亞 (YRC-避難灣水上飛機場) 自由行最緊要一定係揀啱日子去.一啲熱門景點例如,避難灣 嘅 避難灣, 英屬哥倫比亞 (YRC-避難灣水上飛機場),喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
避難灣避難灣, 英屬哥倫比亞 (YRC-避難灣水上飛機場) 交通
想去避難灣, 英屬哥倫比亞 (YRC-避難灣水上飛機場) 暢順無阻濟,最好就係出發前,睇清楚避難灣避難灣, 英屬哥倫比亞 (YRC-避難灣水上飛機場) 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
避難灣避難灣, 英屬哥倫比亞 (YRC-避難灣水上飛機場) 必食必買攻略
避難灣避難灣, 英屬哥倫比亞 (YRC-避難灣水上飛機場)一直都係旅遊熱門地點,去到避難灣避難灣, 英屬哥倫比亞 (YRC-避難灣水上飛機場),除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text: 無綫喺15年4月喺深夜時份播映神劇《大時代》,掀起一輪煲劇熱潮,搞到嗰段時間嘅收視上升,自此之後無綫安排咗唔少經典劇喺呢個時段播出,一連播映三輯嘅《妙手仁心》喺噚晚播映完大結局之後,依家重播嘅係1998年嘅《天地豪情》.呢套劇當年搵咗黃日華,羅嘉良,張家輝,蔡少芬等主演,嗰陣除咗收視成績好好,每集差唔多超過200萬觀眾收睇之外,羅嘉良飾演嘅大頭文,與及張家輝飾演奸到出汁嘅甘量宏,唔單止令觀眾又愛又恨,仲令佢哋喺台慶頒獎禮攞獎,羅嘉良成為視帝,張家輝亦得到戲劇組螢幕大躍進獎.查實呢套劇曾經喺03年2月同10年5月喺無綫重播,連埋今次在內,呢套劇已經第三次重播.羅嘉良喺出場嗰陣,講佢係一個終日游手好閒嘅賭仔,唔單止輸咗姑媽留俾低加拿大嘅餐館,甚至連飾演佢女友Apple嘅姚瑩瑩老竇嗰間餐館輸埋,於是撈家返香港問老竇胡楓借錢!郭藹明受胡楓所托去咗機場接機,撈家一落機即刻問郭藹明借錢賭馬,借輸咗八嚿水,當然有借冇回頭.雖然之後撈家去咗郭藹明間廠打工,點知佢知道郭藹明諗住搵細佬陳錦鴻去銀行幫佢入八萬八,呢筆錢原來係佢死慳死抵諗住用嚟買樓同男友李成昌結婚,撈家借啲意拎咗去賭錢,結果令陳錦鴻俾雪妮趕咗出門口,仲差啲令郭藹明結唔成婚!同郭藹明變咗做冤家嘅撈家,佢哋嘅八字認真唔夾,雖然佢最後喺細佬林曉峰嘅幫助下,還咗啲錢俾郭藹明,但係點知喺郭藹明同李成昌擺酒嗰晚,李成昌嘅老竇打牌贏咗舖十三么,興奮過度,心臟病猝死,一夜之間由紅事變白事,搞到佢哋覺得郭藹明係不詳人,之後撈家又撞破李成昌原來出便有第二個女人,結果佢同郭藹明關係變僵.呢三集除咗講撈頭同郭藹明之間鬥法,撈家同修哥嘅父子情,亦令人感動.劇情講陳錦鴻食死貓,俾阿媽雪妮以為佢學人賭錢輸咗家姐嗰八萬八,怒摑之餘將之逐出家門.修哥內疚,硬著頭皮向友人借錢,但大家食飽飽之後一聽到修哥想借錢就雞咁腳走,撈家目睹父親失落的背影,令人鼻酸.最後筆錢當然解決到,點知撈家仲唔知死,拎筆錢過大海想「翻身」,修哥及時趕到碼頭截住,二字箝羊馬將撈家按在地上,仲當眾除埋佢條褲……最後撈家舉手投降.當年呢套劇嘅幕前陣容好強勁,幕後亦都唔可以忽視,戚其義係監製,編審由周旭明,鮑偉聰,麥志誠擔任,陳維冠,林志華當年亦為呢套劇編導,0依家個個都有好好嘅發展!


text:
2016年10月14日星期五
浸溫泉
最近附近呢間酒店易咗手,依家直屬間溫泉.
10月7 喺度stay咗兩晚.
酒店冇乜改變.但係早餐居然有麥皮食,我去過咁多酒店都未見過呢.
麥皮係啲我食但又唔係話好好嘅食物.諗諗吓都有十幾廿年冇食過. 原本有打算去英超賣一盒,依家兩餐都食過麥皮,可能隔多十年先掛住佢喇.
喺酒店可以望到溫泉嘅(光)豬場.
乜唔zoom埋啲影個豬場吖?? 天氣得十度,大部份人都喺室內,邊有光豬你影呢.
Btw去咁多次豬場,第一次遇見發情老公豬.但係冇人覺尷尬咁喎. 可能大家覺得公豬好難得挺直,由得佢啦. kakakak
嚟過呢個溫泉咁多次,依家先知呢度仲有個畫廊.
溫泉嘅餐廳.
呢晚有live band.
呢度每月第一個星期五有溫泉夜場+ tapas buffet.
Tapas唔算太多選擇.全部都係迷你版奧地利菜.
星期日歸家途中好肚餓.經過幾個鎮仔都唔見有cafe or 一係冇開.
最後去咗Bad Waltersdorf一間酒店問佢有冇cafe啦. Reception話咖啡之類可以幫襯佢哋個bar. 咁問吓有冇cake賣啦...佢面有難色之際, 酒店大廚經過話佢哋有一款cake,佢可以特別整畀我哋. (似係真係特登整,佢親自由街尾嘅酒店餐廳拎過嚟)
完全冇問價錢,又冇餐牌.嚟到見佢用一隻大碟上, 好high咁. 心諗一定畀人劏啦.埋單發現係價錢正常,2.9歐咋.
Btw都唔知係咪住客晚餐嘅甜品拎咗嚟散賣呢???
27 則留言:
夜場自助餐都唔錯!回覆刪除回覆
我就嫌佢選擇少囉.刪除
麥皮,muesli之類好多酒店早餐都有回覆刪除
tapas buffet賺到笑啦
有得你食仲嫌3嫌4回覆
muesli呢度酒店一定有,但係麥皮就第一次見.刪除
麥皮, 而家我仲有食喎回覆刪除
個 cake 可能係晚餐甜品~~回覆
麥皮我比較少見.刪除
似係晚餐甜品囉.
睇電視見人哋喺茫茫白雪下浸户外温泉個mood好正,有次在泡菜國我都試過做光豬勇士,飄住白雪走咗短短十幾秒路又唔覺凍喎!不過,個feel唔似電視睇嘅咁正.感受過就算,下次都唔會咁傻.回覆刪除回覆
個tapas buffet超搵笨,仲以為咁正有西班牙嘢食添回覆刪除回覆
唔係講明係西班牙tapas,你只可以預佢係迷你菜色.刪除
人地比得你食,你點咁唔比面唔要呀?回覆刪除回覆
咁係呀.拎到嚟收你廿歐一碟你都要架啦.刪除
不想吃麥皮的人,大多都是年輕的!回覆刪除回覆
我食但係唔多好 = 中坑?刪除
酒店啲麥皮鹹定甜㗎?回覆刪除
星期日歸家途中好肚餓.經過幾個鎮仔都唔見有cafe <-- 你度啲highway無中途休息站比人休吓息食吓野, 同埋幫架車入油嘅咩?回覆
微甜㗎.刪除
因為去high路上要經過幾個鎮仔先.
最近有點忙,少來左,一入來又見你去hea, 果然王子生活優悠呀!回覆刪除
Btw,件cake賣相不錯呀,味道得不得先,3歐仲要係人地特登拿來比你,算啦.哈哈哈.回覆
咁啱o係度hea畀你見到.刪除
呢個時候可以浸個熱溫泉,真係爽呀回覆刪除回覆
呢個季節真係最啱去浸溫泉.刪除


text:
近日連續有兩單 牛肉乾 被塗改事件,先有硬膠司機懷疑將自己嘅 牛肉乾 改成人地個車牌再「轉贈他人」,被車cam周中被拉,跟住又有警察改抄牌時間,然後搞到 牛肉乾 最後要註銷嘅奇案.其實呢兩件事,充分反映香港啲 牛肉乾 派得幾落後.
用機派 牛肉乾 好難咩?
喺歐洲,唔少地方嘅 牛肉乾 唔係用人手寫人派,而係用機器scan,影完相,scan完車牌,再印出嚟,英國再用膠袋封好張 牛肉乾 ,免被篡改,英國都做足所有功課,防止各方人等玩膠,都有路牌設計失當,或Town Council亂咁劃禁區嘅問題, 牛肉乾 搞到有爭拗,否則ITV唔駛拍果套Parking Wars,依家香港落後到人手派 牛肉乾 ,仲要啲黑警自己為咗跑數都走去玩老妨,依家香港 牛肉乾 變咗一個膠無可膠嘅問題,仲可以怨邊個.
其實一旦用機器抄 牛肉乾 ,唯一要考慮嘅問題,就係有人攞咗人地嘅車牌,擺喺人地架車上面,一旦被抄唔知邊個中招,所以歐洲嘅車牌,有唔少國家,上面係有當地政府嘅特定貼紙同標記,以資識別,因為歐洲你諗到有幾膠都可以有,香港最多咪scan擋風玻璃上面嘅行車證,呢啲嘢,係現今科技絕對做得到,不單時間無得改,地點容易靠GPS定位確認外,仲有一個好處,就係會抄得好快,基本上可以派黃腳鱲搞掂,駛鬼請咁多人工貴到爆嘅差人咩,你話係唔係?喺英國,派 牛肉乾 呢家嘢,係外判俾人做嘅.否則啲Town Council,邊叉度咁有錢請咁多人去抄牛肉乾,傻的嗎?
依家香港嘅問題係,一個垃圾到無朋友嘅政府,可以將一啲本來好簡單嘅民生問題,都係可以搞到一鑊泡.其實如果用英國嘅機器抄牌法,係連老闆車問題都可以好快解決,因為老闆車一scan資料即印 牛肉乾 ,而且大家依家明點解英國可以玩累積 牛肉乾 ,太惡劣嘅情況,抄到成個擋風玻璃都係 牛肉乾 都仲得呀.一個只係想官商勾結嘅政府,就係唔會認真解決民生問題,所以沒有民主就沒有民生,就係呢個道理,你試吓將 牛肉乾 管理權交俾區議會,變成區議會收入,你睇吓邊有咁多老闆車亂泊.